സരോജിനി ടീച്ചർ : ഓർമ്മചെപ്പു തുറന്നപ്പോൾ . ഡോ.ഐഷ . വി. എഴുതുന്ന ഓർമ്മക്കുറിപ്പുകൾ – അധ്യായം 16. | Malayalam UK\nMay 17 01:00 2020 by News Desk\tPrint This Article\nറേഷൻ കടയിലെ ക്യൂവിൽ അമ്മയെ കണ്ട് സ്കൂൾ വിട്ടു വന്ന ഞാൻ അങ്ങോട്ട് കയറി. റേഷൻ കട നടത്തുന്നയാൾ ഏറ്റവും അടിയിലിരിക്കുന്ന കാർഡ് ആദ്യമെടുത്ത് ക്യൂവിൽ ആദ്യം നിൽക്കുന്നയാൾക്ക് റേഷൻ കൊടുക്കുന്നു. ഏറ്റവും അവസാനം വന്നയാൾ ഏറ്റവും മുകളിലിരിക്കുന്ന കാർഡിന്റെ മുകളിൽ അയാളുടെ കാർഡ് വയ്ക്കുന്നു. ഇതൊരു തലതിരിഞ്ഞ ഏർപ്പാടാണല്ലോ എന്ന് എനിയ്ക്ക് തോന്നി. ഞാൻ അമ്മയോട് ഇതേ പറ്റി ചോദിച്ചു . അമ്മ പറഞ്ഞു : ഇതാണ് ശരിയായ രീതി. ആദ്യം വന്നയാളെയല്ലേ ആദ്യം വിടേണ്ടത് ? എന്റെ ശ്രദ്ധ വീണ്ടും റേഷൻ കാർഡിലേയ്ക്ക്. പിന്നീട് കംപ്യൂട്ടർ സയൻസ് ക്ലാസ്സിൽ പഠിച്ച സ്റ്റാക്ക് , ക്യൂ , LIFO, FIFO എന്നിവയെ കുറിച്ചുള്ള എന്റെ ബാലപാഠം അവിടെ ആരംഭിച്ചു. എപ്പോഴോ എന്റെ ശ്രദ്ധ റേഷൻ കടക്കാരനിൽ നിന്നും നിന്നും റോഡിലേയ്ക്ക് നീണ്ടു. പെട്ടെന്നാണ് വളവു തിരിഞ്ഞു വരുന്ന സരോജിനി ടീച്ചറെ കണ്ടത്. മൂന്നാ ക്ലാസ്സിലെ എന്റെ ക്ലാസ്റ്റ് ടീച്ചറായിരുന്നു സരോജിനി ടീച്ചർ. ഞാനൊന്നു പരുങ്ങി. വേഗo തന്നെ ഞാൻ അമ്മയുടെ മറവിലേയ്ക്ക് മാറി. ടീച്ചർ അന്നു രാവിലെ എനിയ്ക്കു തന്ന ശിക്ഷയെ പറ്റി അമ്മയോട് പറയുമോ എന്നതായിരുന്നു എന്റെ ഭയം. ശിക്ഷ എന്താണെന്നല്ലേ ? രാവിലെ ടീച്ചർക്ക് കുറച്ചു സമയം ക്ലാസ്സിൽ നിന്നും മാറി നിൽക്കേണ്ടി വന്നു. അന്ന് ക്ലാസ്സിൽ ടീച്ചറില്ലാത്തപ്പോൾ മോണിട്ടറെ പേരെഴുതി വയ്ക്കാനൊന്നും ഏൽപ്പിച്ചില്ല. പതിവിനു വിരുദ്ധമായി ഒരു ശിക്ഷ നടപ്പാക്കും എന്നായിരുന്നു പ്രഖ്യാപനം. ശിക്ഷ ഇങ്ങനെയായിരുന്നു. ടീച്ചർ ക്ലാസ്സിൽ ഇല്ലാത്തപ്പോൾ സംസാരിക്കുന്ന ആൺകുട്ടിയെ പെൺകുട്ടികളുടെ ഇടയിലും പെൺകുട്ടിയെ ആൺകുട്ടികളുടെ ഇടയിലും ഇരുത്തുമെന്ന്. അന്ന് ആൺ കുട്ടികളും പെൺ കുട്ടികളും വെവ്വേറെ നിരകളിലായിരുന്നു ഇരിപ്പ്.\nടീച്ചർ പോയി കഴിഞ്ഞ് എല്ലാവരും നിശ്ബ്ദരായിരിക്കുകയായിരുന്നു. ഒരു സൂചി താഴെ വീണാൽ കേൾക്കാവുന്ന നിശബ്ദത. തികഞ്ഞ അച്ചടക്കത്തോടെ ഇരിക്കുകയായിരുന്ന എന്റെ അടുത്തേയ്ക്ക് ക്ലാസ്സിലെ വത്സല വന്നു. “വസ്ത്രം” എന്ന വാക്കെഴുതിയത് ശരിയാണോ എന്ന് ചോദിക്കാനാണ് വന്നത്. വത്സല എഴുതിയിരുന്നത് തെറ്റായതിനാൽ ഞാൻ തിരുത്തി കൊടുത്തു. പെട്ടെന്നാണ് ടീച്ചർ ക്ലാസ്സിലേയ്ക്ക് കയറി വന്നത്. വത്സല പെട്ടെന്നുതന്നെ സ്വന്തം ഇരിപ്പിടത്തിൽ ആസനസ്ഥയായി. ഞാൻ കുറ്റവാളിയും . എന്റെ ഭാഗം കേൾക്കാൻ ടീച്ചർ തയ്യാറായില്ല. ശിക്ഷ എനിയ്ക്കുമാത്രമായി. ആൺകുട്ടികളുടെ നിരയിലെ അവസാന ബഞ്ചിന് തൊട്ടു മുന്നിലെ ബഞ്ചിൽ അങ്ങേയറ്റത്തായി എന്നെ ഇരുത്തി. ക്ലാസ്സിലെ ഏറ്റവും പൊക്കം കൂടിയ ഹമീദാണ് എന്റെ തൊട്ടുപിന്നിൽ. ഹമീദിന്റെ അച്ഛൻ ഒരു ഹോമിയോ ഡോക്ടറാണെന്ന് കമലാക്ഷി പറഞ്ഞറിയാം. എന്റെ ഇടതു വശം ഭിത്തിയും വലതു വശത്ത് മധുവും. എനിയ്ക്ക് ശിക്ഷ കിട്ടിയതിൽ ക്ലാസ്സിലെ ഒട്ടുമിക്ക ആൺ കുട്ടികൾക്കും ആഹ്ലാദമായി. അതവർ പ്രകടിപ്പിക്കുകയും ചെയ്തു. എനിയ്ക്ക് വളരെ വിഷമമായിരുന്നു. രണ്ടാഴ്ചത്തേയ്ക്കായിരുന്നു ശിക്ഷ. കൂടാതെ ആൺകുട്ടികളുടെ വക ഉപദ്രവവും. ബഞ്ചിലിരിക്കുന്ന ഏല്ലാ ആൺകുട്ടികളും കൂടി നീങ്ങി എന്നെ ഞെരുക്കി ഭിത്തിയോട് ചേർക്കുക. നുള്ളുക തോണ്ടുക ഇതൊക്കെയായിരുന്നു അവരുടെ വിനോദങ്ങൾ. ഹമീദ് മാത്രം ഉപദ്രവിച്ചില്ല. പിന്നിലിരുന്ന മറ്റ് കുട്ടികളെല്ലാം ചവിട്ടുകയും നുള്ളുകയുമൊക്കെ ചെയ്തു. മുന്നിലിരുന്നവരുടെ വല്യ ശല്യം ഉണ്ടായില്ല. ക്ലാസ്സിൽ മറ്റു ടീച്ചർമാർ വരുമ്പോൾ ഈ കുട്ടി മാത്രം എന്തേ ആൺകുട്ടികളുടെ ഇടയിൽ എന്നു ചോദിയ്ക്കും. അപ്പോൾ കുട്ടികൾ എല്ലാം കൂടി ശിക്ഷയെപ്പറ്റി പറയും. ഞാൻ ഈ ലോകത്തിലെ ഏറ്റവും വല്യ അപരാധം ചെയ്ത മട്ടായിരുന്നു അവർക്ക് . റേഷൻ കടയിൽ നിന്ന എന്റെ പരുങ്ങലിൽ നിന്നു തന്നെ ശിക്ഷാ വിവരം ഞാൻ വീട്ടിൽ പറയാൻ പോകുന്നില്ല എന്ന് നിങ്ങൾക്ക് മനസ്സിലായി കാണുമല്ലോ? എങ്കിലും എനിയ്ക്ക് വളരെ മനോവിഷമത്തിനിടയാക്കിയ സംഭവമായിരുന്നു അത്. വീട്ടിൽ ചെന്നു പറഞ്ഞാൽ വീട്ടിൽ നിന്നു കൂടി ശിക്ഷ കിട്ടുമോ എന്നായിരുന്നു ഭയം.\nഅങ്ങനെ രണ്ടാഴ്ച കടന്നുപോയി. എന്റെ ശിക്ഷാ കാലാവധി അവസാനിയ്ക്കുന്ന ദിവസം വന്നു. ഞാൻ ആശ്വസിച്ചിരിക്കുകയായിരുന്നു അന്ന് എന്റെ ശിക്ഷ അവസാനിയ്ക്കുമല്ലോയെന്ന് . പക്ഷേ സരോജിനിടീച്ചർ ക്ലാസ്സിൽ എത്തിയപ്പോൾ മധു ഉറക്കെ വിളിച്ചു പറഞ്ഞു: ടീച്ചറേ ഇത് നോക്ക്, ഐഷ ഭിത്തിയിൽ എഴുതി വച്ചിരിക്കുന്നത് കണ്ടോ ? “___ തൂറി___ നക്കി”. ടീച്ചർ വന്ന് ഭിത്തി പരിശോധിച്ചു. സംഗതി ശരിയാണ്. വീണ്ടും എന്റെ ഭാഗം കേൾക്കാൻ ടീച്ചർ തയ്യാറായില്ല. ഞാൻ തന്നെയാണ് അത് എഴുതിയതെന്ന് ടീച്ചർ വിശ്വസിച്ചു. എന്നെ തിരിച്ച് പെൺകുട്ടികളുടെ ഇടയിലാക്കുന്നത് തടയാൻ വിരുതന്മാർ ആരോ ചെയ്തതായിരുന്നു അത്. എനിയ്ക്ക് ശിക്ഷ രണ്ടാഴ്ച കൂടി നീട്ടിക്കിട്ടി. ഈ ശിക്ഷയിലൂടെ ഞാൻ മുമ്പത്തേതിനേക്കാൾ പത്തിരട്ടി മനക്കരുത്തുള്ളവളായി മാറുകയായിരുന്നു. ചെയ്യാത്ത കുറ്റത്തിന് എന്നെ ശിക്ഷിച്ചെങ്കിലും ഇന്നും ഞാൻ വളരെയധികം ബഹുമാനിയ്ക്കുകയും സ്നേഹിക്കുകയും ചെയ്യുന്നത് സരോജിനി ടീച്ചറിനെയാണ്. കാസർഗോഡ് നിന്നും പോന്ന ശേഷം ടീച്ചറെ കണ്ടിട്ടേയില്ല. മൂന്നാം ക്ലാസ്സിലെ ഓരോ ദിനവും അവിസ്മരണീയമാക്കിയത് ഈ ക്ലാസ്സ് ടീച്ചറാണ്. ടീച്ചറുടെ മകൾ ജയശ്രീ ഞങ്ങളുടെ ക്ലാസ്സിലായിരുന്നു പഠിച്ചിരുന്നത്. ഞങ്ങൾക്ക് ക്ലാസ്സെടുക്കാനില്ലാത്ത അധ്യാപകരെ കൊണ്ടുവന്ന് പാഠ്യഭാഗമല്ലാത്ത വിഷയങ്ങളെ കുറിച്ച് ഞങ്ങളോട് സംവദിക്കാൻ ടീച്ചർ അവസരമൊരുക്കിയിരുന്നു. അങ്ങനെയുള്ള ക്ഷണിതാക്കളിൽ പ്രമുഖ തിരുവനന്തപുരത്തു നിന്നും ആ സ്കൂളിലേയ്ക്ക് സ്ഥലം മാറ്റം കിട്ടി വന്ന ഹിന്ദി ടീച്ചറായിരുന്നു. ടീച്ചറുടെ അവതരണ രീതി സവിശേഷം തന്നെ. മറ്റ് അധ്യാപകർക്ക് ഹിന്ദി ടീച്ചറിനോട് വല്യ ബഹുമാനമായിരുന്നെന്ന് എനിയ്ക്ക് തോന്നിയിട്ടുണ്ട്. കുട്ടികളിൽ മൂല്യ ബോധമുണ്ടാക്കാനുള്ള കഥകളും തിരുവനന്തപുരത്തെ റേഡിയോ നിലയം പത്മനാഭ സ്വാമി ക്ഷേത്രം എന്നിവയെ കുറിച്ചും ടീച്ചർ സംസാരിച്ചിട്ടുണ്ട്. കമലാക്ഷിയുടെ ചേച്ചി ഈ ടീച്ചറുടെ വീട്ടിലായിരുന്നു ജോലിയ്ക്ക് പോയിരുന്നത്.\nസരോജിനി ടീച്ചർക്കും ജയശ്രീയ്ക്കുമായി എന്നും ഉച്ചഭക്ഷണം എത്തിച്ചിരുന്നത് ഒരു പയ്യനായിരുന്നു. കഴുത്തൊന്ന് വെട്ടിപ്പിടിച്ച മട്ടിലായിരുന്നു ആ പയ്യന്റെ നടപ്പ്. ഒരു ദിവസം കമലാക്ഷി വന്നു പറഞ്ഞ വാർത്ത ടീച്ചറുടെ മൂത്ത മകൾക്ക് രണ്ടാമത്തെ കുട്ടി പിറന്നു എന്നതായിരുന്നു. ഒരു ദിവസം ആശുപത്രിയിലായിരുന്ന അമ്മയേയും കുഞ്ഞിനേയും കാണാൻ ജയശ്രീയും ടീച്ചറും കൂടി ഉച്ചഭക്ഷണ സമയത്ത് പോയപ്പോൾ എന്നെയും കൂടെ കൂട്ടി. തിരിച്ചു വന്ന വഴി ഒരു ചെരുപ്പുകടയിൽ കയറി ജയശ്രീയ്ക്ക് ഒരു ചെരുപ്പു വാങ്ങിച്ചു. മോൾക്ക് ഒരു ചെരുപ്പു വാങ്ങട്ടേയെന്ന് ടീച്ചർ എന്നോട് ചോദിച്ചു. ഞാൻ സ്നേഹപൂർവ്വം അത് നിരസിച്ചു. ഞങ്ങൾ മൂന്നാം ക്ലാസ്സിൽ പഠിക്കുമ്പോഴാണ് ജയശ്രീയുടെ അച്ഛൻ മരിച്ചത്. അവധി കഴിഞ്ഞു വന്ന ടീച്ചറുടെ സീമന്തരേഖയിൽ സിന്ദൂരമില്ലായിരുന്നു. നെറ്റിയിലെ ചുവന്ന പൊട്ടിന്റെ സ്ഥാനത്ത് കറുത്ത പൊട്ട്. ഇതിലേയ്ക്ക് എന്റെ ശ്രദ്ധ നയിച്ചതും അതിന്റെ അർത്ഥമെന്തെന്ന് എന്നെ ബോധ്യപ്പെടുത്തിയതും കമലാക്ഷിയായിരുന്നു. ഒരിക്കൽ നാണയങ്ങളെ കുറിച്ച് പഠിപ്പിച്ച ക്ലാസ്സിൽ ടീച്ചറുടെ പഴ്സിൽ നിന്നും ഏതാനും നാണയങ്ങൾ എടുത്ത് ഞങ്ങൾക്ക് നോട്ട് ബുക്കിൽ വരയ്ക്കാനായി തന്നു. ഓരോരുത്തരായി വരച്ച് കൈമാറിക്കൊണ്ടിരുന്നു. ഒരു 25 പൈസ നാണയവും 50 പൈസ നാണയവും ഒഴികെ ബാക്കിയെല്ലാം ടീച്ചറുടെ കൈയ്യിൽ തിരികെ കിട്ടി. ടീച്ചർ ക്ലാസ്സിൽ വച്ച് ചോദിച്ചെങ്കിലും ആരും ഏറ്റില്ല. പിറ്റേന്ന് ആ നാണയങ്ങൾ തിരികെ കിട്ടിയെന്ന് ടീച്ചർ ക്ലാസ്സിൽ പറഞ്ഞു. അതെടുത്ത കുട്ടിയുടെ അച്ഛനായിരുന്നു അത് ടീച്ചറെ തിരികെ ഏൽപ്പിച്ചത്. കുട്ടിയുടെ പേര് ടീച്ചർ ക്ലാസ്സിൽ പറഞ്ഞിരുന്നില്ല. കമലാക്ഷിയാണ് ആ കുട്ടിയുടെ പേര് എനിയ്ക്ക് പറഞ്ഞു തന്നത്.\nഞാനത് മറ്റാരോടും പറഞ്ഞില്ല. ഒരിക്കൽ ക്ലാസ്സിലെ ഷീലയുടെ സ്വർണ്ണ മാല നഷ്ടപ്പെട്ടു. അത് ഒരാൺകുട്ടിയ്ക്ക് കിട്ടി. ആ കുട്ടി അത് ടീച്ചറിനെ ഏൽപ്പിച്ചു. പിറ്റേന്ന് നടന്ന സ്കൂൾ അസംബ്ലിയിൽ ഹെഡ് മാസ്റ്റർ ആ കുട്ടിയെ അനുമോദിച്ച് സംസാരിച്ചു. അന്ന് ഷീലയുടെ അച്ഛൻ കൊണ്ടുവന്ന് കൊടുത്ത പാരിതോഷികം ഹെഡ് മാസ്റ്റർ ആ കുട്ടിയ്ക്ക് കൈമാറി. ഇതേ പറ്റി അന്നത്തെ ക്ലാസ്സിൽ സരോജിനി ടീച്ചർ സംസാരിച്ചു. ടീച്ചർ ഞങ്ങളെയെല്ലാം മക്കളെപ്പോലെയായിരുന്നു കണ്ടിരുന്നത്. ജയശ്രീയും ഞങ്ങളും തമ്മിൽ വ്യത്യാസമൊന്നും ടീച്ചർക്കില്ലായിരുന്നു. വർഷം 45 കഴിഞ്ഞു. ടീച്ചർ ഇന്ന് ജീവിച്ചിരുപ്പുണ്ടോ എന്നറിയില്ല. നല്ല ഗുരുക്കന്മാരുടെ ഗണത്തിൽ ആ ടീച്ചർ എന്നുo എന്റെ മനസ്സിൽ ജീവിയ്ക്കും.\nമല്ലികാർജ്ജുന ക്ഷേത്രത്തിലെ നവമിയും അല്പം മത ചിന്തയും : ഓർമ്മചെപ്പു തുറന്നപ്പോൾ . ഡോ.ഐഷ . വി. എഴുതുന്ന ഓർമ്മക്കുറിപ്പുകൾ – അധ്യായം 14


പത്മാവത് ഇന്ന് തിയേറ്ററുകളിലേക്ക്; ഭീഷണി ഉയര്‍ത്തി കര്‍ണിസേന | Reporter Live\nBy Web Desk\tJanuary 25, 2018 6:36 am A+ A-\nദില്ലി: വിവാദങ്ങളുടെയും ഭീഷണികളുടെയും നടുവില് സഞ്ജയ് ലീല ബന്‍സാലിയുടെ പത്മാവത് ഇന്ന് തിയേറ്ററുകളിലേക്ക്. ചിത്രത്തിന്റെ ചിത്രീകരണത്തിനൊപ്പം തുടങ്ങിയ വിവാദങ്ങള്‍ക്ക് ഇന്നും ശമനമില്ല. ചിത്രത്തിന്റെ റിലീസിംഗിനെതിരെ കര്‍ണിസേന നിലപാട് കടുപ്പിച്ച് രംഗത്തുണ്ട്.\nചിത്രത്തിന്റെ റിലീസ് തടയാനാകില്ലെന്ന് അസന്നിഗ്ധമായി പ്രഖ്യാപിച്ച സുപ്രിം കോടതി മതിയായ സുരക്ഷ ഉറപ്പാക്കാന് സംസ്ഥാനങ്ങള്‍ക്ക് ബാധ്യതയുണ്ടെന്നും വ്യക്തമാക്കിയിട്ടുണ്ട്. എന്നാലും പല സംസ്ഥാനങ്ങളിലും സംഘര്‍ഷങ്ങള് ഉണ്ടാകാനുള്ള സാധ്യത ഏറെയാണ്. കഴിഞ്ഞ ദിവസങ്ങളില് യുപിയിലും ഗുജറാത്തിലും ഉള്‍പ്പെടെ പല സംസ്ഥാനങ്ങളിലും രജപുത് കര്‍ണിസേന അതിക്രമങ്ങള് അഴിച്ചുവിട്ടിരുന്നു.\nസുപ്രിം കോടതി വിധി ഉണ്ടെങ്കിലും പ്രദര്‍ശനം അനുവദിക്കാനാകില്ലെന്ന ഉറച്ച നിലപാടിലാണ് കര്‍ണിസേന. ചിത്രം പ്രദര്‍ശിപ്പിക്കുന്ന തിയേറ്ററുകള് തകര്‍ക്കുമെന്ന് ഇവര് മുന്നറിയിപ്പ് നല്‍കിയിട്ടുണ്ട്. ഇത് കണക്കിലെടുത്ത് സംസ്ഥാനങ്ങളിലെല്ലാം വന്‍സുരക്ഷാ സന്നാഹങ്ങളാണ് പൊലീസ് ഒരുക്കിയിരിക്കുന്നത്.\nചിത്രത്തിന്റെ റിലീസിംഗിനായി ആകാക്ഷയോടെയാണ് കാത്തിരിക്കുന്നതെന്ന് ചിത്രത്തിലെ നായിക ദിപിക പദുകോണ് പറഞ്ഞു. ഇത് ഞങ്ങള്‍ക്കെല്ലാവര്‍ക്കും വലിയൊരു ദിനമാണ്. ഇത് ഞങ്ങള്‍ക്ക് ആഘോഷത്തിനുള്ള സമയമാണ്. ചിത്രം ബോക്‌സോഫീസില് അത്ഭുതങ്ങള് സൃഷ്ടിക്കുന്നത് കാണാന് കാത്തിരിക്കുകയാണ്. ദിപിക പറഞ്ഞു.\nരജപുത് വിഭാഗത്തെ വ്രണപ്പെടുത്തുന്നതാണ് ചിത്രമെന്നാണ് കര്‍ണിസേനയുടെ വാദം. തങ്ങളുടെ രാജ്ഞിയായിരുന്ന റാണി പത്മാവതിയെ ചിത്രത്തില് മോശമായി ചിത്രീകരിച്ചിരിക്കുന്നു എന്ന് ചൂണ്ടിക്കാട്ടിയാണ് കര്‍ണിസേന ചിത്രത്തിനെതിരെ പ്രതിഷേധവുമായി രംഗത്തെത്തിയിരിക്കുന്നത്.\nJan 25, 2018 6:36 am


ഗര്‍ഭധാരണം വേഗത്തിലാക്കും ആയുര്‍വേദ ടിപ്‌സ് | Ayurvedic Tips To Conceive Fast By Avoiding Infertility - Malayalam BoldSky\n4 hrs ago ദാമ്പത്യജീവിതം സന്തോഷകരമാകുന്നത് ഇവര്‍ക്ക്\n15 hrs ago നല്ല പൊൻനിറത്തിന് തുളസിയും രക്തചന്ദനവും ഒരാഴ്ച\n16 hrs ago സ്വകാര്യഭാഗത്ത് പുകയില വെക്കുന്ന സ്ത്രീകൾ; കാരണം\n16 hrs ago ആയുസ്സ്നീട്ടും ഭക്ഷണം അലുമിനിയംഫോയിലിലെങ്കിൽ മരണം\nNews കെജ്രിവാളിനെ പൂട്ടാനുറച്ച് കോണ്‍ഗ്രസ്; മുന് വിദ്യാര്‍ത്ഥി നേതാവിനെ രംഗത്തിറക്കാന് നീക്കം\nSports ധോണിക്ക് എന്തു കൊണ്ട് കരാറില്ല? ഇനിയെന്ത്? ഗംഗുലിയുടെ പ്രതികരണം ഇങ്ങനെ...\nMovies 18ാമത്തെ വയസ്സില് വിവാഹം! ആത്മവിശ്വാസത്തിന് പിന്നിലെ ക്രഡിറ്റ് അദ്ദേഹത്തിനെന്നും രാജിനി ചാണ്ടി!\nFinance ഇന്ത്യയിലെ കോടീശ്വരന്മാർ ആരെല്ലാം? കാശുണ്ടാക്കാൻ പ്രായവും വിദ്യാഭ്യാസവും പ്രശ്നമല്ല\n| Published: Wednesday, January 2, 2019, 13:15 [IST]\nഒരു കുഞ്ഞുണ്ടാകുകയെന്നത് ദമ്പതിമാരുടെ പൊതുവായ സ്വപ്‌നമാണ്. അച്ഛനും അമ്മയും എന്ന പദവി കിട്ടാന് ആഗ്രഹിയ്ക്കുന്ന, ഈ ഭാഗ്യം ലഭിയ്ക്കാതെ വരുമ്പോള് വഴിപാടും പ്രാര്‍ത്ഥനയും വ്രതങ്ങളുമായി നടക്കുന്ന ധാരാളം പേരുണ്ട്.\nഗര്‍ഭധാരണത്തിന് തടസമായി നില്‍ക്കുന്നത് സ്ത്രീയുടെ അല്ലെങ്കില് പുരുഷന്റെ തകരാറുകളായിരിയ്ക്കും. ഇവരില് രണ്ടുപേര്‍ക്കും, അല്ലെങ്കില് ഒരാള്‍ക്ക് എന്തെങ്കിലും പ്രശ്‌നങ്ങളുണ്ടെങ്കില് അതു മതി, ഗര്‍ഭധാരണം നടക്കാതിരിയ്ക്കാനോ കാല താമസം നേരിടാനോ.\nഗര്‍ഭധാരണം നടക്കുവാന്, വന്ധ്യത അകറ്റുവാന് പല ചികിത്സാ സമ്പ്രദായങ്ങളുമുണ്ട്. ഇതിലൊന്നാണ് ആയുര്‍വേദം. പൊതുവേ പാര്‍ശ്വ ഫലങ്ങളില്ലാത്ത ആയുര്‍വേദ ശാഖയെന്ന സ്വീകാര്യത നേടിയ ഇത് ഗര്‍ഭധാരണത്തിനും അടിസ്ഥാനപരമായ പല കാര്യങ്ങളും ഇതിനായി പല വീട്ടുവൈദ്യങ്ങളും വിശദീകരിയ്ക്കുന്നുണ്ട്. ഇവയെക്കുറിച്ചു കൂടുതലറിയൂ,\nസ്ത്രീകളിലെ പ്രത്യുല്‍പാദന ക്ഷമത വര്‍ദ്ധിപ്പിയ്ക്കാനുള്ള വീട്ടു വൈദ്യങ്ങളില് പ്രധാനപ്പെട്ട ഒന്നാണ് എള്ള്. ഇത് കുതിര്‍ത്തതില് ശര്‍ക്കര, തേങ്ങ ചിരവിയത് എന്നിവ ചേര്‍ത്തു കഴിയ്ക്കുന്നതു ഗുണം നല്‍കും. എള്ള് ഈസ്ട്രജന് സമ്പുഷ്ടമായ ഒന്നാണ്. ഇത് അണ്ഡത്തിന്റെ ഗുണങ്ങള് വര്‍ദ്ധിപ്പിയ്ക്കാന് സഹായിക്കുകയും ചെയ്യും.\nപാലും നെയ്യുമെല്ലാം സ്ത്രീകളുടെ പ്രത്യുല്‍പാദന ആരോഗ്യത്തിന് മികച്ചതാണ്. ഇത് ഭക്ഷണത്തില് ദിവസവും ഉള്‍പ്പെടുത്തുന്നത് ഏറെ ഗുണം നല്‍കും. സ്ത്രീ ശരീരത്തിന്റെ ആരോഗ്യത്തിനും ഇത് ഏറെ നല്ലൊരു വഴിയാണ്.\nത്രിഫല നല്ലൊരു മരുന്നാണ്. ഇത് ആന്റിഓക്‌സിഡന്റ് ഗുണങ്ങള് ഒത്തിണങ്ങിയ ഒന്നു കൂടിയാണ്. ഇതു തേനോ നെയ്യോ ചേര്‍ത്തു കഴിയ്ക്കുന്നതു ഗുണം നല്‍കും.\nഅച്ചാര്, മസാല, പ്രോസസ്ഡ് ഭക്ഷണങ്ങള്, വറുത്തവ തുടങ്ങിയവ കഴിവുതം കുറയ്ക്കുകയോ ഒഴിവാക്കുകയോ ചെയ്യുന്നതാണ് നല്ലത്. ഇത് ആരോഗ്യത്തിനു മാത്രമല്ല, പ്രത്യുല്‍പാദനത്തിനും തടസം വരുത്തുന്ന ഒന്നാണ്. ഇതുപോലെ കൂടുതല് മൊരിഞ്ഞ ഭക്ഷണങ്ങളും നല്ലതല്ല.\nആയുര്‍വേദ പ്രകാരം ശരീരത്തിന്റെ വാത, പിത്ത, കഫാവസ്ഥകളുടെ സന്തുലനം ഗര്‍ഭധാരണത്തിന് ഏറെ പ്രധാനമാണ്. അണുബാധകള്, മുറിവുകള് എന്നിവയും ഗര്‍ഭധാരണത്തിന് തടസം നില്‍ക്കുമെന്ന് ആയുര്‍വേദം പറയുന്നു.ഇത്തരം കാര്യങ്ങളില് നിന്നും ഒഴിഞ്ഞു നില്‍ക്കുക.\nഗര്‍ഭധാരണത്തിനു സഹായിക്കുന്ന ആയുര്‍വേദ ചികിത്സാ വിധികളുണ്ട്. ഇതിലൊന്നാണ് പഞ്ചകര്‍മ ചികിത്സ. ഇതില് തന്നെ മൂന്നു തലങ്ങളുണ്ട്. സ്‌നേഹവസ്തി, ക്ഷയവസ്തി, വിരേചനം, നസ്യം, വമനം എന്നിവ. ഇതിലൂടെ ചുരുങ്ങിയത് 21 ദിവസം കൊണ്ട് ശരീരത്തിലെ ടോക്‌സിനുകള് നീക്കം ചെയ്യുകയാണ് ചെയ്യുന്നത്. ടോക്‌സിനുകള് ഗര്‍ഭധാരണ ശേഷിയ്ക്കു തടസം നില്‍ക്കുന്ന ഒന്നാണ്.\nശരീരത്തിന്റെ ആകെയുള്ള ആരോഗ്യത്തിനായി ചെയ്യുന്ന പിഴിച്ചിലും ഗര്‍ഭധാരണത്തെ ശക്തിപ്പെടുന്ന ഒന്നാണ്. പല ഗുണങ്ങള്‍ക്കൊപ്പം ലൈംഗികശേഷിക്കുറവിനും നല്ലൊരു പരിഹാരം. ടോക്‌സിനുകള് ഗര്‍ഭധാരണ ശേഷിയ്ക്കു തടസം നില്‍ക്കുന്ന ഒന്നാണ്. ഇത് സ്ത്രീകള്‍ക്കും പുരുഷന്മാര്‍ക്കും ഗുണം ചെയ്യുന്ന ഒന്നു കൂടിയാണ്.\nശരീരത്തെ ബാധിയ്ക്കുന്ന മൂന്നു ദോഷങ്ങളില് ഒന്നായ വാതദോഷം മാറ്റാന് സ്‌നേഹവസ്തി എന്ന ഒന്നുണ്ട്. മരുന്നു കലര്‍ത്തിയ എണ്ണയുപയോഗിച്ച് ദഹനപ്രശ്‌നങ്ങള് മാറ്റി ആരോഗ്യകരമായ ശരീരവും ഇതുവഴി പ്രത്യുല്‍പാദന ശേഷിയും നല്‍കുന്നു.\nഇലക്കിഴി, ഞവരക്കിഴി തുടങ്ങിയ ചികിത്സാ രീതികളും ഗര്‍ഭധാരണ ശേഷി വര്‍ദ്ധിപ്പിയ്ക്കാന് സഹായിക്കുന്നവയാണ്. ഞവര അരി പ്രത്യേക രീതിയില് പാകം ചെയ്ത് ശരീരത്തില് മസാജ് ചെയ്യുന്ന രീതിയാണ് ഞവരക്കിഴി. ഇലക്കിഴി എന്നതില് വിവിധ മരുന്നുകള് ഉപയോഗിച്ചു കിഴി കെട്ടി ചൂടുള്ള എണ്ണയില് മുക്കി ശരീരത്തില് മസാജ് ചെയ്യുന്നു.\nഅഭയാംഗ, സ്‌നേഹപാനം, പൊടിക്കിഴി\nഅഭയാംഗ, സ്‌നേഹപാനം, പൊടിക്കിഴി തുടങ്ങിയ പല വഴികളും ശരീരത്തിന്റെ ആരോഗ്യത്തിനും ഇതു വഴി പ്രത്യുല്‍പാദന ശേഷിയ്ക്കും സഹായിക്കുന്നവയാണ്.\nഗര്‍ഭധാരണത്തില് സെക്‌സിനെക്കുറിച്ചും ആയുര്‍വേദം വിശദീകരിയ്ക്കുന്നു. മനസിലാത്തെയുള്ള സെക്‌സ് ഗുണം നല്‍കില്ല. പങ്കാളികള് പൂര്‍ണതാല്‍പര്യത്തോടെ രതിയില് ഏര്‍പ്പെടുക. ഇതുപോലെ അമിതമായ സെക്‌സ് പുരുഷന്മാരില് ശുക്ലക്ഷയം, അതായത് ബീജങ്ങളുടെ ആരോഗ്യക്കുറവിന് കാരണമാകും. ഇതുപോലെ സെക്‌സ് താല്‍പര്യങ്ങള് ഏറെ നിയന്ത്രിച്ചു നിര്‍ത്തുന്നതും പ്രത്യുല്‍പാദനത്തിന് തടസം നില്‍ക്കുന്നു. പ്രത്യേകിച്ചും പുരുഷന്മാരില്‍വീര്യാവരോധ എന്ന അവസ്ഥയ്ക്കു കാരണമാകും. അതായത് ബീജത്തിന്റെ ഒഴുക്കു കുറയും. സെക്‌സ് താല്‍പര്യം കുറയും.\nRead more about: pregnancy ayurveda ആയുര്‍വേദം ഗര്‍ഭം\nAyurvedic Tips To Conceive Fast By Avoiding Infertility\nAyurvedic Tips To Conceive Fast By Avoiding Infertility, Read more to know about,\nStory first published: Wednesday, January 2, 2019, 13:15 [IST]


പ്രതികരിക്കാനാവാതെ | Kadhayillaimakal | Devi JS | Opinion | Column | manoramaonline\nദേവി ജെ.എസ് September 29, 2021 12:53 PM IST\nRepresentative Image. Photo Credit: Antonio Guillem / Shutter Stock\n‘എന്തിനും ഏതിനും പ്രതികരിക്കുന്ന മലയാളി’ എന്ന് ഗംഗ എഴുതിയിരിക്കുന്നത് വായിച്ചപ്പോൾ ഞാൻ സംശയിച്ചു – മലയാളിക്ക് പ്രതികരണ ശേഷി കൂടുതലാണോ ? അങ്ങനെയാണെങ്കിൽ തീരെ പ്രതികരണശേഷി ഇല്ലാത്ത മലയാളികളുണ്ടെന്നും അതിലൊന്ന് ഞാനാണെന്നും പറയേണ്ടി വരും. (അതോ ഇനി ഞാൻ മലയാളി അല്ലേ ?) പ്രതികരിക്കേണ്ട പല സന്ദർഭങ്ങളിലും ഞാൻ നിസ്സഹായയായി നിന്നു പോകാറുണ്ട്.\nനമ്മുടേതല്ലാത്ത തെറ്റുകൾക്ക് കുറ്റപ്പെടുത്തലുകളും ശകാരവർഷങ്ങളും നേരിടേണ്ടി വരുമ്പോൾ നമുക്ക് വല്ലാതെ ദേഷ്യം വരും. ചില സാഹചര്യങ്ങളിൽ അതു പ്രകടിപ്പിക്കാൻ കഴിയാതെ വരും. അത് സപ്രസ് ചെയ്യുന്നത് നമ്മുടെ ആരോഗ്യത്തെപോലും ബാധിക്കും. -ഇത് ചന്ദ്രലേഖയുടെ വാക്കുകളാണ്.\n‘അപ്പോൾ ഞാൻ എന്താ ചെയ്യുക എന്നറിയാമോ ദേവിച്ചേച്ചി?’ അവൾ പറഞ്ഞു.\nഅവളുടെ മേലുദ്യോഗസ്ഥൻ ഒരു ‘മൂശേട്ടയാണ്’. നേരത്തേ ജോലിയിൽ കയറിയതുകൊണ്ടും പ്രായക്കൂടുതൽ കൊണ്ടും അയാൾ സീനിയർ ആയി എന്നേയുള്ളു. അവളുടെ അറിവോ പഠിപ്പോ കഴിവുകളോ അയാൾക്കില്ല. എന്നാലും അവൾ എഴുതുന്ന ഫയലുകളിൽ വെട്ടിത്തിരുത്തുക അയാളുടെ പതിവാണ്. ഒരു തരം കോംപ്ലക്സ്. അവളുടെ തെറ്റില്ലാത്ത ഭംഗിയുള്ള ഇംഗ്ലിഷിന് പകരം വ്യാകരണത്തെറ്റും അർഥവ്യത്യാസവുമുള്ള ഒരു മോശം ഭാഷയിലാവും അയാളുടെ നോട്ട്സ്.\n‘എങ്ങനെ കലി വരാതിരിക്കും ? മേലധികാരിയല്ലേ, ഓഫിസറല്ലേ, എന്തെങ്കിലും പറയാനൊക്കുമോ ?’ അവൾ തുടരുന്നു.\n‘എനിക്കാണെങ്കിൽ പ്രതികരിക്കാതെ വയ്യ.’\nകേട്ടിരുന്ന എന്റെ മുഖം അദ്‌ഭുതം കൊണ്ട് വികസിച്ചു എന്നു പറയേണ്ടതില്ലല്ലോ. കാരണം ഔദ്യോഗിക ജീവിതത്തിൽ ഇത്തരം സന്ദർഭങ്ങൾ പലപ്പോഴും നേരിടുന്നയാളാണ് അന്ന് ഞാനും.\n‘തിരികെ സീറ്റിൽ വന്നിരുന്ന് ഒരു പേപ്പറെടുത്ത്, ‘ഐ വിൽ കിൽ യു’ എന്ന് ദേഷ്യം തീരുന്നതു വരെ എഴുതി, ചുരുട്ടിക്കൂട്ടി വേസ്റ്റ് കൂടയിലിടും.’\nഅവൾ പറഞ്ഞത് കേട്ട് ഞാൻ പൊട്ടിച്ചിരിച്ചുപോയി.\nനല്ല ഐഡിയ ! അയാളുമായി വഴക്കിട്ടതുമില്ല, എന്നാൽ പത്തു ചീത്ത പറഞ്ഞതിന്റെ സംതൃപ്തി അവൾക്കു കിട്ടുകയും ചെയ്തു.\nവളരെ സൗമ്യശീലനായിരുന്നു, എന്റെ അച്ഛൻ. ആര് മോശമായി പെരുമാറിയാലും ദേഷ്യപ്പെടുകയോ ശണ്ഠ കൂടുകയോ ഇല്ല. പക്ഷേ സ്വയം വിശദീകരിച്ചുകൊണ്ട് എതിർകക്ഷിക്കൊരു കത്തെഴുതും. ഈ കത്ത് മിക്കപ്പോഴും ഉദ്ദേശിച്ച ഫലമല്ല ഉണ്ടാക്കുന്നത്. പലർക്കും വിദ്വേഷമുണ്ടാകാനും അകൽച്ച വരാനും ഈ കത്തെഴുതിയുള്ള പ്രതികരണം ഇടയാക്കിയിട്ടുണ്ട്. ശുദ്ധൻ ദുഷ്ടന്റെ ഫലം ചെയ്യും എന്ന് കേട്ടിട്ടില്ലേ ? ഇഷ്ടംപോലെ ചീത്ത പറഞ്ഞ് കത്തെഴുതിക്കൊള്ളൂ. അങ്ങനെ പ്രതികരണം സാധ്യമായി. പക്ഷേ പോസ്റ്റ് ചെയ്യരുത്.. അപ്പോൾ ആർക്കും വിരോധം ഉണ്ടാവുകയുമില്ല. അച്ഛനോട് അത് പറഞ്ഞു കൊടുക്കാനുള്ള അറിവ് അന്നെനിക്കുണ്ടായിരുന്നില്ലല്ലോ.\nചെറുപ്പത്തിലേ വിവാഹമോചനം നേടിയ സുരഭി ഒരു പ്രണയബന്ധത്തിൽ പെട്ടു. അവളെ കുറ്റം പറയാനാവില്ല. മനുഷ്യനല്ലേ, മനസ്സല്ലേ? പക്ഷേ ആ ബന്ധം ഒരിക്കലും ശരിയാവില്ലന്ന് അവളുടെ വീട്ടുകാർക്കും ഞാനുൾപ്പെടെയുള്ള കൂട്ടുകാർക്കും ഉത്തമ ബോധ്യമുണ്ടായിരുന്നു. ക്രമേണ അവൾക്കും അത് തോന്നിത്തുടങ്ങി. അതിൽനിന്ന് പിന്മാറാൻ പക്ഷേ അവളുടെ മനസ്സ് സമ്മതിക്കുന്നില്ല. അപ്പോൾ ഞങ്ങളുടെ കൂട്ടുകാരിയായ സൈക്കോളജിസ്റ്റ് ഡോക്ടർ പൗർണമി അവളെ ഉപദേശിച്ചു. ഇനി തമ്മിൽ കാണരുത്. ഫോണിൽ വിളിക്കരുത്. കത്തെഴുത്തരുത്. ആദ്യം അൽപം ബുദ്ധിമുട്ട് തോന്നും. ‘ഔട്ട് ഓഫ് സൈറ്റ് ഔട്ട് ഓഫ് മൈൻഡ് എന്നല്ലേ ?’ സാധിക്കില്ല എന്ന് നിസ്സഹായയായി തലയാട്ടിയ സുരഭിയോട് പൗർണമി വീണ്ടും പറഞ്ഞു. ‘നിന്റെ മനസ്സിലുള്ളത് മുഴുവൻ എഴുതൂ. നിന്റെ പ്രണയം, സ്വപ്‌നങ്ങൾ, ആശ, നിരാശ, സങ്കടം, സന്തോഷം. പക്ഷേ അതാരെയും കാണിക്കരുത്. ക്രമേണ നിന്റെ മനസ്സ് തെളിയും.’\nവളരെ പ്രായോഗികമായിരുന്നു നാശകരമായേക്കുമായിരുന്ന സ്വന്തം പ്രണയത്തോട് നെഗറ്റീവ് ആയി പ്രതികരിക്കുക എന്ന ആശയം. മനസ്സിൽ നിന്ന് വിട്ടു പോകാൻ കൂട്ടാക്കാത്ത അനുരാഗം അക്ഷരങ്ങളിലൂടെ പുറത്തേയ്ക്കൊഴുകിപ്പോയി.\nപ്രതിഷേധിക്കാനോ പ്രതികരിക്കാനോ കഴിയാത്തപ്പോൾ ബാത്ത് റൂമിൽ കയറി കതകടച്ചുനിന്ന് കരയുക എന്നത് ചിലരുടെ രീതിയാണ്. നിശബ്ദമായ പ്രതികരണം. ഒന്നിനും ആവാത്തപ്പോൾ ഇത് നല്ലതാണ്. കാർമേഘം പോലെ മനസ്സിൽ നിറയുന്ന ദേഷ്യവും സങ്കടവുമൊക്കെ കണ്ണീർ മഴയായി പെയ്തൊഴിയട്ടെ.\nഎന്റെയൊരു ചേച്ചി പൂജാമുറിയിൽ മണിക്കൂറുകൾ ചെലവഴിക്കും. എതിർക്കേണ്ട കാര്യങ്ങൾ ജീവിതത്തിലുണ്ടാവുന്നതിനോടുള്ള പ്രതികരണമാണ് അവരുടെ ഭക്തി എന്നെനിക്കു തോന്നിയിട്ടുണ്ട്. ഒന്നിനോടും പ്രതികരിക്കാനാവാതെ ഭക്തിയിൽ അഭയം തേടുന്ന പലരെയും ഞാൻ കണ്ടിട്ടുണ്ട്. ശ്രേഷ്ഠമായ ഒരു രീതി.\nസ്കൂളിൽ പഠിക്കുന്ന ഒരു കുസൃതിയുടെ പ്രതികരണത്തെപ്പറ്റി അവൻ തന്നെ എന്നോട് പറഞ്ഞിട്ടുണ്ട്. ക്ലാസ്സിൽ ടീച്ചർ ശകാരിക്കുമ്പോൾ അവൻ മിണ്ടാതെ തല കുനിച്ചുനിൽക്കും. പിന്നെ ഇന്റെർവെല്ലിനോ ലഞ്ച് ബ്രേക്കിനോ പ്ലേ ഗ്രൗണ്ടിലേക്കോടും. അവിടെ ചാടുകയും ഓടുകയും ചെയ്യും. അപ്പോൾ. അവിടെ മറ്റാരെങ്കിലും ഫുട്‍ബോൾ കളിക്കുന്നുണ്ടെങ്കിൽ കൂടെ കൂടി ബോൾ ശക്തിയിൽ ഒന്നുരണ്ടു തവണ ആഞ്ഞടിക്കുകയും ചെയ്യും. പിന്നെ തിരികെ ക്ലാസ്സിൽ എത്തുമ്പോൾ ‘കംപ്ലീറ്റ്ലി റിലാക്സ്ഡ്.’ - അവൻ ചിരിക്കുന്നു. എത്ര ഹെൽത്തിയായ ഒരു പ്രതികരണം!\nജീവിതവും കാലവും സമൂഹവും പോരിന് വരുമ്പോൾ തോൽപിക്കുന്നത് അതി മനോഹരമായ ഒരു പ്രതികാരം കൊണ്ടാവണം. ‘എ ഗ്രേസ് ഫുൾ റിവഞ്ച്.’ ജീവിതം നന്നായി ജീവിച്ചു കാണിച്ചു കൊടുക്കണം. അങ്ങനെയാണ് ഞാൻ പ്രതികരിച്ചത്. കഥകളും ലേഖനങ്ങളും ധാരാളം എഴുതി. അവയിലൂടെ ഞാൻ പ്രതികരിച്ചു. എന്നെ ചതിക്കുകയും അധിക്ഷേപിക്കുകയും വേദനിപ്പിക്കുകയും ചെയ്തവർക്കൊന്നും അതേ നാണയത്തിൽ ഞാൻ തിരിച്ചു കൊടുത്തിട്ടില്ല. ക്ഷമ അതായിരുന്നു എന്നും എന്റെ പ്രതികാരണോപാധി. അപ്പോൾ ജയിക്കുന്നത് ഞാൻ തന്നെയാണ്.\nContent Summary: Web Column Kadhaillayimakal- Emotional reactions in certain situations\ngjuulos6rkoers04jruc2qpcs https-www-manoramaonline-com-opinion-devi-j-s video-component


ഓര്‍ത്തഡോക്സ്-പാത്രിയര്‍ക്കീസ് പോര് മൂക്കുന്നു | Church faction threatens to storm rival bastion - Malayalam Oneindia\nഓര്‍ത്തഡോക്സ്-പാത്രിയര്‍ക്കീസ് പോര് മൂക്കുന്നു\nതിരുവനന്തപുരം: ഓര്‍ത്തഡോക്സ് വിഭാഗവും പാത്രിയാര്‍ക്കീസ് വിഭാഗവും തമ്മിലുള്ള പോര് കൂടുതല് രൂക്ഷമാവുന്നു.\nപള്ളികളില് പ്രവേശിക്കുന്നതിനെ ചൊല്ലി ഇരുവിഭാഗവും തമ്മില് സംസ്ഥാനത്തെ ചില ഭാഗങ്ങളില് ഏറ്റുമുട്ടിയതിന് പിന്നാലെയാണ് കോട്ടയത്തിനടുത്ത് മണ്ണാര്‍ക്കാട്ടെ സെന്റ് മേരീസ് പള്ളിയില് ബലംപ്രയോഗിച്ച് കടക്കാന് ഓര്‍ത്തഡോക്സ് വിഭാഗം തീരുമാനിച്ചിരിക്കുന്നത്.\nപാത്രിയര്‍ക്കീസ് വിഭാഗത്തിന്റെ പാരമ്പര്യത്തിന്റെ പ്രതീകമാണ് സെന്റ് മേരീസ് പള്ളി. ആഗസ്ത് 31ന് സെന്റ് മേരീസ് പള്ളിയില് പ്രവേശിക്കാനാണ് ഓര്‍ത്തഡോക്സ് വിഭാഗത്തിന്റെ അധിപന്മാര് തീരുമാനിച്ചിരിക്കുന്നത്. ആഗസ്ത് 23 വെള്ളിയാഴ്ച കോട്ടയത്ത് ഓര്‍ത്തഡോക്സ് മേധാവികളുടെ യോഗത്തിലാണ് ഈ തീരുമാനമുണ്ടായത്.\nഓര്‍ത്തഡോക്സ് വിഭാഗത്തിന്റെ മേധാവി ബസേലിയോസ് മാര് തോമ രണ്ടാമന് കോട്ടയത്ത് വെച്ച് സ്വീകരണം നല്‍കാനാണ് തീരുമാനം. തുടര്‍ന്ന് അദ്ദേഹത്തെയും മറ്റ് ബിഷപ്പുമാരെയും മണ്ണാര്‍ക്കാട്ടേക്ക് ഘോഷയാത്രയായി ആനയിക്കും. ബസേലിയോസ് മാര് തോമ സെന്റ് മേരീസ് പള്ളിയില് പ്രാര്‍ഥന നടത്തും.\nപാത്രിയര്‍ക്കീസ് വിഭാഗത്തിന്റെ അധീനതയിലുള്ള സെന്റ് മേരീസ് പള്ളിയില് കടക്കാന് ഓര്‍ത്തഡോക്സ് വിഭാഗത്തിന്റെ പുരോഹിതന്മാരെ ഇതുവരെ അനുവദിച്ചിട്ടില്ല.\nഓര്‍ത്തഡോക്സ് വിഭാഗത്തിന്റെ പുരോഹിതരെ പള്ളിയില് കടക്കാന് ഒരു തരത്തിലും അനുവദിക്കില്ലെന്നാണ് പാത്രിയര്‍ക്കീസ് വിഭാഗം പറയുന്നത്. ഇരുവിഭാഗത്തിനുമിടയില് നിലനില്‍ക്കുന്ന നേരിയ സമാധാനം പോലും ഇല്ലാതാക്കാനേ ഇത്തരം നീക്കങ്ങള് പ്രയോജനപ്പെടുകയുള്ളൂവെന്ന് പാത്രിയര്‍ക്കീസ് വിഭാഗം ചൂണ്ടിക്കാട്ടുന്നു.\nഎറണാകുളം, തൃശൂര് ജില്ലകളിലെ ചില ഭാഗങ്ങളില് നേരത്തെ ഇരുവിഭാഗവും തമ്മില് ഏറ്റുമുട്ടിയിരുന്നു. എറണാകുളം ജില്ലയിലെ വാവക്കോട്ടെ സെന്റ് മേരീസ് പള്ളിയിലെ ഓര്‍ത്തഡോക്സ് വിഭാഗത്തിന്റെ പുരോഹിതനായ ഫാ. ജോസഫ് വേന്ദ്രപള്ളിയുടെ ശവസംസ്കാരം നടത്താന് പാത്രിയര്‍ക്കീസ് വിഭാഗം അനുവദിക്കാത്തതിനെ തുടര്‍ന്ന് കഴിഞ്ഞയാഴ്ച സംഘര്‍ഷാവസ്ഥയുണ്ടായി.\nതുടര്‍ന്ന് ജില്ലാ അധികൃതര് ഇടപെട്ട് ചര്‍ച്ചകള് നടത്തിയതിന് ശേഷമാണ് ശവസംസ്കാരം നടന്നത്. എന്നാല് ഓര്‍ത്തഡോക്സ് വിഭാഗത്തിന്റെ ബിഷപ്പുമാരെ പള്ളിയില് പ്രവേശിക്കാന് പാത്രിയര്‍ക്കീസ് വിഭാഗം അനുവദിച്ചില്ല. ശവമടക്കുന്നതിനായി പള്ളിയിലേക്ക് കൊണ്ടുവരും മുമ്പ് അന്തിമ ചടങ്ങുകള് മറ്റൊരു സ്ഥലത്ത് വെച്ച് നടത്തേണ്ടിവന്നു.


ഓഖി ദുരന്തം: കാണാതായവര്‍ക്കുള്ള തെരച്ചില് എട്ടാം ദിവസം ഓഖി ദുരന്തം: കാണാതായവര്‍ക്കുള്ള തെരച്ചില് എട്ടാം ദിവസം\nഓഖി ദുരന്തം: കാണാതായവര്‍ക്കുള്ള ത....\nPublished on December 7, 2017 at 11:11 am\nഓഖി ദുരന്തം: കാണാതായവര്‍ക്കുള്ള തെരച്ചില് എട്ടാം ദിവസം\nതിരുവനന്തപുരം: നാശം വിതച്ച ഓഖി ചുഴലിക്കാറ്റില് കാണാതായവര്‍ക്കായുള്ള തെരച്ചില് എട്ടാം ദിവസവും തുടരുന്നു. കൊച്ചിയില് നിന്നും ആറ് മത്സ്യത്തൊഴിലാളികളുമായി നാവികസേനയുടെ കപ്പല് ഐഎന്‍എസ് കല്‍പേനി തെരച്ചില് തുടരുന്നു. ഒപ്പം മറൈന് എന്‍ഫോഴ്‌സ്‌മെന്റിന്റെയും കോസ്റ്റ് ഗാര്‍ഡിന്റെയും തിരച്ചില് സംഘങ്ങളും കേരള-ലക്ഷദ്വീപ് തീരത്തുണ്ട്. നാവികസേനയുടെ 12 കപ്പലുകളും രക്ഷാപ്രവര്‍ത്തനത്തിനുണ്ട്.\n128 പേരെ രക്ഷപ്പെടുത്തിയതുള്‍പ്പടെ മൊത്തം 1200 പേരാണ് ഇതിനകം കൊച്ചിയില് തിരിച്ചെത്തിയിരിക്കുന്നത്. 12 പേരെയാണ് ഇന്നലെ കോസ്റ്റ് ഗാര്‍ഡ് രക്ഷപ്പെടുത്തി കൊച്ചിയിലെത്തിച്ചത്. മത്സ്യബന്ധനത്തിനു പോയ 155 പേര് സ്വയം മടങ്ങിയെത്തുകയും ചെയ്തു.ക‍ഴിഞ്ഞ ഒരാ‍ഴ്ചയായി നടന്ന രക്ഷാ പ്രവര്‍ത്തനത്തിന്‍റെ ഫലമായി 128 പേരെയാണ് തീരത്തെത്തിച്ചത്.\nദുരന്തത്തില്‍പ്പെട്ട ഒരാളുടെ മൃതദേഹം കൂടി കണ്ടെത്തിയിട്ടുണ്ട്. ആലപ്പുഴ പുറങ്കടലില് നിന്നാണ് മൃതദേഹം കിട്ടിയത്. മൃതദേഹം ഉച്ചയോടെ അഴീക്കല് തീരത്തെത്തിക്കും. മറൈന് എന്‍ഫോഴ്‌സ്‌മെന്റാണ് മൃതദേഹം കണ്ടെടുത്തത്.\nഅതേസമയം ചുഴലിക്കാറ്റിനെ തുടര്‍ന്നു കേരളത്തില് തങ്ങേണ്ടി വന്ന ലക്ഷദ്വീപ് നിവാസികള് തിരിച്ച് നാട്ടിലേക്ക് മടങ്ങി. വ്യാഴാഴ്ച രാവിലെ ബേപ്പൂരില് നിന്നു കപ്പല് മാര്‍ഗമാണ് ഇവര് ലക്ഷദ്വീപിലേക്ക് തിരിച്ചത്. ചെറിയപാണി എന്ന കപ്പലില് 50 അംഗ സംഘമാണ് ലക്ഷദ്വീപിലേക്ക് യാത്ര തിരിച്ചത്. ശക്തമായ ചുഴലിക്കാറ്റിനെ കാറ്റിനെ തുടര്‍ന്ന് അമ്പത് അംഗസംഘം കേരളത്തില് തങ്ങുകയായിരുന്നു. കാറ്റിന്റെ ശക്തി കുറഞ്ഞതോടെയാണ് അവര് നാട്ടിലേക്ക് തിരിച്ചത്.


മിടുക്കര്‍ക്ക് ഗുണമേന്മയോടുകൂടിയ മെഡിക്കല് വിദ്യാഭ്യാസം സൗജന്യമായി നേടാന് പൂണെ സായുധസേനാ മെഡിക്കല് കോളേജില് അവസരം ലഭിക്കും. കേന്ദ്ര പ്രതിരോധസേനയുടെ കീഴിലാണ് ഈ സ്ഥാപനം. നീറ്റ്-യുജി 2018 ന്റെ റാങ്ക് പരിഗണിച്ചാണ് ഇവിടെ എംബിബിഎസ് അഡ്മിഷന്. 130 സീറ്റുകളുണ്ട്. 105 ആണ്‍കുട്ടികള്‍ക്കും 25 പെണ്‍കുട്ടികള്‍ക്കും പ്രവേശനം ലഭിക്കും. പഠനച്ചെലവുകള് കേന്ദ്രസര്‍ക്കാര് വഹിക്കും. വിജയകരമായി പഠനം പൂര്‍ത്തിയാകുമ്പോള് കമ്മീഷന്‍ഡ് ഓഫീസറായി സായുധസേനാ മെഡിക്കല് സര്‍വ്വീസസില് നിയമനവും ഉറപ്പ്. ഇതിനായി പഠിതാവും രക്ഷാകര്‍ത്താവും കരാറില് ഒപ്പുവയ്ക്കണം. പഠന കാലയളവ് നാലര വര്‍ഷം. ഒരുവര്‍ഷത്തെ ഇന്റേണ്‍ഷിപ്പുമുണ്ട്.\nഅവിവാഹിതരായ ഇന്ത്യന് വിദ്യാര്‍ത്ഥികള്‍ക്കേ പ്രവേശനമുള്ളൂ. പഠനം പൂര്‍ത്തിയാകുന്നതുവരെ വിവാഹം പാടില്ല.\nറഗുലര് വിദ്യാര്‍ത്ഥിയായി പഠിച്ച് ഹയര് സെക്കന്‍ഡറി/തത്തുല്യ ബോര്‍ഡ് പരീക്ഷയില് ഫിസിക്‌സ്, കെമിസ്ട്രി, ബയോളജി വിഷയങ്ങള്‍ക്ക് മൊത്തം 60 % മാര്‍ക്കില് കുറയാതെയും ഈ ഓരോ വിഷയത്തിനും 50 % മാര്‍ക്കില് കുറയാതെയും ഇംഗ്ലീഷിന് 50 % മാര്‍ക്കില് കുറയാതെയും നേടി ആദ്യതവണ വിജയിച്ചിട്ടുള്ളവരെയാണ് 'നീറ്റ്-യുജി' റാങ്ക് പരിഗണിച്ച് അഡ്മിഷന് നല്‍കുന്നത്. മെഡിക്കല് ഫിറ്റ്‌നസ് ഉള്ളവരാകണം.\nസായുധസേന മെഡിക്കല് കോളേജില് എംബിബിഎസ് പ്രവേശനത്തിന് യഥാസമയം പ്രത്യേകം അപേക്ഷിക്കേണ്ടതുണ്ട്. ഇതുസംബന്ധിച്ച വിജ്ഞാപനം www.afmc.nic.in- ല് പ്രസിദ്ധപ്പെടുത്തും.\nപാവക്കുളത്ത് സൗജന്യ മെഡിക്കല് ക്യാമ്പ്


Rohit sharma eqauls record in fifth odi match - Malayalam MyKhel\n» നാണക്കേടിലും ഇന്ത്യന് അഭിമാനമായി ഹിറ്റ്മാന്... പുതിയ റെക്കോര്‍ഡ്, ദാദയ്‌ക്കൊപ്പം\nUpdated: Thursday, March 14, 2019, 10:20 [IST]\nഇന്ത്യന് അഭിമാനമായി ഹിറ്റ്മാന് രോഹിത്\nദില്ലി: ഓസ്‌ട്രേലിയക്കെതിരേ അനായാസം സ്വന്തമാക്കാനാവുമെന്ന് കരുതിയ കിരീടം തുടര്‍ച്ചയായ മൂന്നു തോല്‍വികളോടെ കൈവിട്ടതിന്റെ ഷോക്കിലാണ് ടീം ഇന്ത്യ. അഞ്ചു മല്‍സരങ്ങളുടെ ഏകദിന പരമ്പര 3-2നാണ് ഇന്ത്യ കൈക്കലാക്കിയത്. ആദ്യ രണ്ടു മല്‍സരങ്ങളിലും ഇന്ത്യ ജയം കൊയ്തപ്പോള് ഓസീസിന് ഇനിയൊരു മടങ്ങിവരവ് ഉണ്ടാവില്ലെന്നാണ് ഏവരും ഉറപ്പിച്ചത്. എന്നാല് സകല കണക്കുകൂട്ടലുകളും തെറ്റിച്ച് കൊണ്ട് ഓസീസ് തിരിച്ചുവരികയായിരുന്നു. തുടര്‍ച്ചയായ മൂന്നു കളികളിലും വെന്നിക്കൊടി പാറിച്ച് കിരീടവുമായി കംഗാരുക്കൂട്ടം മടങ്ങുകയായിരുന്നു.\nനിര്‍ണായകമായ അഞ്ചാമത്തെയും അവസാനത്തെയും മല്‍സരത്തില് 35 റണ്‍സിനായിരുന്നു ഇന്ത്യന് തോല്‍വി. 56 റണ്‍സെടുത്ത ഓപ്പണര് രോഹിത് ശര്‍മ മാത്രമേ ഇന്ത്യന് നിരയില് പൊരുതി നോക്കിയുള്ളൂ. ഇതോടെ പുതിയൊരു റെക്കോര്‍ഡിനും അദ്ദേഹം അവകാശിയായി.\n8000 റണ്‍സ് ക്ലബ്ബില്\nഏകദിനത്തില് 8000 റണ്‍സ് ക്ലബ്ബില് രോഹിത്തും അംഗമായി. ഏറ്റവും വേഗത്തില് ഈ നേട്ടം കൈവരിച്ച മൂന്നാമത്തെ താരമെന്ന റെക്കോര്‍ഡിനൊപ്പം ഹിറ്റ്മാനെത്തുകയും ചെയ്തു.\n200 ഇന്നിങ്‌സുകളില് നിന്നാണ് രോഹിത് 8000 റണ്‍സ് പൂര്‍ത്തിയാക്കിയത്. ഇന്ത്യയുടെ മുന് നായകനും ഇതിഹാസ താരവുമായ സൗരവ് ഗാംഗുലിയും ഇത്ര തന്നെ ഇന്നിങ്‌സുകളിലാണ് 8000 റണ്‍സെന്ന നാഴികക്കല്ല് പിന്നിട്ടത്.\nവേണ്ടിയിരുന്നത് 46 റണ്‍സ്\nഅഞ്ചാം ഏകദിനത്തില് ഇന്ത്യക്കായി ബാറ്റിങിന് ഇറങ്ങുമ്പോള് 8000 റണ്‍സ് തികയ്ക്കാന് രോഹിത്തിന് വേണ്ടിയിരുന്നത് 46 റണ്‍സായിരുന്നു. 67 പന്തുകളില് നിന്നും ഇത്രയും റണ്‍സെടുത്ത് താരം 8000 റണ്‍സ് ക്ലബ്ബിലെത്തുകയും ചെയ്തു.\nഏറ്റവും വേഗത്തില് 8000 റണ്‍സെടുത്ത താരമെന്ന റെക്കോര്‍ഡ് ഇന്ത്യന് നായകന് വിരാട് കോലിയുടെ പേരിലാണ്. 175 ഇന്നിങ്‌സുകളിലാണ് താരത്തിന്റെ നേട്ടം. ദക്ഷിണാഫ്രിക്കയുടെ മുന് സൂപ്പര് താരം എബി ഡിവില്ലിയേഴ്‌സാണ് (182 ഇന്നിങ്‌സ്) ലിസ്റ്റില് രണ്ടാംസ്ഥാനത്തുള്ളത്.\nആദ്യ മൂന്നു കളികളില് ഫ്‌ളോപ്പ്\nഓസീസിനെതിരായ ഏകദിന പരമ്പരയിലെ ആദ്യത്തെ മൂന്ന് മല്‍സരങ്ങളില് ദയനീയ പ്രകടനമാണ് രോഹിത് കാഴ്ചവച്ചത്. വെറും 51 റണ്‍സ് മാത്രമേ ആദ്യ മൂന്നു കളികൡല് ഹിറ്റ്മാന് നേടാനായുള്ളൂ. എന്നാല് നാലാം ഏകദിനത്തില് അദ്ദേഹം ശക്തമായി തിരിച്ചുവന്നു.\nഅര്‍ഹിച്ച സെഞ്ച്വറി വെറും അഞ്ച് റണ്‍സ് അകലെയാണ് രോഹിത്തിന് നഷ്ടമായ്. ഈ പ്രകടനം നല്‍കിയ ആത്മവിശ്വാസത്തില് അഞ്ചാം ഏകദിനത്തിലും താരം ഫിഫ്റ്റിയുമായി കസറുകയായിരുന്നു.\nRead more about: rohit sharma india odi രോഹിത് ശര്‍മ ഇന്ത്യ ഏകദിനം\nStory first published: Thursday, March 14, 2019, 10:17 [IST]


2022 KTM RC: സ്‌പോർട്ടി ലുക്കിൽ 2022 ആർസി 125, 200; വില 'കൂട്ടാതെ' ഞെട്ടിച്ച് കെടിഎം - Samayam Malayalam\n2022 ktm rc 200, rc 125 launched in india; prices start at rs 1.82 lakh\nസ്‌പോർട്ടി ലുക്കിൽ 2022 ആർസി 125, 200; വില 'കൂട്ടാതെ' ഞെട്ടിച്ച് കെടിഎം\nCurated by Ken Sunny | Samayam Malayalam | Updated: Oct 13, 2021, 5:34 PM\nതങ്ങളുടെ ബൈക്കുകൾ പരിഷ്കരിച്ച് വിപണിയിലെത്തിക്കുമ്പോൾ വില കൂട്ടുന്ന വാഹനനിർമ്മാതാക്കളുടെ സ്ഥിരം രീതിയിൽ നിന്നും വ്യത്യസ്തമായി 2022 കെടിഎം ആർസി 125, 200 ബൈക്കുകൾക്ക് വില (കാര്യമായി) വർദ്ധിപ്പിച്ചിട്ടില്ല എന്നതാണ് രസകരമായ കാര്യം.\n2012ൽ ബജാജ് ഓട്ടോയുടെ ചുമലിലേറി ഇന്ത്യയിലെത്തിയതാണ് ഓസ്ട്രിയൻ ബൈക്ക് നിർമ്മാതാക്കളായ കെടിഎം. പോക്കറ്റിലൊതുങ്ങുന്ന വിലയ്ക്ക് പെർഫോമൻസ് ബൈക്ക് എന്ന പോളിസിയുമായി എത്തിയ കെടിഎം ബ്രാൻഡിന് മികച്ച തുടക്കം ലഭിച്ചു. പിന്നീട് കെടിഎമ്മിന് തിരിഞ്ഞു നോക്കേണ്ടി വന്നിട്ടില്ല. ഡ്യൂക്ക്, ആർസി, അഡ്വഞ്ചർ ശ്രേണികളിലായി കെടിഎം ബൈക്കുകൾ യുവാക്കളുടെ ഇഷ്ടതാരമായി. ഫുൾഫെയേർഡ് ഡിസൈനുള്ള കെടിഎം ആർസി ശ്രേണിയ്ക്ക് ഒരു ആരാധക കൂട്ടം തന്നെയുണ്ട്. എങ്കിലും ആർസി ശ്രേണിയ്ക്ക് അല്പം പഴക്കം ചെന്നു എന്ന് മനസ്സിലാക്കിയ കെടിഎം കഴിഞ്ഞ മാസമാണ് 2022 ആർസി 125, 200, 390 ബൈക്കുകൾ ആഗോള വിപണിയിൽ അവതരിപ്പിച്ചത്. ഒരു മാസത്തിന് ശേഷം ആർസി 125, ആർസി 200 എന്നീ ബൈക്കുകളുടെ പുത്തൻ മോഡൽ ഇന്ത്യൻ വിപണിയിലുമെത്തി.\nവിലയിൽ മാറ്റമില്ലാതെ 2022 കെടിഎം ആർസി 125, 200\nതങ്ങളുടെ ബൈക്കുകൾ പരിഷ്കരിച്ച് വിപണിയിലെത്തിക്കുമ്പോൾ വില കൂട്ടുന്ന വാഹനനിർമ്മാതാക്കളുടെ സ്ഥിരം രീതിയിൽ നിന്നും വ്യത്യസ്തമായി 2022 കെടിഎം ആർസി 125, 200 ബൈക്കുകൾക്ക് വില (കാര്യമായി) വർദ്ധിപ്പിച്ചിട്ടില്ല എന്നതാണ് രസകരമായ കാര്യം. 2022 കെടിഎം ആർസി 125ന് 1.82 ലക്ഷമാണ് എക്‌സ്-ഷോറൂം വില. ഇതുവരെ വില്പനയിലുണ്ടായിരുന്ന മോഡലുമായി താരതമ്യം ചെയ്യമ്പോൾ 2,000 രൂപ മാത്രമാണ് വർദ്ധിപ്പിച്ചിരിക്കുന്നത്. പുത്തൻ ആർസി 200ന്റെ കാര്യത്തിൽ 2.09 ലക്ഷമാണ് എക്‌സ്-ഷോറൂം വില. ഇതുവരെ വില്പനയിലുണ്ടായുന്ന മോഡലുമായി താരതമ്യം ചെയ്യുമ്പോൾ വില കൂടിയിട്ടില്ല. ധാരാളം മാറ്റങ്ങൾ വരുത്തി എത്തിയ ബൈക്കുകൾക്ക് കെടിഎം വില വർദ്ധിപ്പിച്ചിട്ടില്ല എന്നത് ശ്രദ്ധേയമായാണ്. അതെ സമയം ഈ വില അല്പകാലത്തേക്ക് മാത്രമായിരിക്കും എന്ന് കെടിഎം ഇന്ത്യ വ്യക്തമാക്കിയിട്ടുണ്ട്.\nറോയൽ എൻഫീൽഡ് ബൈക്കിൽ റേസിങ്ങിന് പോകാം, കോണ്ടിനെന്റൽ ജിടി കപ്പ് പ്രഖ്യാപിച്ചു\nപുതിയ ഷാസി, മെച്ചപ്പെട്ട എർഗണോമിക്സ്, മികച്ച പെർഫോമൻസ്, പരിഷ്കരിച്ച ഇലക്ട്രോണിക്സ്, ഗ്രാൻഡ് പ്രീ ബൈക്കുകൾക്ക് സമാനമായ ഡിസൈൻ എന്നിങ്ങനെ ആകെമൊത്തം മാറ്റങ്ങളുമായാണ് 2022 കെടിഎം ആർസി 125, 200 ബൈക്കുകൾ അവതരിപ്പിച്ചിരിക്കുന്നത്. പൂർണമായും റീഡിസൈൻ ചെയ്ത ഫെയറിങ്ങും ഹെഡ്‍ലാംപും ആർസി ബൈക്കുകളുടെ മുഖച്ഛായ തന്നെ മാറ്റിയിട്ടുണ്ട്. ആർസി 200ന് പുതിയ എൽഇഡി ഹെഡ്‌ലൈറ്റും ആർസി 125ന് പുതിയ ഹാലൊജെൻ ഹെഡ്‌ലൈറ്റുമാണ്.\nക്രമീകരിക്കാവുന്ന ചെയ്യാവുന്ന ഹാൻഡിൽബാറുകൾ, പുതിയ എൽസിഡി ഇൻസ്ട്രുമെന്റ് ക്ലസ്റ്റർ, 9.5 ലിറ്ററിൽ നിന്ന് 13.7 ലിറ്ററായി വലുതായ ഇന്ധന ടാങ്ക് എന്നിവ ശ്രദ്ധേയം. രണ്ട് ബൈക്കുകളിലും വലിയ എയർബോക്‌സും, ഭാരം കുറഞ്ഞ സ്റ്റീൽ ട്രെല്ലിസ് ഫ്രെയിമുമാണ്. കെടിഎം ആർസി 200-ൽ ഒരു സൂപ്പർമോട്ടോ എബിഎസും, പിൻ ചക്രത്തിൽ എബിഎസും സ്വിച്ച്ചബിലിറ്റി വാഗ്ദാനം ചെയ്യുന്നുണ്ട്. പുത്തൻ ബൈക്കുകൾക്ക് മുന്നിൽ WP അപെക്സ് ബിഗ് പിസ്റ്റൺ ഫോർക്കും പിന്നിൽ പുതിയ WP അപെക്സ് ഷോക്ക് അബ്സോർബറുമാണ്.\nവമ്പൻ പരിഷ്‌കാരങ്ങളുമായി യമഹ R15 V4.0 വിപണിയിൽ; ഒപ്പം R15M\nഎൻജിനിൽ കാര്യമായ മാറ്റങ്ങളില്ല\n14.5 എച്ച്പി പവർ നിർമ്മിക്കുന്ന 124.71 സിസി എഞ്ചിൻ തന്നെയാണ് 2022 കെടിഎം ആർസി 125യുടെയും ഹൃദയം. ടോർക്ക് മാറ്റമില്ലാതെ 12 എൻഎമ്മിൽ തന്നെ തുടരും. പക്ഷെ 40 ശതമാനം വലിയ എയർബോക്‌സും പുതിയ എഞ്ചിൻ മാപ്പിങും 2021 ആർസി125യിൽ കെടിഎം ഉൾക്കൊള്ളിച്ചിട്ടുണ്ട്. ഇത് മികച്ച പെർഫോമൻസ് ഉറപ്പിക്കും എന്നാണ് കെടിഎം അവകാശപ്പെടുന്നത്. 25.4 ബിഎച്ച്പി പവർ നിർമ്മിക്കുന്ന 199.5 സിസി, ലിക്വിഡ്-കൂൾഡ് എഞ്ചിനാണ് 2022 കെടിഎം ആർസി 200ന്റെ ഹൃദയം.\nആര്‍ട്ടിക്കിള് ഷോബ്ലൂടൂത്ത് കണക്റ്റിവിറ്റി സഹിതം ഹീറോ പ്ലഷർ പ്ലസ് എക്‌സ്ടെക് എത്തി; വില 69,500 രൂപ\nNew KTM RC bikes KTM RC 200 2022 KTM RC 125 2022 KTM India 2022 ktm rc 200 2022 ktm rc 125 2022 KTM RC 2021 KTM RC\nWeb Title : 2022 ktm rc 200, rc 125 launched in india; prices start at rs 1.82 lakh


ഉർവശിയെ അപമാനിക്കുന്നതിന് തുല്യമാണ് ലേഡി മോഹൻലാൽ എന്ന വിശേഷണം, തുറന്നടിച്ച് സത്യൻ അന്തിക്കാട്! - മലയാളം ന്യൂസ് പോർട്ടൽ\nPosted on November 25, 2020, 12:10 PM\nഏത് തരം വേഷങ്ങളും തന്റെ കൈകളിൽ ഭദ്രമാണെന്ന് പല തവണ തെളിയിച്ച നടിയാണ് ഉർവശി. നായിക ആണെങ്കിലും, ‘അമ്മ വേഷം ആണെങ്കിലും ഹാസ്യ വേഷങ്ങൾ ആണെങ്കിലും വളരെ മനോഹരമായ രീതിയിൽ അഭിനയിച്ചു പ്രേക്ഷക ശ്രദ്ധ നേടിയെടുക്കാൻ കഴിവുള്ള നടികളിൽ ഒരാൾ. പലപ്പോഴും ഒരു നായക നടിക്ക് ഇത്ര അനായസമായി ഹാസ്യ വേഷങ്ങൾ കൈകാര്യം ചെയ്യാൻ കഴിയുമോ എന്ന് പ്രേക്ഷകർ പോലും അത്ഭുതപെട്ടിട്ടുണ്ട്. ബാലതാരമായി സിനിമയിലേക്ക് വന്ന താരം അഭിനയരംഗത്ത് പതിറ്റാണ്ടുകൾ പിന്നിടുകയാണ് ഇപ്പോൾ. ഉർവ്വശിയുടേതായി ഏറ്റവും ഒടുവിൽ ഇറങ്ങിയ സൂരരൈ പോട്ടര് മികച്ച പ്രതികരണമാണ് നേടിക്കൊണ്ടിരിക്കുന്നത്.\nചിത്രം കണ്ട ശേഷം അതിലെ ഉർവശിയുടെ അഭിനയത്തിലെ അഭിനന്ദിക്കാതെ പ്രേക്ഷകർ കുറവാണ്. തനിക്ക് ലഭിച്ച കഥാപാത്രത്തെ വളരെ മോനോഹരമായാണ് ഉർവശി അവതരിപ്പിച്ചിരിക്കുന്നത്. നയന്താരയ്ക്കൊപ്പമുള്ള താരത്തിന്റെ മൂക്കുത്തി അമ്മൻ എന്ന ചിത്രവും താരത്തിന് മികച്ച അഭിപ്രായമാണ് നേടിക്കൊടുക്കുന്നത്. റിയൽ ലേഡി സൂപ്പർസ്റ്റാർ എന്നാണ് സിനിമ കണ്ട ഓരോ പ്രേക്ഷകരും ഉർവശിയെ വിശേഷിപ്പിക്കുന്നത്. മലയാളത്തിൽ നായൻകാരുടെ ഇടയിൽ മോഹൻലാലിനെപോലെയാണ് നായികമാരുടെ ഇടയിൽ ഉർവശി എന്ന് ആരാധകർ പറഞ്ഞിരുന്നു. അത് കൊണ്ട് തന്നെ ലേഡി മോഹൻലാൽ എന്ന വിളിപ്പേരും താരത്തിന് ആരാധകർ ചാർത്തി കൊടുത്തു.\nതാരത്തിന് പുതിയതായി ആരാധകർ ചാർത്തിക്കൊടുത്ത ഈ വിശേഷണത്തിനെതിരെ പ്രതികരിച്ചിരിക്കുകയാണ് പ്രശസ്ത സംവിധായകൻ സത്യൻ അന്തിക്കാട്. ഒരു പ്രമുഖ മാധ്യമത്തിന് നൽകിയ അഭിമുഖത്തിൽ ആണ് സത്യൻ അന്തിക്കാട് പ്രതികരിച്ചത്. ലേഡി മോഹൻലാൽ എന്ന വിശേഷണം തീർത്തും തെറ്റാണെന്നും ഇത് ഉർവശിയെ പോലെയൊരു നടിയെ അപമാനിക്കുന്നതിനു തുല്യമാണെന്നുമാണ് സത്യൻ അന്തിക്കാട് പറഞ്ഞത്. താരത്തിന്റെ വാക്കുകൾ ഇങ്ങനെ,\nഉർവശിയെ ലേഡി മോഹൻലാൽ എന്ന് വിശേഷിപ്പിക്കേണ്ട ആവശ്യമില്ല. അവർക്ക് അവരുടേതായ അഭിനയ ശൈലിയുണ്ട്. ഉർവശിയെ ലേഡി മോഹൻലാൽ എന്ന് വിളിച്ചത് പോലെ മോഹൻലാലിനെ നമ്മൾ ആൺ ഉർവശി എന്ന് വിളിക്കുമോ? ഇവർക്ക് രണ്ടു പേർക്കും അവരവരുടേതായ വ്യക്തിത്വങ്ങൾ ഉണ്ട്. ആ വ്യക്തിത്വങ്ങൾ ആണ് അവർ പ്രകടിപ്പിക്കുന്നത്. മോഹൻലാലിനെ പോലെ സ്വാഭാവികവും അനായാസവുമായി അഭിനയിക്കുന്ന ഒരു നടിയാണ് ഉർവശി എന്നത് വളരെ ശരിയായ ഒരു കാര്യം ആണ്. അത് പോലെ തന്നെ ഇവര് രണ്ടുപേരും ഒരേ ആത്മാർഥതയോടെയും അർപ്പണബോധത്തോടെയുമാണ് ഇവർക്ക് ലഭിക്കുന്ന കഥാപാത്രങ്ങളെ അവതരിപ്പിക്കുന്നതും. അർപ്പണബോധത്തിന്റെ കാര്യത്തിൽ ഉർവശിയെ കടത്തിവെട്ടുന്ന മറ്റ് നടിമാർ കുറവാണ്. മോഹൻലാലും ഉർവശിയും ഏകദേശം ഒരേ രീതിയിൽ ആണ് സിനിമയെ സമീപിക്കുന്നത് എന്നത് ശരിയായ കാര്യമാണ്. പക്ഷെ ലേഡി മോഹൻലാൽ എന്ന വിളിപ്പേര് അവരെ അപമാനിക്കുന്നതിന് തുല്യമാണെന്നാണ് സത്യൻ അന്തിക്കാട് പറഞ്ഞത്.\nവീണ്ടും കിടിലൻ ഫോട്ടോഷൂട്ടുമായി സാധിക, ഏറ്റെടുത്ത് ആരാധകരും!


വീണ്ടും സോന്-കെയ്ന്, ഇരുപത്തൊമ്പതാം ഗോള് | Malayalam News\nബേണ്‍ലി - ഇംഗ്ലിഷ് പ്രീമിയര് ലീഗ് ഫുട്‌ബോളിന്റെ ചരിത്രത്തിലെ ഏറ്റവും അപകടകരമായ കൂട്ടുകെട്ടായി ഹാരി കെയ്‌നും സോന് ഹ്യുംഗ് മിന്നും വളരുന്നു. കെയ്‌നിന്റെ ഫഌക്ക് ഹെഡ് ചെയ്ത് സോന് ഗോളാക്കിയതോടെ ടോട്ടനം 1-0 ന് ബേണ്‍ലിയെ തോല്‍പിച്ചു. ഇരുവരും തമ്മിലുള്ള ഇരുപത്തൊമ്പതാമത്തെ ഗോളായിരുന്നു ഇത്. ഈ സീസണില് ആറാമത്തെ മത്സരത്തില് ഒമ്പതാമത്തെ ഗോളും. അടുത്ത സുഹൃത്തുക്കളാണ് ഇരുവരുമെന്ന് ടോട്ടനം കോച്ച് ജോസെ മൗറിഞ്ഞൊ പറഞ്ഞു.\nചെല്‍സി ജോഡി ഫ്രാങ്ക് ലംപാഡും ദിദിയര് ദ്രോഗ്ബയുമാണ് ഇതിനെക്കാള് കൂടുതല് ഗോളിനായി ഒരുമിച്ചത്. മുപ്പത്താറെണ്ണം.\nസോനിന് ഗോളവസരമൊരുക്കും മുമ്പ് കെയ്ന് പ്രതിരോധത്തിലും വിലപ്പെട്ട സേവനമര്‍പ്പിച്ചിരുന്നു. ബേണ്‍ലി ഡിഫന്റര് ജെയിംസ് തര്‍കോവ്‌സ്‌കിയുടെ ഷോട്ട് ഗോള്‍ലൈനില് നിന്ന് രക്ഷിച്ചു. ഈ സീസണില് ഒമ്പത് കളികളില് സോന് പത്ത് ഗോളടിച്ചു. ടോട്ടനത്തിന് മൂന്നാമത്തെ എവേ ജയമാണ് ഇത്. എന്നാല് ഹോം മത്സരങ്ങളില് അവരുടെ പ്രകടനം മോശമാണ്. രണ്ടു മത്സരങ്ങളില് അവര് ഇഞ്ചുറി ടൈമില് ജയം കൈവിട്ടു.


അസ്തമിക്കുന്ന പ്രതാപം – Future Kerala :\nഇ-കൊമേഴ്‌സ് ഭീമനായ ഫ്‌ളിപ്കാര്‍ട്ടിന്റെ മൂല്യം 2015-ന്റെ പകുതിയില് ഉണ്ടായിരുന്നതിനേക്കാള് മൂന്നു മടങ്ങ് ഇടിഞ്ഞതായി ധനകാര്യ സേവനങ്ങള് ലഭ്യമാക്കുന്ന മോര്‍ഗന് സ്റ്റാന്‍ലി എന്ന കമ്പനി പുറത്തുവിട്ടത് ഒരു കൃത്യമായ സൂചനയായിരുന്നു. അതേ ഫ്‌ളിപ്കാര്‍ട്ട് മറ്റെതെങ്കിലുമൊരു കമ്പനിയാല് ഏറ്റെടുക്കപ്പെടാനുള്ള രീതിയിലേക്കു മാറുകയാണെന്നാണ് ഇതുനല്‍കുന്ന സൂചന. നവംബര് 28-ന് നടന്ന എസ്ഇസി ഫയലിംഗ് പ്രകാരം ഫ്‌ളിപ്കാര്‍ട്ടില് മോര്‍ഗന് സ്റ്റാന്‍ലി കൈവശംവച്ചിരിക്കുന്ന ഓഹരി 52.13 ഡോളറാണ്. കഴിഞ്ഞ പാദത്തിലുണ്ടായിരുന്ന 84.29 ഡോളറില് നിന്ന് 38 ശതമാനത്തിന്റെ വന് ഇടിവാണ് ഇതില് രേഖപ്പെടുത്തിയിട്ടുള്ളത്. നിലവില് കമ്പനിയുടെ മൂല്യം 5.54 ബില്യണ് യുഎസ് ഡോളറാണ്. 2015 ജൂലൈയിലുണ്ടായിരുന്ന 15 ബില്യണ് ഡോളര് മൂല്യത്തില് 63 ശതമാനത്തിന്റെ ഇടിവാണ് ഇപ്പോള് രേഖപ്പെടുത്തിയിരിക്കുന്നത്.\nമൂല്യം ഇടിഞ്ഞത് കൂടുതല് നിക്ഷേപകരെ ആകര്‍ഷിക്കുമെന്നാണ് കണക്കാക്കപ്പെടുന്നത്. ഫ്‌ളിപ്കാര്‍ട്ടിന്റെ കൂടുതല് കൃത്യമായ മൂല്യനിര്‍ണയം നിക്ഷേപകരെ കൂടുതല് ആകര്‍ഷിക്കുമെന്നാണ് പ്രതീക്ഷിക്കുന്നത്. രണ്ടുമാസം മുന്‍പ് റീട്ടെയ്ല് ഭീമനായ വാള്‍മാര്‍ട്ട് ഫ്‌ളിപ്കാര്‍ട്ടില് ഒരു ബില്യണ് ഡോളര് നിക്ഷേപിക്കുന്നതുമായി ബന്ധപ്പെട്ട ചര്‍ച്ചകള് നടന്നിരുന്നു. മൂല്യനിര്‍ണയവുമായി ബന്ധപ്പെട്ട വിഷയങ്ങളും ഇ- കൊമേഴ്‌സ് കമ്പനിയായ ഫ്‌ളിപ്കാര്‍ട്ടിന്റെ എക്കൗണ്ടിങ്ങുമായി ബന്ധപ്പെട്ട സംശയങ്ങളും മൂലം ഈ ചര്‍ച്ചകള് വിജയം കണ്ടതുമില്ല.\nഎന്നാല് 5.5 ബില്യണ് ഡോളറെന്ന മൂല്യം നിക്ഷേപകര്‍ക്ക് പ്രയോജനപ്പെടുന്ന തരത്തിലുള്ളതാണ്. വാള്‍മാര്‍ട്ടിനോ മറ്റ് റീട്ടെയ്‌ലര്‍മാര്‍ക്കോ ആറുബില്യണ് ഡോളര് വരെ ചെലവഴിച്ച് ഫ്‌ളിപ്കാര്‍ട്ടിനെ സ്വന്തമാക്കാമെന്നത് പ്രാവര്‍ത്തികമാകാത്ത കാര്യമൊന്നുമല്ല. ഭൂരിഭാഗം ഓഹരികള് വാങ്ങാന് ഇതില് പകുതി തുക മാത്രം മതിയാവും. വമ്പന്‍മാരുടെ കൈവശം എത്തിപ്പെടുന്നുവെന്നതുകൊണ്ടുതന്നെ നിലവിലുള്ള നിക്ഷേപകരും ഇതില് സന്തുഷ്ടരായിരിക്കുമെന്നാണ് വിലയിരുത്തല്.\nപണം ധാരാളമായി ഒഴുകുന്ന ഓണ്‍ലൈന് റീട്ടെയ്ല് മേഖലയെ സംബന്ധിച്ചിടത്തോളം സ്വന്തമായി പണം ഉല്‍പ്പാദിപ്പിക്കാന് കഴിയുന്നവര്‍ക്കു മാത്രമേ ഈ മേഖലയില് പി\nടിച്ചുനില്‍ക്കാനാവൂ. സ്വന്തമായി വളരെക്കുറച്ച് പണം മാത്രം ഉണ്ടായിരിക്കുകയും മറ്റുമാര്‍ഗങ്ങളിലൂടെ പണം കണ്ടെത്താമെന്ന ചിന്ത വച്ചുപുലര്‍ത്തുകയും ചെയ്യുന്നവരെ സംബന്ധിച്ചിടത്തോളം അത്രപറ്റിയ മേഖലയല്ല ഓണ്‍ലൈന് റീട്ടെയ്‌ലിംഗ്. ഇന്ത്യന് ഉടമസ്ഥതയിലുള്ള ബിസിനസുകള് നിരവധിയുണ്ടെങ്കിലും അവയെല്ലാം അതിജീവനത്തിനായി പാടുപെടുകയാണ്. ആമസോണ് ആലിബാബ തുടങ്ങിയവര്‍ക്ക് മാത്രം പിടിച്ചുനില്‍ക്കാനാവുന്ന ഒരു മേഖലയായി അധികം വൈകാതെ ഇതുമാറുമെന്നാണ് വിലയിരുത്തപ്പെടുന്നത്. സ്‌കെയില് ഉയര്‍ത്താനും ബിസിനസ് പുതിയതലങ്ങളിലേക്ക് വ്യാപിപ്പിക്കാനും മാര്‍ജിന് വര്‍ധിപ്പിക്കാനുമെല്ലാം വേണ്ടിവരുന്ന ഭീമമായ തുക നിക്ഷേപിക്കാന് ശേഷിയുള്ളത് ഇവര്‍ക്കു മാത്രമാണെന്നതിനാലാണ് ഇത്തരമൊരു വിലയിരുത്തലുണ്ടായത്. ഫ്‌ളിപ്കാര്‍ട്ടോ സ്‌നാപ്ഡീലോ പോലുള്ള സ്വതന്ത്ര സ്ഥാപനങ്ങള് ഇത്തരം ആവശ്യങ്ങളെ അതിജീവിച്ച് ഒരു ഭാവി ഉണ്ടാക്കുമെന്നത് ഇപ്പോഴത്തെ സാഹചര്യത്തില് പ്രതീക്ഷിക്കാന് പോലും കഴിയാത്ത ഒന്നാണ്. വിദേശ ഏറ്റെടുക്കലുകള്‍ക്കുള്ള വ്യവസ്ഥകള് അനുവദിക്കുമ്പോള് ഇവ ഏറ്റെടുക്കലുകള്‍ക്കുള്ള സ്ഥാനാര്‍ഥികളായി മാറും. അടുത്ത ഏതാനും വര്‍ഷങ്ങള്‍ക്കുള്ളില് ഇവരുണ്ടാക്കുന്ന മൂല്യമുപയോഗിച്ച് നിലവിലെ നിക്ഷേപകര്‍ക്ക് ചെറിയ ലാഭം നേടി ഇതില് നിന്നുവിട്ടുപോകാനുമാവും. മറ്റൊരു പ്രധാനകാര്യം വലിയ ബിസിനസ് പ്ലാറ്റ്‌ഫോമുകളുടെ ഭാഗമായി മാറുമ്പോള് ഓണ്‍ലൈന് ബിസിനസ് വിജയം കാണാനുള്ള സാധ്യത കൂടുതലാണെന്നതാണ്. ഗൂഗിള്, ആപ്പിള്, ഫേസ്ബുക്ക്, ട്വിറ്റര്, ആമസോണ് തുടങ്ങിയവര് ഫിസിക്കല് ഉല്‍പ്പന്നങ്ങളുടെയും ഡിജിറ്റല് ഉല്‍പ്പന്നങ്ങളുടെയും വില്‍പ്പന നടത്താനുള്ള പ്ലാറ്റ്‌ഫോമുകളാണ്. ഇതോടൊപ്പം തന്നെ മറ്റ് ബിസിനസുകള് ചെയ്യാനുള്ള പരിസ്ഥിതി ലഭ്യമാക്കുന്നവയുമാണ് ഇവ. ഈ പ്ലാറ്റ്‌ഫോമുകളില് നിന്ന് തങ്ങളുടെ ഉല്‍പ്പന്നങ്ങള് വളര്‍ത്തിയെടുക്കുന്ന സംരംഭകര് ഇത് വ്യക്തമാക്കിത്തരുകയും ചെയ്യുന്നു. ഒറ്റയ്ക്ക് നില്‍ക്കുന്ന ഇ-കൊമേഴ്‌സ് പ്ലാറ്റ്‌ഫോമുകള്‍ക്ക് ഒരു രാജ്യത്ത് മാത്രമായി പ്രവര്‍ത്തിക്കുകയെന്നത് ബുദ്ധിമുട്ടേറിയ സംഗതിയായിരിക്കും. ബ്രേക്ക് ഈവനിലേക്കെത്താനുള്ള ദൈര്‍ഘ്യം കൂടിവരുന്നുവെന്നതാണ് ഇതിനുള്ള പ്രധാന കാരണം.\nഒരിക്കലും വിട്ടുപോകാത്ത വലിയ ഉപഭോക്താക്കളെ ഉണ്ടാക്കിയെടുക്കുകയെന്നതാണ് പുതിയ ഡിജിറ്റല് ബിസിനസ് മോഡലില് അത്യന്താപേക്ഷിതമായ കാര്യം. ഗൂഗിള് വലിയ ഉപഭോക്താക്കളുടെ അടിത്തറ ഉണ്ടാക്കിയെടുക്കാന് സാധിക്കുന്നതിനു മുന്‍പുതന്നെ വര്‍ഷങ്ങളോളം അവരുടെ സെര്‍ച്ച് എഞ്ചിനും മെയിലും സൗജന്യമായി നല്‍കിയിരുന്നു. വലിയ ഉപഭോക്തൃശൃംഖല സൃഷ്ടിച്ചെടുക്കുകയെന്ന ലക്ഷ്യമായിരുന്നു ഇതിലൂടെ അവര് ഉന്നംവച്ചത്. ഇത് പരസ്യദാതാക്കള് ലക്ഷ്യമിടുന്ന വലിയരീതിയിലുള്ള ഉപഭോക്തൃ സമൂഹത്തെ ഉണ്ടാക്കിയെടുക്കാന് അവരെ സഹായിക്കുകയും ചെയതു. ഇതില്‍നിന്നു വ്യത്യസ്തമായി ഫ്‌ളിപ്കാര്‍ട്ട് എന്ന പ്ലാറ്റ്‌ഫോമിലേക്ക് ആളുകളെ പിടിച്ചുനിര്‍ത്തുന്ന പ്രധാന ഘടകം കണ്ടെത്തുകയെന്നത് ബുദ്ധിമുട്ടായിരിക്കും. ആളുകള് കൂടുതലും ഫ്‌ളിപ്കാര്‍ട്ടിലേക്കെത്തുന്നത് അവര് നല്‍കുന്ന ആനുകൂല്യങ്ങള് നേടാനായാണ്. ഫേസ്ബുക്ക് പോലെയുള്ള പ്ലാറ്റ്‌ഫോമുകള് സ്വന്തമാക്കിയിട്ടുള്ള ഒരിക്കലും വിട്ടുപോകാത്ത ഉപഭോക്താക്കളുടെ ശക്തി നേടിയെടുക്കാന് ഓണ്‍ലൈന് വിപണനകേന്ദങ്ങള്‍ക്ക് അല്‍പ്പം പ്രയാസമായിരിക്കുകയും ചെയ്യും. ഏറ്റവുമൊടുവില് പുറത്തുവരുന്ന കണക്കുകള് പരിശോധിച്ചാല് ഒറ്റയ്ക്ക് നിലനില്‍ക്കുന്ന ഇ-ടെയ്‌ലര് എന്നരീതിയിലുള്ള ഫ്‌ളിപ്കാര്‍ട്ടിന്റെ ദിവസങ്ങള് എണ്ണപ്പെട്ടുവെന്നു തന്നെയാണ് പുറത്തുവരുന്ന സൂചനകള്.\nTags:\tFlipkart, loses value\nസോളാര് റൂഫ്‌ടോപ്പ് പദ്ധതികളില് അധികവും സ്വന്തമാക്കി റിന്യൂ പവര്


ബുധനാഴ്ച ബൈഡന്റെ വോട്ട് 81 മില്ല്യണ് എത്തുകയും ലീഡ്6മില്ല്യണിലേക്ക് ഉയരുകയും, ഇലക്ടറല് കോളേജ് വിജയം 232ന് എതിരെ 306 എന്ന നിലയിലുമാണ്\nപ്രസിഡന്റ് തെരഞ്ഞെടുപ്പ് തോല്‍വിയില് പരാതി പറയാനായി 46 മിനിറ്റ് നീളമുള്ള ട്രംപിന്റെ വീഡിയോ പുറത്തുവിട്ട് വൈറ്റ് ഹൗസ്. ജോ ബൈഡന് വിജയിച്ച തെരഞ്ഞെടുപ്പ് ഫലം അട്ടിമറിക്കണമെന്ന ആവശ്യവും ട്രംപ് മുന്നോട്ട് വെച്ചു. വാര്‍ത്താ ലേഖകരോ, സദസ്സോ ഇല്ലാതെ വൈറ്റ് ഹൗസില് നിന്നും ക്യാമറകളെ മാത്രം അഭിമുഖീകരിച്ചാണ് ട്രംപ് തന്റെ പരാതികള് ആവര്‍ത്തിച്ചത്.\nഡൊണാള്‍ഡ് ട്രംപ് മുന്‍പ് മുന്നോട്ട് വെയ്ക്കുകയും, അദ്ദേഹത്തിന്റെ ലീഗല് ടീം കോടതിയില് തോല്‍വിയടയുകയും ചെയ്ത വാദങ്ങളാണ് ഇപ്പോഴും പ്രസിഡന്റ് മുറുകെപ്പിടിക്കുന്നത്. താന് നടത്തിയതില് ഏറ്റവും സുപ്രധാനമായ പ്രസംഗം എന്ന മുഖവുരയോടെയാണ് ട്രംപ് വീഡിയോ ആരംഭിക്കുന്നത്. തെരഞ്ഞെടുപ്പ് തട്ടിപ്പാണെന്നും, ബൈഡന് തന്നേക്കാള് കൂടുതല് വോട്ടുകള് ലഭിച്ച സ്‌റ്റേറ്റുകളിലെ ഫലങ്ങള് മാറ്റിമറിക്കണമെന്നും, സുപ്രീംകോടതി ഇടപെടണമെന്നുമാണ് ട്രംപ് ആവശ്യപ്പെടുന്നത്.\nമരിച്ച വ്യക്തികള് വോട്ട് ചെയ്‌തെന്നും, വോട്ടിംഗ് മെഷീനുകളില് കൃത്രിമം നടന്നതായും, ജോ ബൈഡന് മുന്നേറ്റം നല്‍കിയ വലിയ നഗരങ്ങളില് അഴിമതി നടന്നതായും തെളിവുകള് ഇല്ലാതെ ട്രംപ് വാദം തുടരുകയാണ്. എന്നാല് അറ്റോണി ജനറലും, മറ്റ് നിരവധി ജഡ്ജിമാരും ഈ വാദങ്ങള് തള്ളിയിരുന്നു.\n'ഈ തെരഞ്ഞെടുപ്പ് തട്ടിപ്പാണ്. എല്ലാവര്‍ക്കും അറിയാം. തെരഞ്ഞെടുപ്പ് തോറ്റാലും എനിക്ക് വിഷയമില്ല. പക്ഷെ മാന്യമായി നടന്ന തെരഞ്ഞെടുപ്പ് തോല്‍ക്കാനാണ് താല്‍പര്യം. ഇത് അമേരിക്കന് ജനതയില് നിന്ന് തട്ടിയെടുക്കാന് ഞാന് ആഗ്രഹിക്കുന്നില്ല', ട്രംപ് പരാതിപ്പെട്ടു. ബുധനാഴ്ച ബൈഡന്റെ വോട്ട് 81 മില്ല്യണ് എത്തുകയും ലീഡ്6മില്ല്യണിലേക്ക് ഉയരുകയും, ഇലക്ടറല് കോളേജ് വിജയം 232ന് എതിരെ 306 എന്ന നിലയിലുമാണ്.


കോട്ടയം ജില്ലയില് ഇന്ന് 890 പേര്‍ക്ക് കൊവിഡ്; ടെസ്റ്റ് പോസിറ്റിവിറ്റി 10.25 ശതമാനം\nThu May 26 2022 04:43:39 GMT+0530 (India Standard Time)\nBY NSH17 July 2021 12:50 PM GMT\nNSH17 July 2021 12:50 PM GMT\nകോട്ടയം: ജില്ലയില് 890 പേര്‍ക്കുകൂടി കൊവിഡ് സ്ഥിരീകരിച്ചു. 887 പേര്‍ക്കും സമ്പര്‍ക്കം മുഖേനയാണ് വൈറസ് ബാധിച്ചത്. ഇതില് മൂന്ന് ആരോഗ്യപ്രവര്‍ത്തകരും ഉള്‍പ്പെടുന്നു. സംസ്ഥാനത്തിന് പുറത്തുനിന്നെത്തിയ മൂന്നുപേര് രോഗബാധിതരായി. പുതുതായി 8,678 പരിശോധനാഫലങ്ങളാണ് ലഭിച്ചത്.\nടെസ്റ്റ് പോസിറ്റിവിറ്റി 10.25 ശതമാനമാണ്. രോഗം ബാധിച്ചവരില് 356 പുരുഷന്‍മാരും 394 സ്ത്രീകളും 140 കുട്ടികളും ഉള്‍പ്പെടുന്നു. 60 വയസിനു മുകളിലുള്ള 137 പേര്‍ക്ക് കൊവിഡ് സ്ഥിരീകരിച്ചിട്ടുണ്ട്. 525 പേര് രോഗമുക്തരായി. 5309 പേരാണ് നിലവില് ചികില്‍സയിലുള്ളത്. ഇതുവരെ ആകെ 2,08,513 പേര് കൊവിഡ് ബാധിതരായി. 2,01,103 പേര് രോഗമുക്തി നേടി. ജില്ലയില് ആകെ 25,513 പേര് ക്വാറന്റൈനില് കഴിയുന്നുണ്ട്.\nപുതുപ്പള്ളി, പായിപ്പാട് 26\nമുണ്ടക്കയം, കടുത്തുരുത്തി, നീണ്ടൂര്19\nപൂഞ്ഞാര്, പാമ്പാടി 16\nരാമപുരം, കാഞ്ഞിരപ്പള്ളി, തലയോലപ്പറമ്പ്, വാകത്താനം, മുളക്കുളം 14\nമാഞ്ഞൂര്, അതിരമ്പുഴ 13\nകാണക്കാരി, കറുകച്ചാല്,പാറത്തോട്, മാടപ്പള്ളി, വാഴപ്പള്ളി, ഭരണങ്ങാനം, വൈക്കം, തീക്കോയി, മണര്‍കാട് 10\nഅയ്മനം, ചെമ്പ്, തലയാഴം, മണിമല, പനച്ചിക്കാട് 9\nമീനച്ചില്, പാലാ 8\nകുറവിലങ്ങാട്, ഉദയനാപുരം, അകലക്കുന്നം 7\nകൊഴുവനാല്, കിടങ്ങൂര്, മേലുകാവ്, ഈരാറ്റുപേട്ട, കരൂര്, അയര്‍ക്കുന്നം,പൂഞ്ഞാര് തെക്കേക്കര 6\nകടനാട്, കുറിച്ചി, തിരുവാര്‍പ്പ്, മീനടം 4\nമുത്തോലി, ചിറക്കടവ്, മൂന്നിലവ്, വെള്ളാവൂര് 3\nകടപ്ലാമറ്റം, കൂട്ടിക്കല്, ആര്‍പ്പൂക്കര, എലിക്കുളം, വെളളൂര്, ഞീഴൂര്, പളളിക്കത്തോട് 2\nതിടനാട്, കല്ലറ, ടി.വി പുരം, വാഴൂര്, കോരുത്തോട്, വെച്ചൂര്, വെളിയന്നൂര് 1


ശ്രീലങ്കന് പ്രധാനമന്ത്രി മഹിന്ദ രാജപക്സെ രാജിവച്ചു - Narada News\n28 - Jun - 2022 12:27 AM\nസാമ്പത്തിക പ്രതിസന്ധി രൂക്ഷമാകുകയും ജനകീയ പ്രക്ഷോഭം ശക്തിപ്പെടുകയും ചെയ്തതോടെയാണ് രാജി\nശ്രീലങ്കന് പ്രധാനമന്ത്രി മഹിന്ദ രാജപക്സെ രാജിവച്ചു. രാജ്യത്ത് സാമ്പത്തിക പ്രതിസന്ധി കൂടുതല് രൂക്ഷമാകുകയും ഇതിനെതിരെ ജനകീയ പ്രക്ഷോഭം ശക്തിപ്പെടുകയും ചെയ്തതോടെയാണ് രാജപക്സെ രാജിവച്ചത്. ശ്രീലങ്കയില് പ്രതിഷേധം രൂക്ഷമായ സാഹചര്യത്തില് വീണ്ടും കര്‍ഫ്യൂ പ്രഖ്യാപിക്കുകയും സേനയെ നിയോഗിക്കുകയും ചെയ്തിരുന്നു.\nസാമ്പത്തിക പ്രതിസന്ധി രൂക്ഷമായ രാജ്യത്ത് മഹിന്ദ രാജപക്സെയുടെ ഭരണകൂടത്തിനെതിരെ വന് പ്രതിഷേധമാണ് അരങ്ങേറിയിരുന്നത്. അതിനിടെ ഒരു മാസത്തിനിടെ രണ്ടു തവണ അടിയന്താരവസ്ഥ പ്രഖ്യാപിച്ചത് വിദേശരാജ്യങ്ങള് ഉള്‍പ്പെടെയുള്ളവരുടെ വിമര്‍ശനങ്ങള്‍ക്കു കാരണമായി. മഹിന്ദയുടെ രാജിയ്ക്കായി പ്രസിഡന്റും മഹിന്ദയുടെ അനുജനുമായ ഗോട്ടബയ രാജപക്സെയ്ക്കു മേല് കനത്ത സമ്മര്‍ദ്ദം ഉണ്ടായിരുന്നു. മഹിന്ദയുടെ സ്വന്തം പാര്‍ട്ടിയായ ശ്രീലങ്ക പൊതുജന പേരാമുനയും സമ്മര്‍ദ്ദം ചെലുത്തി.\nഅതിനിടെ മഹിന്ദ അനുകൂലികള് സര്‍ക്കാര് വിരുദ്ധ പ്രക്ഷോഭകള്‍ക്കു മേല് നടത്തിയ ആക്രമണത്തില് ഇരുപതോളം പേര്‍ക്കു പരുക്കേറ്റതായും റിപ്പോര്‍ട്ടുകള് പുറത്തുവന്നു. ഇതിനു പിന്നാലെ കോളംബോയില് കര്‍ഫ്യൂ പ്രഖ്യാപിച്ചു. ഇടക്കാല സര്‍ക്കാര് എന്ന പ്രസിഡന്റ് ഗോട്ടബയ രാജപക്സെയുടെ വാഗ്ദാനം ശ്രീലങ്കയിലെ പ്രതിപക്ഷകക്ഷിയായ സമഗി ജനബലവേഗയ തള്ളിയിരുന്നു. എസ്ജെബി നേതാവ് സജിത് പ്രേമദാസയുടെ നേതൃത്വത്തിലുള്ള ഇടക്കാല സര്‍ക്കാര് രൂപീകരിക്കാമെന്നായിരുന്നു ഗോട്ടബയയുടെ വാഗ്ദാനം. എന്നാല് ഗോട്ടബയയെയും മഹിന്ദയെയും തല്‍സ്ഥാനത്തിരുത്തി സര്‍ക്കാരുണ്ടാക്കാന് താനില്ലെന്നു പ്രേമദാസ വ്യക്തമാക്കുകയായിരുന്നു.\nശ്രീലങ്കയിൽ ഇന്ധന വിതരണത്തിന് റേഷൻ ; പമ്പുകളിൽ നീണ്ട ക്യൂ\nശ്രീലങ്കയില് സര്‍ക്കാരിനെതിരെ പ്രതിഷേധം ശക്തം:രാജിവയ്ക്കില്ലെന്ന്...


Monday 25 June 2018 1:10 am IST\nവിദ്യാര്‍ത്ഥികള്‍ക്ക് ഉപരിപഠനത്തിന് വിവിധ വാഗ്ദാനങ്ങള് നല്‍കി ഇതരസംസ്ഥാന കോളേജുകളുടെ ഇടനിലക്കാര് രംഗത്തെത്തിയിരിക്കുന്ന സമയമാണിത്. കേരളത്തിന് പുറത്തുള്ള കോളജുകളില് ഏത് കോഴ്‌സുകള്‍ക്കും പ്രവേശനം നല്‍കാമെന്ന ഉറപ്പ് നല്‍കിയാണ് ഇടനിലക്കാര് രക്ഷിതാക്കളെ സമീപിക്കുന്നത്. ഉപരിപഠനത്തിന് അഡ്മിഷന് പൂര്‍ത്തിയായതിന് ശേഷം മിക്കതും അടച്ചുപൂട്ടുകയാണ് പതിവ്.\nപിന്നീട് ഇവരെക്കുറിച്ച് ഒരുവിവരവും ലഭിക്കില്ല. ഇങ്ങനെ പല വിദ്യാര്‍ത്ഥികളും രക്ഷിതാക്കളും കബളിപ്പിക്കപ്പെടുന്നു.\nചാരിറ്റബിള് സൊസൈറ്റികളുടെയും മറ്റും പേരിലായിരിക്കും അഡ്മിഷന്റെ പ്രാരംഭപ്രവര്‍ത്തനങ്ങള് നടത്തുക. ഉയര്‍ന്ന മാര്‍ക്ക് വാങ്ങി വിജയിച്ച കുട്ടികള്‍ക്ക് സൗജന്യ വിദ്യാഭ്യാസവും മറ്റ് കുട്ടികള്‍ക്ക് സ്‌കോളര്‍ഷിപ്പും ഈ ഇടനിലക്കാര് ഉറപ്പുനല്‍കും. എന്നാല്, വളരെ പ്രതീക്ഷയോടെ ഇവരെ സമീപിക്കുന്ന വിദ്യാര്‍ത്ഥികളും രക്ഷിതാക്കളും ഇത്തരം സംഘങ്ങളുടെ വലയില് വീണുപോകുന്നു.\nപിന്നീടാണ് തങ്ങള്‍ക്ക് പറ്റിയ അമളി ഇവര്‍ക്ക് മനസ്സിലാവുക. പിന്നീട് പല കുട്ടികള്‍ക്കും അവരുടെ പഠനം പൂര്‍ത്തികരിക്കാന് കഴിയാതെ വരികയും ഇടനിലക്കാര്‍ക്ക് നല്‍കിയ പണം നഷ്ടപ്പെടുകയുമാണ് പതിവ്. സ്ഥാപനങ്ങളുടെ മേല്‍വിലാസവും ഫോണ് നമ്പറുകളും തരപ്പെടുത്തിയാണ് ഇടനിലക്കാര് രക്ഷിതാക്കളെയും കുട്ടികളെയും സമീപിക്കുന്നത്. തമിഴ്‌നാട്, കര്‍ണാടക, ആന്ധ്രപ്രദേശ് തുടങ്ങിയ സംസ്ഥാനങ്ങളിലെ കോളജുകളില് പ്രവേശനം ഉറപ്പാക്കുമെന്നാണ് പറയുന്നത്.\nവിദ്യാഭ്യാസ വായ്പയും ഉറപ്പാക്കുമത്രെ. എന്നാല്, അംഗീകാരമില്ലാത്ത കോളജുകളില് പഠിക്കുന്നവര്‍ക്കും അംഗീകാരമില്ലാത്ത കോഴ്‌സുകള്‍ക്കും ബാങ്ക് വായ്പ ലഭിക്കില്ല. പല കുട്ടികളുടെയും സര്‍ട്ടിഫിക്കറ്റുകളും ഇവര് വാങ്ങും. പിന്നീട് ഇതു വച്ചാകും ഇവരുടെ വിലപേശല്. മുന് കാല അനുഭവങ്ങള് പലതും ഉണ്ടെങ്കിലും ഇവരുടെ വാക്കുകളില് വീണുപോവുകയാണ് സമൂഹം ഇപ്പോഴും. ഇത്തരം സംഘങ്ങള്‍ക്കെതിരെ ഉണര്‍ന്നു പ്രവര്‍ത്തിക്കുവാന് സര്‍ക്കാരുകള്‍ക്കും സമൂഹത്തിനും കഴിയണം.\nഉപരിപഠനത്തിന് 21 സീറ്റ്; അപേക്ഷകർ എണ്ണൂറിലധികം\nരണ്ടായിരത്തോളം സ്കൂളുകൾ പൂട്ടാൻ നീക്കം\nഎന്‍ഐടികളില് എഞ്ചിനീയറിങ് ജെഇഇ മെയിന് 2019 ആദ്യ പരീക്ഷ ജനുവരിയില്\nരാജ്യത്ത് ആദ്യമായി ബൈക്ക് ആംബുലന്‍സുകള് ഗോവയില്


Title: 29. താഴെപ്പറയുന്നവരില് ആരാണ് പ്രശസ്തനായ സംഗീത സംവിധായകന് ?\nDescription: This isaMost important question of gk exam. Question is : 29. താഴെപ്പറയുന്നവരില് ആരാണ് പ്രശസ്തനായ സംഗീത സംവിധായകന് ? , Options is : 1. യേശുദാസ്, 2. വയലാര് രാമവര്‍മ്മ, 3.ജോണ് അബ്രഹാം, 4. ദേവരാജന്, 5. NULL\nThis isaMost important question of gk exam. Question is : 29. താഴെപ്പറയുന്നവരില് ആരാണ് പ്രശസ്തനായ സംഗീത സംവിധായകന് ? , Options is : 1. യേശുദാസ്, 2. വയലാര് രാമവര്‍മ്മ, 3.ജോണ് അബ്രഹാം, 4. ദേവരാജന്, 5. NULL\n2) വയലാര് രാമവര്‍മ്മ\n3) ജോണ് അബ്രഹാം\n📌 ഒരു 60 W ബള്‍ബും ഒരു 100 Wബള്‍ബും ശ്രേണിയില് (Series) ഘടിപ്പിച്ചാല് ഏത് ബള്‍ബിനാണ് കൂടുതല് പ്രകാശമുണ്ടാകുക?


'ക്യാമറയില് വരാനാണ് നീ പുള്ളിയുടെ കൂടെ നില്‍ക്കുന്നതെന്ന് സംസാരമുണ്ട്'; വീണയോട് ആര്യ | arya to veena about standing with rejith kumar in bigg boss 2\n'ഇവിടെയിപ്പൊ പലരും പറഞ്ഞ് തുടങ്ങിയിട്ടുണ്ട്, നീ ക്യാമറ സ്‌പേസിനുവേണ്ടി പുള്ളിയുടെ കൂടെ നല്‍ക്കുന്നു എന്ന്. അങ്ങനെയൊരു സംസാരമുണ്ട്. മനസിലായോ? കാരണം ഇവിടെ വേറെയാരും പുള്ളിയോട് അങ്ങോട്ടുപോയി സംസാരിക്കുന്നില്ല..'\nThiruvananthapuram, First Published Jan 24, 2020, 6:02 PM IST\nബിഗ് ബോസിലെ വ്യാഴാഴ്ച എപ്പിസോഡ് ആരംഭിച്ചത് രേഷ്മയ്ക്കും രജിത്തിനുമിടയില് നടന്ന ഒരു തര്‍ക്കത്തോടെ ആയിരുന്നു. നിലവില് ഹൗസ് കീപ്പിംഗ് ചെയ്യേണ്ട ടീമിലാണ് രജിത്ത്. വീട് വൃത്തിയാക്കുന്ന കൂട്ടത്തില് തന്റെ കിടക്കയിലെ കമ്പിളി പുതപ്പ് രജിത് മടക്കിവച്ചുവെന്നും സ്ത്രീകളുടെ കിടക്ക ഒരു പുരുഷന് വൃത്തിയാക്കേണ്ട കാര്യമില്ലെന്നും രേഷ്മ പറയുകയായിരുന്നു. എന്നാല് അത് സാധാരണ ഹൗസ് കീപ്പിംഗ് ജോലിയില് ഉള്ളവരുടെ ഉത്തരവാദിത്തമാണെന്ന് രജിത്തും പ്രതികരിച്ചു. എന്നാല് അത് തനിക്ക് ഇഷ്ടമല്ലെന്നും എന്റെ കിടക്ക എന്തായാലും വൃത്തിയാക്കേണ്ട കാര്യമില്ലെന്നും രേഷ്മ ശബ്ദമുയര്‍ത്തി പറയുകയായിരുന്നു. വീട്ടിലെ അംഗങ്ങള്‍ക്ക് ഇക്കാര്യത്തില് പല അഭിപ്രായമായിരുന്നു. മിക്കവരും നിശബ്ദത പാലിച്ചപ്പോള് മഞ്ജു ഉള്‍പ്പെടെയുള്ള ചിലര് രേഷ്മ പറഞ്ഞതാണ് ന്യായമെന്ന് കണ്ടെത്തി. എന്നാല് വീണ രജിത്തിന്റെ പക്ഷമായിരുന്നു. അവര് പരസ്യമായി അത് പറയുകയും ചെയ്തു. എന്നാല് അല്‍പം കഴിഞ്ഞപ്പോള് തന്റെ അടുത്ത സുഹൃത്ത് കൂടിയായ വീണയോട് ഒരു കാര്യം ശ്രദ്ധയില് പെടുത്താന് ആര്യ എത്തി. വീണ രജിത്തിന്റെ പക്ഷം പിടിക്കുന്നത് ക്യാമറാ സ്‌പേസിനുവേണ്ടിയാണെന്ന് ഇവിടെ ചിലര്‍ക്ക് അഭിപ്രായമുണ്ടെന്നായിരുന്നു ആര്യ പറഞ്ഞത്.\n'ഇവിടെയിപ്പൊ പലരും പറഞ്ഞ് തുടങ്ങിയിട്ടുണ്ട്, നീ ക്യാമറ സ്‌പേസിനുവേണ്ടി പുള്ളിയുടെ കൂടെ നല്‍ക്കുന്നു എന്ന്. അങ്ങനെയൊരു സംസാരമുണ്ട്. മനസിലായോ? കാരണം ഇവിടെ വേറെയാരും പുള്ളിയോട് അങ്ങോട്ടുപോയി സംസാരിക്കുന്നില്ല. ഇതിനുവേണ്ടി ചെയ്യുന്നവര് ചെയ്യുന്നുണ്ട്. ആദ്യം മുതലേ ചെയ്യുന്നുണ്ട്. പരീക്കുട്ടിയും എലീനയുമാണ് അത് ചെയ്യുന്നത്. സിംഗിള് ആയിട്ട് ചിലര് വന്ന് ഈയിടെയായി ചേട്ടനെ കൂടുതല് സപ്പോര്‍ട്ട് ചെയ്ത്, ചേട്ടന്റെ സൈഡ് പിടിക്കുന്നത് ക്യാമറാ സ്‌പേസിന് വേണ്ടീട്ടാണെന്ന് അവന് (പരീക്കുട്ടി) എന്നോടിപ്പൊ പറഞ്ഞു. ഈ പറയുന്നവന് എന്താണ് ചെയ്യുന്നതെന്ന് നമുക്കെല്ലാവര്‍ക്കും അറിയാം', ആര്യ പറഞ്ഞു.\nഎന്നാല് രാവിലെ നടന്ന വിഷയത്തില് രജിത്തിന്റെ ഭാഗത്താണ് ന്യായം എന്ന് ബോധ്യപ്പെട്ടതുകൊണ്ടാണ് താന് അത്തരത്തില് പ്രതികരിച്ചതെന്നായിരുന്നു വീണയുടെ പ്രതികരണം. തെറ്റ് ചെയ്യുന്നത് ആര്യയാണെങ്കിലും താനത് പറയുമെന്നും വീണ പറഞ്ഞു. ഈ തര്‍ക്കം നടക്കുമ്പോള് ആര്യ അവിടെ ഉണ്ടായിരുന്നില്ല. എന്നാല് ഈ വിഷയത്തില് രജിത്ത് എന്തെങ്കിലും കുറ്റം ചെയ്തിട്ടുണ്ടെന്ന് തനിക്കും അഭിപ്രായമില്ലെന്ന് ആര്യയും പിന്നാലെ വീണയോട് പറഞ്ഞു. 'ചുളുങ്ങിക്കിടക്കുന്ന കമ്പിളി മടക്കിവെക്കുക എന്ന് പറയുന്നത് ഇത്ര വലിയ കുറ്റമൊന്നുമല്ല. ആ കാണിച്ചതില് എനിക്ക് ഒരു തെറ്റും പറയാനില്ല. എല്ലാവരും പുള്ളിയുടെ ചെറിയ ചെറിയ കാര്യങ്ങളില് തെറ്റ് കണ്ടുപിടിക്കാന് നടക്കുന്നത് എന്തിനാണെന്ന് എനിക്കറിയില്ല', ആര്യ പറഞ്ഞുനിര്‍ത്തി.\nLast Updated Jan 24, 2020, 6:02 PM IST


ചിത്രകല -വാണിജ്യവും ഭാവിയും\nപത്തൊമ്പതാം നൂറ്റാണ്ടിലെ പ്രസിദ്ധ ഫ്രഞ്ച് റിയലിസ്‌റ്റ് ചിത്രകാരനായിരുന്ന ഗുസ്‌റ്റേവ് കോർബെറ്റ് പറയുമായിരുന്നു, ചിത്രകാരൻ തനിക്കു വ്യക്തമായി ബോധ്യമില്ലാത്ത എന്തെങ്കിലും കൂടി തന്റെ രചനയിൽ കൊണ്ടുവരുമ്പോഴേ ഉത്തമ കലാകാരനാകുകയുളളു എന്ന്. ഇപ്പോൾ ഒരു വിശാലമായ പാടം. അതിന്റെ അങ്ങേ മൂലയ്‌ക്ക് കുറെ കമ്പുകൾ കൂട്ടിക്കെട്ടി വച്ചിരിക്കുന്നു. എന്താണ് ആ കമ്പുകൾ എന്നോ അത് കുറ്റിക്കാടിന്റെ ഭാഗമാണോ അതോ കൂട്ടിക്കുത്തി വച്ചിരിക്കുകയാണോ ഒന്നും ചിത്രകാരനറിഞ്ഞു കൂടാ. പക്ഷെ നമ്മളിലേക്ക് ആ ദൃശ്യം ശക്തിയോടെ ആവാഹിക്കപ്പെടുന്നു. ഇത് കഥയല്ല. നടന്ന സംഭവമാണ്.\n1971 ൽ ചക്ക് റോസ് എന്ന ഹൈപ്പർ റിയലിസ്‌റ്റ് പെയിന്റർ തന്റെ ഭാര്യാ പിതാവിന്റെ മുഖം വരച്ചത് ന്യൂയോർക്കിലെ വിറ്റ്‌നി മ്യൂസിയത്തിൽ പ്രദർശനത്തിനു വച്ചു. അതു കണ്ട ഒരു നേത്രരോഗവിദഗ്‌ധൻ ചിത്രകാരനോട് ചോദിച്ചു. ആ ചിത്രത്തിലെ ആൾക്ക് ഒരു കണ്ണിന് കാർസിനോമാ എന്ന രോഗമുണ്ടോ എന്ന്. റോസിനും അദ്ദേഹത്തിന്റെ ഭാര്യാപിതാവിനും ഇത്തരം ഒരു സംശയമേ ഇല്ലായിരുന്നു. എങ്കിലും അവർ ചെക്ക് ചെയ്യിച്ചു. അപ്പോഴാണ് മനസ്സിലായത് ചിത്രം കണ്ട് സംശയം പ്രകടിപ്പിച്ച ഡോക്‌ടറുടെ അഭിപ്രായം ശരിയായിരുന്നു എന്ന്.\n1960 ൽ വളരെയൊന്നും പേരു കേൾക്കാത്ത ഒരു ഡച്ചു നിരൂപകൻ കോൺസ്‌റ്റൻ ന്യൂവെൻഹൈസ് ഒരു പ്രവചനം നടത്തുകയുണ്ടായി. ടെക്‌നോളജിയുടെ അതിപ്രസരത്തിൽ എല്ലാം മാസ് പ്രൊഡക്‌ഷനിൽ ഒരേതരം ദൃശ്യങ്ങൾ കണ്ടുകൊണ്ട് ജീവിക്കേണ്ടിവരുന്ന വരുംനൂറ്റാണ്ടിലെ ജനം സ്വയം കലാകാരന്മാരായി മാറും. അവർ പ്രകൃതിയിൽ നിന്നകന്നപ്പോൾ നഷ്‌ടപ്പെട്ട ചുറ്റുപാടുകളുടെയും സ്വന്തജീവിതത്തിന്റെയും ഭംഗി വീണ്ടെടുക്കാനായി സ്വയം പുതിയ രേഖകളും നിറങ്ങളും സൃഷ്‌ടിക്കും.\nഅദ്ദേഹത്തിന് ചെറിയ ഒരു തെറ്റു പറ്റി. ആധുനികലോകം ചുറ്റുപാടുകളിൽനിന്ന് ഒറ്റപ്പെട്ടില്ല.\nഅമേരിക്ക ഇന്നുവരെ കണ്ടിട്ടില്ലാത്ത സാമ്പത്തിക വികാസം അനുഭവിക്കുകയാണ്. (സെപ്തംബർ 11 സൃഷ്‌ടിച്ച മാന്ദ്യം ഒരു താത്‌ക്കാലിക പ്രതിഭാസം മാത്രമാണ്.) വെബ്ബുകളിലൂടെ അന്യോന്യം എല്ലായ്‌പ്പോഴും സ്‌പർശിച്ചുകൊണ്ട് അവർ ടെക്‌നോളജിയുടെ കണ്ടുപിടുത്തങ്ങളെ അതെന്താണെന്നറിയുന്നതിനു മുമ്പ് തന്നെ ആവേശത്തോടെ വിഴുങ്ങുകയാണ്. രാഷ്‌ട്രീയം ഉപേക്ഷിച്ച യൂറോപ്പ് ഒരൊറ്റ സെൽ ഫോൺ വൻകരയായി പരിചയമുളള തൊഴിലായ വാണിജ്യം ഇ-കോമേഴ്‌സ് വഴി അതിശീഘ്രം നടത്തുകയാണ്. ഏഷ്യയിൽ ന്യൂ ഡൽഹി മുതൽ ടോക്കിയോ വരെ പുതിയ നിറങ്ങളും രൂപങ്ങളും, കാറിലും, മൊബൈൽ ഫോണിലും, വേഷത്തിലും, ആഹാരത്തിലും, പാർപ്പിടങ്ങളിലും അതിവേഗം ഉൾക്കൊളളുകയാണ്.\nഎല്ലാവരും കലാകാരന്മാരായി മാറുകയാണ്. ടെക്‌നോളജി എന്നെപ്പോലും കംപ്യൂട്ടർ ഗ്രാഫിക്‌സ് വഴി ചിത്രകാരനാക്കി മാറ്റിയേക്കാം.\nആധുനിക ചിത്രകലയിൽ, പാരമ്പര്യരീതികൾ ഭാരതത്തിൽ മാത്രമല്ല, ലോകമെമ്പാടും നിരാകരിക്കപ്പെട്ടിരിക്കുകയാണ്. റിനയസ്സൻസ് കാലഘട്ടത്തിൽ ആരംഭിച്ച് പത്തൊമ്പതാം നൂറ്റാണ്ടിൽ അരങ്ങു തകർത്ത പാശ്ചാത്യ ചിത്രകലാ പാരമ്പര്യം അവസാനിച്ചു കഴിഞ്ഞു.\nഒരു ചിത്രം, അത് ഡ്രായിംഗ് പേപ്പറിലോ കാൻവാസിലോ എന്തിലായാലും ഭിത്തിയിൽ തൂക്കിയിടാനുളള ഒന്നായിമാറുമ്പോൾ അത് കലാരൂപമല്ലാതായിത്തീരുന്നു. അത് ഇന്റീരിയർ ഡെക്കറേഷന്റെ ഭാഗം മാത്രമാണ്. സത്യത്തിൽ ആൾക്കാർ അതിനെ ആ വിധത്തിലാണ് കാണുന്നതും. ചിത്രകലയെക്കുറിച്ചുളള സങ്കൽപ്പത്തിനെപ്പോലും തകിടം മറിച്ച എന്തോ അത്ഭുതം സംഭവിച്ചു കഴിഞ്ഞു. പത്തൊമ്പതാം നൂറ്റാണ്ടിൽ വ്യവസായവത്‌ക്കരണത്തിന്റെ കറുത്ത നാളുകളിൽ വില്യം മോറിസിനെയും റസ്‌ക്കിനെയും പോലുളള ചിന്തകർ നമ്മെ വലയം ചെയ്യാൻ പോകുന്ന വൈരൂപ്യത്തെക്കുറിച്ച് വിലപിച്ചിരുന്നു. ദൈനംദിന ജീവിതത്തിൽ സൗന്ദര്യം കൊണ്ടുവരേണ്ടതിനെപ്പറ്റി വാചാലരുമായിരുന്നു.\nപക്ഷെ ഇരുപതാം നൂറ്റാണ്ടിൽ എന്താണ് സംഭവിച്ചത്. കലയും സൗന്ദര്യവും എല്ലാവരുടെയും ജീവിതങ്ങളിലേക്ക് അതിവേഗം നുഴഞ്ഞു കയറി.\nഇന്ന് നാം കാണുന്നതെല്ലാം സുന്ദരമായി പാക്ക് ചെയ്യപ്പെട്ടവയാണ്. ചിത്രകലയും ശില്പകലയും. എല്ലാറ്റിലും ദൃശ്യമായിക്കഴിഞ്ഞു. തീപ്പെട്ടിക്കൂട്, പ്ലാസ്‌റ്റിക്ക് കുപ്പി, മരുന്നുകാപ്‌സ്യൂൾ സ്‌റ്റ്‌റിപ്പ്, കാറ്, ടേബിൾ ലാമ്പ്, ഷർട്ട്, പുസ്‌തകം, കസേര, ചൂല്, എല്ലാം.\nപത്തൊമ്പതാം നൂറ്റാണ്ടിലെ ഒരു സോഷ്യലിസ്‌റ്റ് സ്വപ്നമായിരുന്നു ഇത്. ഇന്ന് ഈ സോഷ്യലിസ്‌റ്റ് സ്വപ്‌നം സാക്ഷാത്‌കരിക്കപ്പെട്ടപ്പോൾ അതിനെ സോഷ്യലിസ്‌റ്റ് മൗലികവാദികൾ കൺസ്യൂമറിസം അഥവാ ഉപഭോക്തൃസംസ്‌ക്കാരം എന്ന് പുച്ഛിക്കുന്നു. പക്ഷെ അവരും സാധനങ്ങൾ പാക്ക് ചെയ്യുന്നത് പഴയ രീതിയിലുളള പഴയ പത്രം കൊണ്ടുണ്ടാക്കിയ കൂടുകളിലോ കീറാറായ ചാക്കിലോ വേണമെന്ന് ആഗ്രഹിക്കുമെന്ന് തോന്നുന്നില്ല.\nഅപ്പോൾ ആധുനിക ചിത്രകലയ്‌ക്ക് ഒരു ലക്ഷ്യം ഉണ്ടാകുമോ വരുംകാലത്ത് എന്നെനിക്കു സംശയമുണ്ട്. ചിത്രം വരയ്‌ക്കുക എന്നതുപോലും പഴയ ഒരു ആശയമായി സമീപഭാവിയിൽ മാറിയേക്കാം എന്നെനിക്കു തോന്നുന്നു.\nഈ ദിശയിലേക്ക് ചിത്രകല എത്തിച്ചേർന്നത് ഒരു സ്വാഭാവികപരിണാമമായിട്ടാണ് എനിക്കു തോന്നുന്നത്. ഇരുപതാം നൂറ്റാണ്ടിലെ ചിത്രകലയെ ഏറ്റവും സ്വാധീനിച്ചത് പാബ്ലോ പിക്കാസോ എന്ന സ്‌പാനിഷ് ചിത്രകാരനായിരുന്നല്ലോ. പതിനാറാം നൂറ്റാണ്ടിലെ ഏറ്റവും പ്രസിദ്ധ ചിത്രകാരനായിരുന്ന ടൈറ്റിയാനും, പതിനേഴാം നൂറ്റാണ്ടിലെ വെലാസ്‌ക്വസിനും ഏറിയാൽ കുറച്ച് ആയിരം ജനങ്ങളുടെ മുന്നിൽ മാത്രമേ തങ്ങളുടെ രചനകൾ പ്രദർശിപ്പിക്കാൻ കഴിഞ്ഞുളളു. രാജാക്കന്മാരും പ്രഭുക്കന്മാരും പണ്ഡിതന്മാരും മാത്രം അടങ്ങിയ ആസ്വാദകവൃന്ദമായിരുന്നു അത്. സാങ്കേതികമായ പ്രശ്‌നങ്ങൾ, പ്രത്യേകിച്ചും യാത്ര, ചിത്രങ്ങൾ സൂക്ഷിക്കാനുളള വൈഷമ്യം, കമ്യൂണിക്കേഷൻസ് എല്ലാം ചിത്രങ്ങളുടെ ആസ്വാദകരുടെ എണ്ണം ചുരുക്കി. എന്നാൽ ഇരുപതാം നൂറ്റാണ്ടായപ്പോഴേക്ക് സ്ഥിതി മാറി. പിക്കാസോയുടെ ആഡിയൻസ് കോടിക്കണക്കിനായിരുന്നു. പിക്കാസോയുടെ ചിത്രം കാണാത്തവർ അതിന്റെ പ്രിന്റുകൾ കണ്ടു. അദ്ദേഹത്തിന്റെ ചിത്രങ്ങൾ ഒരിക്കലും അവസാനിക്കാത്ത അപഗ്രഥനത്തിനും, ഗോസിപ്പിനും, ആരാധനയ്‌ക്കും കടുത്ത വിമർശനത്തിനും ഊഹോപാഹങ്ങൾക്കും വിളനിലമായി. ഇഷ്‌ടപ്പെട്ടാലും ഇല്ലെങ്കിലും അദ്ദേഹത്തെ കണ്ടില്ല എന്നു നടിക്കാൻ ആർക്കും കഴിഞ്ഞില്ല. മൈക്കലാഞ്ഞ്‌ജലോയെക്കാൾ പോലും തന്റെ ജീവിതകാലത്ത് പ്രസിദ്ധി നേടിയ പിക്കാസോ ശരിക്കും ചിത്രകലയുടെ കലാശക്കളിയാണ് കളിച്ചത്. ഇനി ഒരിക്കലും പിക്കാസോയെപ്പോലെ ഒരു പ്രശസ്‌തൻ ചിത്രകലയിൽ ഉണ്ടാകുകയില്ല. കാരണം സമൂഹത്തിന്റെ മൂർത്തമായ അന്തർശക്തിയും മിത്തിന്റെ ദൃശ്യവത്‌ക്കരണവും ചടുലവും സനാതനവുമായ ബിംബങ്ങളുടെ ആവിഷ്‌ക്കരണവും ഇതുവരെ ചിത്രകലയും ശില്‌പകലയും നടത്തികൊണ്ടിരുന്നത് മറ്റു മാദ്ധ്യമങ്ങൾ ഏറ്റെടുത്തു കഴിഞ്ഞു. ഫോട്ടോഗ്രാഫി, സിനിമാ, ടെലിവിഷൻ.\nനൂറു വർഷം പോലുമായില്ല ചിത്രകലയുടെ ഭാഷ അതിന്റെ ആരാധകർക്കു മാത്രമുളളതല്ല എന്ന വിശ്വാസം ലോകമെമ്പാടും പടർന്നുപിടിച്ചിട്ട്. പിക്കോസോയുടെ ചിത്രകലാബാഹ്യമായ പരിപാടികൾ കാരണം ലഭിച്ച സൂപ്പർ സ്‌റ്റാർ ഇമേജ്, ഒരു ലിവിംഗ് ലെജൻഡ് ഇമേജ്, ചിത്രകലയ്‌ക്ക് ബാഹ്യമായ ഒരു ഇമേജും നൽകി. നമ്മുടെ നാട്ടിൽ ഹുസൈൻ ഒരു നല്ല ഉദാഹരണമാണ്. അദ്ദേഹത്തിന്റെ രൂപവും പെരുമാറ്റവും മാധുരി ദീക്ഷിത്തും സരസ്വതിയും എല്ലാം ചിത്രകലയുടെ ഒരു പോപ്പുലർ അംഗീകാരത്തിന്റെ ഭാഗമായി മാറി.\nക്യൂബിസം, സർറിയലിസം, അബ്‌സ്‌ട്രാക്‌റ്റ് എക്സ്‌പ്രെഷനിസം, ഇരുപതാം നൂറ്റാണ്ട് ചിത്രകലയുടെ ശൈലിയിലും ഉളളടക്കത്തിലും ഇത്രയധികം പരീക്ഷണങ്ങൾ. ചരിത്രാതീത കാലം മുതൽ ഉളള മാറ്റത്തിനെക്കാൾ കൂടുതൽ മാറ്റങ്ങൾ ചിത്രകലയ്‌ക്ക് ഈ നൂറ്റാണ്ടിൽ ഉണ്ടായി. പണ്ടൊരിക്കലും ചിത്രകല എന്താണ്, എങ്ങിനെയാണ് എന്നു തുടങ്ങി പുതിയ ഓരോ ആശയങ്ങളും ഇത്രയധികം ഗൗരവമായ ചർച്ചയ്‌ക്കു വിധേയമായിരുന്നില്ല. അതുപോലെ സമൂഹത്തിന്റെ എല്ലാ തലങ്ങളിലുമുളള ജനങ്ങളുമായി കല ഇക്കാലത്ത് സമരസപ്പെട്ടു. അവന്റ് ഗാർഡ്, അത്യന്താധുനികത്വം പോലും ഈ നൂറ്റാണ്ടിൽ പഴയതായി. പരീക്ഷണം മാത്രമല്ല, എസ്സെൻട്രിസിറ്റിയും ഇരുപതാം നൂറ്റാണ്ടിന്റെ മുഖമുദ്രയായി.\nഇതിൽ ഏറ്റവും തമാശ നമുക്ക് അത്ഭുതകരവും വിനാശകരവും എന്നു തോന്നിയതും കൊട്ടിഘോഷിക്കപ്പെട്ടതുമായ പല നൂതനത്വവും ദശാബ്‌ദങ്ങൾക്കകം തന്നെ പഴയതായി കണക്കാക്കപ്പെട്ടു എന്നതാണ്.\nവാസ്‌തവം പറഞ്ഞാൽ പുതിയ ഒന്നിനും നമ്മെ ഞെട്ടിപ്പിക്കാൻ കഴിയില്ല എന്ന നിലയാണിന്ന്.\nടെക്‌നോളജിയുടെ മിന്നൽ വേഗത്തിലുളള വളർച്ച ജീവിതത്തിന്റെ എല്ലാ മേഖലകളെയും നിർണ്ണായകമായി സ്വാധീനിച്ചതുപോലെ ചിത്രകലയെയും ബാധിച്ചു.\nപരമ്പരാഗതചിത്രകലയുടെ കൊട്ടിക്കലാശമാണ് നാം ഇന്നു കേൾക്കുന്നത് എന്നു പറഞ്ഞാൽ അത് ഒരു വെറും സത്യം മാത്രമാണ്.


KGF2| ബോക്സ് ഓഫീസില് റോക്കി ഭായിയുടെ 'പടയോട്ടം'; ആദ്യ ദിന കളക്ഷന് പുറത്തുവിട്ട് പ്യഥ്വിരാജ് | Prithviraj Sukumaran unveil first day collection of kgf2– News18 Malayalam\nKGF2| ബോക്സ് ഓഫീസില് റോക്കി ഭായിയുടെ 'പടയോട്ടം'; ആദ്യ ദിന കളക്ഷന് പുറത്തുവിട്ട് പ്യഥ്വിരാജ്\nവിജയ് ചിത്രം ബീസ്റ്റിനൊപ്പം റിലീസിനെത്തിയിട്ടും കെജിഎഫ് വൻ തരംഗമാണ് ആദ്യ ദിനം തന്നെ തീർക്കുന്നത്.\nബോക്സ് ഓഫിസില് വെടിക്കെട്ട് തീര്‍ത്ത് കെജിഎഫ് ചാപ്റ്റര് 2. മികച്ച പ്രതികരണമാണ് ചിത്രത്തിന്‍റെ രണ്ടാംഭാഗവും നേടുന്നത്. ഇന്ത്യയില് നിന്നുമാത്രം ആദ്യദിനം 134.5 കോടി രൂപയാണ് സിനിമ നേടിയിരിക്കുന്നത്. ചിത്രം കേരളത്തില് വിതരണത്തിനെത്തിച്ച നടന് പൃഥ്വിരാജാണ് കളക്ഷന് വിവരം പുറത്തുവിട്ടത്. കന്നഡ സിനിമയുടെ ചരിത്രത്തില് തന്നെ ആദ്യമായാണ് ഒരു സിനിമയ്ക്ക് ഇത്രയധികം കളക്ഷന് നേടുന്നത്. മലയാളം, ഹിന്ദി, തമിഴ്, കന്നഡ, തെലുങ്ക് ഉള്‍പ്പെടെയുള്ള എല്ലാ ഭാഷയിലും ചിത്രത്തിന് ഗംഭീര പ്രതികരണമാണ് ലഭിക്കുന്നത്. വിജയ് ചിത്രം ബീസ്റ്റിനൊപ്പം റിലീസിനെത്തിയിട്ടും കെജിഎഫ് വൻ തരംഗമാണ് ആദ്യ ദിനം തന്നെ തീർക്കുന്നത്.\nവിജയ് ചിത്രം ബീസ്റ്റ് കേരളത്തിൽ നിന്നും ആദ്യ ദിനം നേടിയ കളക്ഷനെ കെജിഎഫ് മറികടന്നുവെന്നാണ് റിപ്പോർട്ടുകൾ. 7.1 കോടി രൂപയാണ് കേരളത്തിൽ നിന്നുമാത്രം ചിത്രം ആദ്യ ദിനം നേടിയതെന്ന് സൂചന. ബീസ്റ്റ് 6.6 കോടി രൂപയാണ് നേടിയത്. ഒടിയന്റെ റെക്കോർഡും കെജിഎഫ് മറികടന്നെന്നും ചില ട്വീറ്റുകളിൽ അവകാശപ്പെടുന്നു. ആദ്യദിന കളക്ഷനില് ബീസ്റ്റിന് ഒടിയനെ മറി കടക്കാൻ കഴിഞ്ഞിരുന്നില്ല. ഒരുമിച്ച് റിലീസ് ചെയ്തിട്ടും വിജയ് ചിത്രത്തെ മറികടന്നുള്ള കെജിഎഫ് കുതിപ്പ് സിനിമ മേഖലയില് വലിയ ചർച്ചയാവുകയാണ്. തെന്നിന്ത്യൻ ഭാഷകളിൽ എല്ലാം തന്നെ ബോക്സോഫീസ് കലക്ഷനിൽ വൻമുന്നേറ്റമാണ് കെജിഎഫ് നടത്തുന്നത്.\nലോകമെമ്പാടുമായി ഏകദേശം 10,000 സ്‌ക്രീനുകളിലാണ് കെജിഎഫ്2റിലീസ് ചെയ്തിരിക്കുന്നത്. റിപ്പോർട്ടുകൾ പ്രകാരം, ചിത്രത്തിന്റെ വിവിധ ഭാഷാ പതിപ്പുകൾ ഇന്ത്യയിലുടനീളം ഏകദേശം 6500 സ്‌ക്രീനുകളിൽ ലഭ്യമാണ്. കൂടാതെ ഹിന്ദി പതിപ്പ് മാത്രം ഏകദേശം 4000 സ്‌ക്രീനുകളിൽ പ്രദർശിപ്പിക്കുന്നു. ഒരു ഒറിജിനൽ കന്നഡ സിനിമയുടെ ചരിത്രത്തിൽ കേട്ടുകേൾവിപോലുമില്ലാത്തതാണ് ഇതെല്ലാം.\nAlso Read- കെജിഎഫ് ബോളിവുഡിന് മേല് കന്നട സിനിമ പ്രയോഗിച്ച ആറ്റം ബോംബെന്ന് രാംഗോപാല് വര്‍മ്മ\nകെജിഎഫ് 2ല് യഷിന് പുറമെ ബോളിവുഡ് താരം സഞ്ജയ് ദത്തും പ്രധാന വേഷം ചെയ്യുന്നുണ്ട്. അധീര എന്ന വില്ലന് കഥാപാത്രത്തെയാണ് സഞ്ജയ് ദത്ത് അവതരിപ്പിക്കുന്നത്. രവീണ ടണ്ടണ്, മാളവിക അവിനാഷ്, സൃനിധി ഷെട്ടി എന്നിവരും ചിത്രത്തില് പ്രധാന കഥാപാത്രങ്ങളാണ്. പ്രഖ്യാപന സമയം മുതൽ ഏറെ ശ്രദ്ധ ആകർഷിച്ച ചിത്രമായിരുന്നു ഇത്.


പ്രദീപ് ചന്ദ്രകുമാർ - Pradeep Chandrakumar | M3DB.COM\n2013ലെ സംസ്ഥാന ചലച്ചിത്ര അവാർഡ് കമ്മറ്റി തിരഞ്ഞെടുത്ത മികച്ച ഗായകൻ എന്ന അവാർഡിന്റെ യഥാർത്ഥ അവകാശിയായ ദീപു എന്ന പ്രദീപ് ചന്ദ്രകുമാർ. രതീഷ് വേഗയുടെ സംഗീത സംവിധാനത്തിൽ "ഒറീസ്സ" എന്ന ചിത്രത്തിനു വേണ്ടി പാടിയ ജന്മാന്തരങ്ങൾ എന്ന ഗാനമാണ് അവാർഡിന് തിരഞ്ഞെടുത്തത്.\nതൃശൂർ സ്വദേശി.1989ൽ ചന്ദ്രകുമാറിന്റെയും ശ്രീദേവിയുടെയും മകനായി ജനനം. തൃശൂർ ഹരിശ്രീ വിദ്യാനിഥി സ്കൂളിൽ നിന്ന് സ്കൂൾ വിദ്യാഭ്യാസം. തുടർന്ന് തൃശൂർ തൃശൂർ ജൂബിലി മിഷൻ മെഡിക്കൽ കോളേജിൽ നിന്ന് എം ബി ബി എസ് പൂർത്തിയാക്കിയ പ്രദീപ് അവിടെത്തന്നെ തുടർ പരിശീലനവും നടത്തുന്നു. കർണ്ണാടക സംഗീതവും പിയാനോയും അഭ്യസിച്ചിരുന്നു. എം3ഡിബി ടീം പുറത്തിറങ്ങിയ ഈണം ഉൾപ്പടെയുള്ള അൽബങ്ങളിൽ പാടിത്തുടങ്ങി. ആദ്യമായി പാടിയ “ആരോ കാതിൽ പാടി” എന്ന ഗാനം ശ്രദ്ധേയമായിരുന്നു. സംഗീത സംവിധായകൻ രതീഷ് വേഗയെ പരിചയപ്പെട്ടതോടെയാണ് സിനിമകളിൽ പാടാനുള്ള അവസരം കൈവരുന്നത്. രതീഷ് സംഗീതം നിർവ്വഹിച്ച ചിത്രങ്ങളിലൂടെ മലയാള സിനിമയിൽ പ്രദീപ് തുടക്കമിട്ടു. സൂപ്പർഹിറ്റായ “ബ്യൂട്ടിഫുൾ” എന്ന ചിത്രത്തിലെ ഒരു രംഗത്തിൽ “ചെഹരാ ഹേ ചാന്ദ് ” എന്ന പഴയകാല ഹിന്ദി ഗാനത്തിന് കവർ വേർഷനായി പ്രദീപിന്റെ പാട്ട് പ്രത്യക്ഷപ്പെട്ടു. തുടർന്ന് രതീഷ് വേഗയുടെ തന്നെ “ നമുക്ക് പാർക്കാൻ” എന്ന ചിത്രത്തിലാണ് പ്രദീപിന്റെ ആദ്യ സോളോ വേർഷൻ “വനമുല്ലയിലൂടെ” എന്ന ഗാനമായി പുറത്തിറങ്ങുന്നത്. എട്ടോളം ചിത്രങ്ങളിൽ ഇതുവരെ പാടിക്കഴിഞ്ഞു. മലയാള സിനിമയിലെ പ്രഗൽഭനായ അഭിനേതാവ് ടി ജി രവിയുടെ സഹോദരപുത്രനാണ് പ്രദീപ്.\n2013ൽ പത്മകുമാർ സംവിധാനം ചെയ്ത് പുറത്തിറങ്ങിയ “ഒറീസ” എന്ന സിനിമയിൽ പിന്നണി ഗായകൻ കാർത്തിക്കിന് “ജന്മാന്തരങ്ങൾ” എന്ന ഗാനത്തിന് ട്രാക്ക് പാടിയത് പ്രദീപായിരുന്നു. ഈ ഗാനം സംവിധായകന്റെ നിർദ്ദേശപ്രകാരം സിനിമയിൽ ഉൾപ്പെടുത്തിരുന്നുവെങ്കിലും മികച്ച ഗായകൻ എന്ന സംസ്ഥാന അവാർഡ് കാർത്തികിന് ലഭ്യമായത് വിവാദമായി. സിനിമയിലെ പ്രദീപിന്റെ പാട്ടുകേട്ട ജൂറി അംഗങ്ങൾ നിർമ്മാതാവ് അവാർഡ് കമ്മറ്റിയിൽ തെറ്റിക്കൊടുത്ത പേരു വിവരം മൂലം മികച്ച ഗായകൻ എന്ന അവാർഡ് കാർത്തികിനെന്ന് പ്രഖ്യാപിക്കുകയായിരുന്നു.\nഅവാർഡിനർഹമായ പ്രദീപിന്റെ ഗാനം താഴെക്കേൾക്കാം..\nവനമുല്ലയിൽ വെയിലണഞ്ഞു നമുക്ക് പാർക്കാൻ അനൂപ് മേനോൻ രതീഷ് വേഗ 2012\nആരോ കാതിൽ പാടി ഓണം with ഈണം ജി നിശീകാന്ത് ബഹുവ്രീഹി 2009\nജന്മാന്തരങ്ങളിൽ നീ ഒറീസ ആലങ്കോട് ലീലാകൃഷ്ണൻ രതീഷ് വേഗ 2013\nഹരിഗോവിന്ദാ കൃഷ്ണാ മണിവര്‍ണ്ണാ ലോക്പാൽ റഫീക്ക് അഹമ്മദ് രതീഷ് വേഗ 2013\nഈ മരുവീഥിയിൽ സീൻ 1 നമ്മുടെ വീട് രതീഷ് വേഗ 2012\nSubmitted5years9months ago by Nisi.\n1308 പേർ വായിച്ചു\nEdit History of പ്രദീപ് ചന്ദ്രകുമാർ\n19 Oct 2014 - 06:20 Kiranz\n22 Apr 2014 - 09:36 Kiranz പ്രൊഫൈലിൽ വിവരങ്ങൾ കൂട്ടിച്ചേർത്തു\n22 Apr 2014 - 00:15 Kiranz പ്രൊഫൈലിൽ വിവരങ്ങൾ കൂട്ടിച്ചേർത്തു\n4 Oct 2012 - 13:29 Nisi


വെങ്കല മെഡല് നേടിയ ഇന്ത്യയെ പരിഹസിച്ച പാകിസ്താന് പത്രപ്രവര്‍ത്തകന് ട്വിറ്ററില് പൊങ്കാല\nവെങ്കല മെഡല് നേടിയ...\n19 Aug 2016 4:12 PM GMT\nസാക്ഷി മാലിക് വെങ്കല മെഡല് നേടിയതിനെ പരിഹസിക്കുമ്പോള് പാകിസ്ഥാന് സ്വദേശിയായ ഒമര് ഖുറേഷി എന്ന സീനിയര് പത്രപ്രവര്‍ത്തകന് അറിഞ്ഞിരുന്നില്ല എട്ടിന്റെ പണി തിരികെ വരുമെന്ന്. ‘ഇന്ത്യ റിയോയിലെക്ക് അയച്ച 119 കായിക താരങ്ങളില് ഒരാള് ഒരു വെങ്കല മെഡല് നേടി. 20 സ്വര്‍ണ മെഡല് നേടിയതുപോലെ അവര് ചിത്രീകരിക്കുന്നത് എങ്ങനെയെന്നു കാണാം’എന്നായിരുന്നു അദ്ദേഹം ട്വീറ്റ് ചെയ്തത്.\nപിന്നെയുണ്ടായത് ഇന്ത്യയില് നിന്നും പാകിസ്താനില് നിന്നുമുള്ളവര് രണ്ടു ഭാഗം ചേര്‍ന്നു ട്വിറ്ററിനെ ഒരു യുദ്ധഭൂമിയാക്കുന്ന കാഴ്ചയാണ്. എരിതീയില് എണ്ണയൊഴിക്കാന് എന്നപോലെ ഒമര് ഖുറേഷിയുടെ ട്വീറ്റുകള് വീണ്ടുമെത്തി.\n‘125 കോടി ജനങ്ങള് ഉള്ള ഇന്ത്യക്കാര്‍ക്ക് ലഭിച്ചത് ഒരു വെങ്കല മെഡല് മാത്രം. എന്നാല് 50 ലക്ഷം ആളുകള് മാത്രമുള്ള നോര്‍വേക്കാര് രണ്ടു മെഡല് നേടി’ എന്നായിരുന്നു അടുത്തത്. പോരാത്തതിന് ഇന്ത്യക്കാര് എത്രത്തോളം സഹിഷ്ണുതയില്ലാത്തവര് ആണ് എന്നത് ട്വീറ്റിനു ലഭിച്ച മറുപടികളിലൂടെ വ്യക്തമാവും എന്നും ഒമര് ഖുറേഷി പറഞ്ഞു.\nഇന്ത്യക്കാര് വെറുതേ വിടുമോ? പിന്നീടങ്ങോട്ട് അദ്ദേഹത്തിനുള്ള മറുപടികളുടെ പെരുമഴയായിരുന്നു.\nബോംബുണ്ടാക്കലും ഭീകരവാദവും ഒക്കെയായിരുന്നു ഐറ്റങ്ങള് എങ്കില് പാകിസ്ഥാന് നല്ല പ്രകടനം കാഴ്ചവച്ചേനെ എന്ന് ഒരു യൂസര് അഭിപ്രായപ്പെട്ടു. ഒമര് ഖുറേഷിക്ക് ചുട്ട മറുപടി നല്‍കാന് ബിഗ്ബിയുമെത്തിയിരുന്നു.


ഗോകുലം കേരള എഫ് സിയെ മർക്കസ് ജോസഫ് നയിക്കും | Kairali News | kairalinewsonline.com\nഐ ലീഗ് ഫുട്ബോളിലെ ഈ സീസണിൽ ഗോകുലം കേരള എഫ് സിയെ മർക്കസ് ജോസഫ് നയിക്കും. 25 അംഗ പുതിയ ടീമിനെ കോഴിക്കോട് പ്രഖ്യാപിച്ചു. ഈ മാസം 30 ന് ഹോം ഗ്രൗണ്ടിൽ നെരോക്ക എഫ് സി യാണ് ഗോകുലത്തിന്റെ എതിരാളികൾ. ടീമിന്റെ പുതിയ ജേഴ്സിയും കോഴിക്കോട് നടന്ന ചടങ്ങിൽ പുറത്തിറക്കി.\nഡ്യുറന്റ് കപ്പ് ജേതാക്കൾ എന്ന ഖ്യാതിയുമായാണ് ഈ സീസണിൽ ഗോകുലം കേരള എഫ് സി, ഐ ലീഗിന് ബൂട്ട് കെട്ടുന്നത്. കോഴിക്കോട് നടന്ന ചടങ്ങിൽ ടീമിനെ പ്രഖ്യാപിച്ചു. ട്രിനിഡാഡ് ആന്റ് ടൊബാഗോ താരം മർക്കസ് ജോസഫാണ് നായകൻ. മലയാളി താരം മുഹമ്മദ് ഇർഷാദ് വൈസ് ക്യാപ്റ്റൻ.\n25 അംഗ ടീമിൽ5വിദേശ താരങ്ങളും 10 പേർ മലയാളികളുമാണ്. മണിപ്പൂരിൽ നിന്നുള്ള അഞ്ചും, തമിഴ്നാട് താരങ്ങളായ3പേരും ഗോവ, മിസോറാം എന്നിവിടങ്ങളിൽ നിന്നും ഓരോ താരങ്ങളും ടീമിൽ ഇടം പിടിച്ചു. അർജന്റീനയിൽ നിന്നുള്ള ഫെർണാൻഡോ സാന്റിയാഗോ വരേലയാണ് പരിശീലകൻ\nടീമിന്റെ ജഴ്സി സിറ്റി പോലീസ് കമ്മീഷണർ എ വി ജോർജ് ഗോകുലം ഗ്രൂപ്പ് ചെയർമാൻ ഗോകുലം ഗോപാലന് നൽകി പുറത്തിറക്കി. ടിക്കറ്റ് വിൽപ്പനയുടെ ഉദ്ഘാടനം മേയർ തോട്ടത്തിൽ രവീന്ദ്രൻ യു ഷറഫലിക്ക് കൈമാറി നിർവഹിച്ചു. 50 രൂപയാണ് ഗ്യാലറി നിരക്ക്. ഹോം ഗ്രൗണ്ടായ കോഴിക്കോട് കോർപ്പറേഷൻ ഇ എം എസ് സ്റ്റേഡിയത്തിൽ ഈ മാസം 30 ന് നടക്കുന്ന മത്സരത്തിൽ ഗോകുലം നെരോക്ക എഫ് സി യെ നേരിടും\nTags: foot ballgokulam kerala FcI LeagueSports


shashi tharoor writes to pm on fir against celebrities | അടൂര് അടക്കമുള്ളവര്‍ക്കെതിരെ കേസ്... മോദിക്ക് കത്തെഴുതി തരൂര്, പറഞ്ഞത് ഇങ്ങനെ - Malayalam Oneindia\n9 min ago വിദ്യാര്‍ത്ഥിയെ ക്രൂരമായി മര്‍ദ്ദിച്ച സംഭവം; സംഘത്തിലെ 17കാരന് ആത്മഹത്യ ചെയ്ത നിലയില്\n22 min ago 17 കാരന്റെ ആത്മഹത്യ പോലീസ് മർദ്ദിച്ചതിലെ മനോവിഷമം മൂലം: ഗുരുതര ആരോപണങ്ങളുമായി കുടുംബം\n30 min ago മുഖ്യമന്ത്രിയുടെ പരിപാടിയില് കെപിസിസി അംഗം; തൂക്കിയെടുത്ത് അറസ്റ്റ് ചെയ്ത് പോലീസ്\nPublished: October 8 2019, 16:01 [IST]\nദില്ലി: രാജ്യത്തെ ആള്‍ക്കൂട്ട കൊലപാതകങ്ങള് വര്‍ധിച്ച് വരുന്ന സാഹചര്യത്തില് പ്രധാനമന്ത്രി നരേന്ദ്ര മോദിക്ക് കത്തെഴുതിയവര്‍ക്കെതിരെ കേസെടുത്ത സംഭവത്തില് രൂക്ഷ പ്രതികരണവുമായി ശശി തരൂര്. അഭിപ്രായ സ്വാതന്ത്ര്യം ഉപയോഗിച്ചതിനാണ് ഇവര്‍ക്കെതിരെ കേസെടുത്തത്. ഇത് ആശങ്കാജനകമാണെന്നും തരൂര് പറഞ്ഞു. കേസെടുത്ത സംഭവത്തില് തരൂര് പ്രധാനമന്ത്രിക്ക് കത്തയച്ചിരിക്കുകയാണ്.\nപ്രധാനമന്ത്രി പരസ്യമായി എതിര്‍പ്പുകളെ സ്വീകരിക്കാന് തയ്യാറാവണമെന്ന് തരൂര് ആവശ്യപ്പെട്ടു. എന്നെ പോലെ അഭിപ്രായ സ്വാതന്ത്ര്യത്തില് വിശ്വസിക്കുന്നവര് ഇത്തരത്തില് പ്രധാനമന്ത്രിക്ക് കത്തുകള് അയക്കാന് തയ്യാറാവണം. ഭരണഘടനയില് അധിഷ്ഠിതമായ എതിര്‍പ്പറിയിക്കാനുള്ള അവകാശം ഉറപ്പാക്കേണ്ടത്യാവശ്യമാണ്. അതല്ലെങ്കില് കൂടുതല് കേസുകള് ഇത്തരത്തില് വരുമെന്നും തരൂര് പറഞ്ഞു.\nപ്രധാനമന്ത്രി അഭിപ്രായ സ്വാതന്ത്ര്യത്തെ മാനിക്കണമെന്നും, ജനങ്ങളുടെ നല്ലതിന് വേണ്ടിയുള്ള മന് കീ ബാത്ത് അല്ലെങ്കില് മൗന് കി ബാത്ത് ആയി മാറുമെന്നും തരൂര് പറഞ്ഞു. എതിര്‍പ്പുകളില്ലാതെ ജനാധിപത്യമില്ലെന്നും, നമ്മുടെ രാജ്യം കെട്ടിപ്പടുത്തത് തന്നെ അത്തരം പ്രത്യയശാസ്ത്രങ്ങളില് അധിഷ്ഠിതമായിട്ടാണെന്നും തരൂര് പറയുന്നു. നിങ്ങളെ വിമര്‍ശിക്കുന്നവരോ എതിര്‍ക്കുന്നവരോ, വ്യത്യസ്ത ആശയങ്ങളുള്ളവരെയോ ശത്രുക്കളായോ ദേശവിരുദ്ധരായോ കാണാന് പാടില്ലെന്നും തരൂര് പറഞ്ഞു.\nനേരത്തെ പ്രധാനമന്ത്രിക്ക് കത്തയച്ചതിന് അടൂര് ഗോപാലകൃഷ്ണന് അടക്കമുള്ള 49 പ്രമുഖര്‍ക്കെതിരെ കേസെടുത്തിരുന്നു. ഇവര് രാജ്യത്തെ മതസൗഹാര്‍ദം തകര്‍ക്കാന് വരെ നോക്കിയെന്നും ആരോപണമുണ്ടായിരുന്നു. രാജ്യത്ത് മുസ്ലീങ്ങളും ദളിതുകളും കൊല്ലപ്പെടുകയാണെന്നും, ആള്‍ക്കൂട്ട കൊലപാതകം അവസാനിപ്പിക്കണം, ജയശ്രീറാം എന്നത് കൊലപാതകത്തിനുള്ള ആഹ്വാനമായി മാറിയെന്നും പ്രമുഖര് അയച്ച കത്തില് ഉന്നയിച്ചിരുന്നു.\nshashi tharoor congress letter narendra modi adoor gopalakrishnan case ശശി തരൂര് കോണ്‍ഗ്രസ് കത്ത് നരേന്ദ്ര മോദി അടൂര് ഗോപാലകൃഷ്ണന് കേസ്\nshashi tharoor writes to pm on fir against celebrities


Wednesday 16 May 2018 2:22 am IST\nമുള്‍ബാഗലില് നിന്ന് കോണ്‍ഗ്രസ് പിന്തുണയോടെ ജയിച്ച സ്വതന്ത്ര എംഎല്‍എ എച്ച് നാഗേഷിനെ മന്ത്രി ഡി.കെ. ശിവകുമാറിന്റെ കാറില് അജ്ഞാത കേന്ദ്രത്തിലേക്ക് കടത്തി. ബിജെപി നാഗേഷിനെ വശത്താക്കുമെന്ന ആശങ്കയാണ് കാരണം. കെപിജെപി നേതാവും സ്വതന്ത്ര എഎല്‍എയുമായ ആര്. ശങ്കറിനെയും കോണ്‍ഗ്രസ് ബന്ധപ്പെട്ടു.\nഈ എംഎല്‍എമാരെ പിന്നീട് ശിവകുമാര് തന്റെ കാറില് രാജ്ഭവനിലെത്തിച്ചു. എന്നാല് മുഴുവന് ഫലങ്ങളും പുറത്തുവരാതെ ആരെയും കാണില്ലെന്ന് ഗവര്‍ണര് നിലപാട് സ്വീകരിക്കുകയായിരുന്നു.\nജെഡിഎസ് പിടിവാശി; ശിവകുമാറിനെ തള്ളി കോണ്‍ഗ്രസ്\nകോണ്‍ഗ്രസ്-ജെഡിയു സര്‍ക്കാര് കടുത്ത പ്രതിസന്ധിയില്\nഗുജറാത്ത് നിയമസഭയില് കോണ്‍ഗ്രസ് അംഗങ്ങള് ആക്രമണം നടത്തി\nലൗ ജിഹാദ്; കോണ്‍ഗ്രസ് വനിതാ നേതാവ് അറസ്റ്റില്


Monday, 19 April 2021 12:09:05 AM\nകണ്ണൂര് : കണ്ണൂര് മട്ടന്നൂരിലെ കാനാട് അമ്മയും കുഞ്ഞും തീ പൊള്ളലേറ്റ് മരിച്ചു. കാനാട് നിമിഷ നിവാസിൽ നിഷാദിന്റെ ഭാര്യ കെ ജിജിന (24), മകൾ അൻവിക (4) എന്നിവരാണ് മരിച്ചത്. വീട്ടിലെ കിടപ്പുമുറിയിലാണ് ഇരുവരെയും തീപൊള്ളലേറ്റ നിലയില് കണ്ടെത്തിയത്. ഗുരുതരമായി പൊള്ളലേറ്റ ഇരുവരെയും ഉടന് തന്നെ പരിയാരം മെഡിക്കൽ കോളേജിൽ കൊണ്ട് പോയെങ്കിലും ജീവൻ രക്ഷിക്കാനായില്ല.\nസംസ്ഥാനത്ത് ഇന്ന് 18,257 പേര്‍ക്ക് കോവിഡ്-19 സ്ഥിരീകരിച്ചു. എറണാകുളം 2835, കോഴിക്കോട് 2560, തൃശൂര് 1780, കോട്ടയം 1703, മലപ്പുറം 1677, കണ്ണൂര് 1451, പാലക്കാട് 1077, തിരുവനന്തപുരം 990, കൊല്ലം 802, ആലപ്പുഴ 800, ഇടുക്കി 682, പത്തനംതിട്ട 673, കാസര്‍ഗോഡ് 622, വയനാട് 605 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. കൂട്ടപരിശോധനയുടെ ഭാഗമായി സംസ്ഥാനത്തിന്റെ വിവിധ ഭാഗങ്ങളില് നിന്ന് വെള്ളി, ശനി ദിവസങ്ങളിലായി ആകെ 3,00,971 സാമ്പിളുകളാണ് ശേഖരിച്ചത്. കഴിഞ്ഞ 24 […]\nനരിക്കാട്ടേരിയിലെ അസീസിന്‍റെ മരണം ; ഡിലിറ്റ് ചെയ്ത ഈ വീഡിയോ ദ്രിശ്യങ്ങള് വീണ്ടെടുക്കാന് പോലീസ് ശ്രമം തുടങ്ങി\nകോഴിക്കോട് : കോഴിക്കോട് നാദാപുരം നരിക്കാട്ടേരിയില് 15 വയസുകാരന് അസീസിന്‍റെ മരണവുമായി ബന്ധപ്പെട്ട് കൂടുതല് വീഡിയോ ദൃശ്യങ്ങള് വീണ്ടെടുക്കാന് പോലീസ് ശ്രമം തുടങ്ങി. ഇപ്പോള് പുറത്ത് വന്ന അസീസിനെ ശ്വാസം മുട്ടിക്കുന്ന രണ്ട് വീഡിയോയ്ക്ക് പുറമേ മറ്റ് രണ്ടെണ്ണം കൂടിയുണ്ടെന്നാണ് മൊഴി. ഇവ വീണ്ടെടുത്താല് കേസിന്‍റെ ചുരുളഴിക്കാനാകുമെന്നാണ് അന്വേഷണ സംഘത്തിന്‍റെ പ്രതീക്ഷ. കറ്റാരത്ത് അഷ്റഫിന്‍റെ മകന് അസീസിനെ സഹോദരനായ സഫ്‍വാന് കഴുത്തില് ചുറ്റിപ്പിടിച്ച് നിലത്ത് വീഴ്ത്തി ശ്വാസം മുട്ടിക്കുന്നതും ശ്വാസം ല...\nസംസ്ഥാനത്ത് മൂന്ന് ദിവസത്തിനുള്ളില് കൊവിഡ് രോഗികളുടെ എണ്ണം ഒരു ലക്ഷം കടക്കുമെന്ന് മുന്നറിയിപ്പ്\nതിരുവനന്തപുരം : സംസ്ഥാനത്ത് മൂന്ന് ദിവസത്തിനുള്ളില് ചികിത്സയിലുള്ള കൊവിഡ് രോഗികളുടെ എണ്ണം ഒരു ലക്ഷം കടക്കുമെന്ന് ആരോഗ്യ വിദഗ്ധരുടെ മുന്നറിയിപ്പ്. കഴിഞ്ഞ ദിവസങ്ങളിലെ കൂട്ടപ്പരിശോധനയുടെ കൂടുതല് ഫലം ഇന്ന് മുതല് ലഭിച്ചുതുടങ്ങും. ആദ്യ തരംഗ കാലത്ത് സാമൂഹ്യ വ്യാപനം ഉണ്ടായ പൂന്തുറ അടക്കമുള്ള തീരങ്ങളില് അതീവ ജാഗ്രത വേണമെന്നാണ് മുന്നറിയിപ്പ്. ഇരട്ട വ്യതിയാനം സംഭവിച്ച വൈറസ് ഉണ്ടോയെന്ന് ആരോഗ്യവിദഗ്ധര് സംശയിക്കുന്നു. ഇന്നലെയാണ് സംസ്ഥാനത്ത് ഒരു ദിവസത്തെ ഏറ്റവും ഉയര്‍ന്ന കൊവിഡ് കണക്ക് രേഖപ്പെടുത്തിയത്....\nകാസർകോട് : എറണാകുളം മുട്ടാർ പുഴയിൽ മരിച്ച നിലയിൽ കണ്ടെത്തിയ വൈഗയുടെ പിതാവ് സനുമോഹനെ പിടികൂടി. കർണ്ണാടകയിലെ കാർവാറിൽ നിന്നാണ് ഇയാൾ പിടിയിലായത്. കൊല്ലൂരിൽ നിന്ന് ഭാരതി എന്ന സ്വകാര്യ ബസിൽ ഉഡുപ്പിയിലേക്ക് പോയ സനുമോഹൻ ഇവിടെ നിന്നാണ് കാർവാറിലെത്തിയത്. മൂകാംബികയിലെ ലോഡ്ജിൽ വച്ചാണ് ഇയാൾ തിരിച്ചറിയപ്പെട്ടത് തുടർന്ന് ഇവിടെ നിന്ന് മുങ്ങിയതോടെ കർണ്ണാടക പൊലീസിന്റെ സഹായത്തോടെ വ്യാപക തെരച്ചിലാണ് നടത്തിയത്.\nതൃശൂർ : തൃശൂർ പൂരം നടത്തിപ്പ് സംബന്ധിച്ച് അന്തിമ തീരുമാനം നാളെ. ചീഫ് സെക്രട്ടറിയുടെ നേതൃത്വത്തിൽ യോഗം ചേർന്ന ശേഷമായിരിക്കും വിഷയത്തിൽ അന്തിമ തീരുമാനമുണ്ടാകുക. പൂരം നടത്തിപ്പ് സംബന്ധിച്ച് ചർച്ച ചെയ്യാൻ ഇന്ന് യോഗം വിളിച്ചെങ്കിലും തീരുമാനമായില്ല. ആന പാപ്പാൻമാരുടെ ആർ.ടി.പി.സി.ആർ. പരിശോധന ഒഴിവാക്കണമെന്ന് ദേവസ്വങ്ങൾ യോഗത്തിൽ ആവശ്യപ്പെട്ടു. ഒറ്റ ഡോസ് വാക്‌സീൻ എടുത്തവർക്കും അനുമതി നൽകണമെന്നും ആവശ്യം ഉയർന്നു. നാളത്തെ യോഗത്തിൽ തീരുമാനം അറിയിക്കാമെന്ന് കലക്ടർ അറിയിച്ചു. ഇന്നത്തെ യോഗത്തിൽ ചീഫ് സെക്രട്ടറി...\nമലപ്പുറത്ത് വളർത്തുനായയെ റോഡിലൂട കെട്ടിവലിച്ചയാൾ അറസ്റ്റിൽ\nമലപ്പുറം : വളർത്തുനായയെ റോഡിലൂട കെട്ടിവലിച്ചയാൾ അറസ്റ്റിൽ. മലപ്പുറം കരുനെച്ചി സ്വദേശി സേവ്യറെയാണ് പൊലീസ് അറസ്റ്റ് ചെയ്തത്. ചെരുപ്പ് കടിച്ച് കേടുവരുത്തിയതു കൊണ്ടാണ് ഇയാൾ നായയെ സ്കൂട്ടറിനു പിന്നിൽ കെട്ടിവലിച്ചത്. ക്രൂര ദൃശ്യം കണ്ട നാട്ടുകാരാണ് സ്കൂട്ടർ തടഞ്ഞ് നായയെ രക്ഷിച്ചത്. എന്നാൽ, നായയെ വീട്ടുകാർ തന്നെ വീണ്ടും കടത്തിക്കൊണ്ടുപോയി. എവിടെ നിന്നോ എത്തി വീട്ടുകാരുമായി ചങ്ങാത്തത്തിൽ ആയതാണ് ഈ നായ. നാടുകടത്താനായാണ് സ്കൂട്ടറിനു പിന്നിൽ കെട്ടി കൊണ്ടുപോയതെന്ന് സേവ്യർ നാട്ടുകാരോട് പറഞ്ഞു. നായ ചെരിപ്പ് ...\nവൈഗയുടെ മരണം ; സനു മോഹനായി അന്വേഷണം വ്യാപിപ്പിച്ച് പൊലീസ്\nമുട്ടാർ പുഴയിൽ മരിച്ച നിലയിൽ കണ്ടെത്തിയ വൈഗയുടെ പിതാവ് സനു മോഹനായി അന്വേഷണം ഊർജിതമാക്കി പൊലീസ്. മൂകാംബികയിൽ നിന്ന് കടന്ന സനു മോഹനായി പൊലീസ് അന്വേഷണം വ്യാപിപ്പിച്ചു. സനു മോഹനായി കർണാടകയിലും ഗോവയിലും ആന്ധ്രാപ്രദേശിലും ഉൾപ്പെടെയാണ് പൊലീസ് അന്വേഷണം നടത്തുന്നത്. സനു മോഹന്റെ യാത്ര പൊതുഗതാഗതം മാത്രം ഉപയോഗിച്ചെന്നാണ് പൊലീസിന്റെ വിലയിരുത്തൽ. കർണാടക ട്രാൻസ്‌പോർട്ട് ബസിലുൾപ്പെടെ പൊലീസ് പരിശോധന നടത്തുന്നുണ്ട്. കാർ വിറ്റു കിട്ടിയ പണം ഉപയോഗിച്ചാണ് സനു മോഹന്റെ യാത്രയെന്നാണ് പൊലീസ് കരുതുന്നത്. സനു മോഹൻ [R...\nകൊവിഡ് ; സംസ്ഥാനത്തെ കൂട്ടപരിശോധനയുടെ ഫലം ഇന്ന്\nകൊവിഡ് അതിതീവ്ര വ്യാപന ആശങ്കയ്ക്കിടെ സംസ്ഥാനത്തെ കൂട്ടപരിശോധനയുടെ ഫലം ഇന്ന് പുറത്ത് വരും. പ്രതിദിന രോഗബാധിതരുടെ എണ്ണം ഇരുപതിനായിരം കടന്നേക്കുമെന്നാണ് ആരോഗ്യ വകുപ്പിന്റെ വിലയിരുത്തൽ. രണ്ടര ലക്ഷം പരിശോധനകൾ ലക്ഷ്യമിട്ട് സർക്കാർ നടത്തിയ കൂട്ടപരിശോധനയിൽ മൂന്ന് ലക്ഷത്തിലധികം പരിശോധനകൾ നടത്താനായെന്നാണ് പുറത്ത് വരുന്ന കണക്കുകൾ സൂചിപ്പിക്കുന്നത്. രോഗവ്യാപനം രൂക്ഷമായ കോഴിക്കോടാണ് ഏറ്റവും കൂടുതൽ പരിശോധനകൾ നടന്നത്. എറണാകുളത്ത് 36,671 ഉം തിരുവനന്തപുരത്ത് 29,008 പരിശോധനകളും നടന്നു. ആദ്യ ദിവസം ശേഖരിച്ച 1,35...\nകോഴിക്കോട്: വളരെ യാദൃശ്ചികമായാണ് മുഖ്യമന്ത്രി കോവിഡ് ചികിത്സക്കായി കോഴിക്കോട് മെഡിക്കൽ കോളേജിൽ എത്തുമ്പോൾ അന്നത്തെ മെഡിക്കൽ ഓഫീസർ ആയി ഡ്യൂട്ടി കിട്ടുന്നത്. കോവിഡ് ഡ്യൂട്ടികളെ പേടിക്കുന്ന കാലം പണ്ടേ കഴിഞ്ഞു. അത്ര കാലമായില്ലേ വൈറസിനോടൊപ്പമുള്ള സഹവാസം തുടങ്ങിയിട്ട്. കോവിഡ് വൈറസിന്റെ കരസ്പർശം ഏറ്റ നൂറു കണക്കിന് ആളുകളെ കണ്ടു കഴിഞ്ഞു. അതിൽ കോവിഡ് വെറുതേ തലോടി വിട്ടവർ, തിരിച്ചു വരാൻ കഴിയാത്ത തരത്തിൽ പ്രഹരം ഏറ്റവർ, വൈറസിനെ ശരീരത്തിൽ നിന്ന് കുടിയിറക്കാൻ മാസങ്ങളോളം കാത്തു നിൽക്കേണ്ടി വന്നവർ […]


Main agenda in general elections would be Ram temple issue | പഴയ ജാതിക്കളി ഇനി നടപ്പില്ലെന്ന് തെളിയിച്ച തെരഞ്ഞെടുപ്പ്; വോട്ടുബാങ്കായി ഒതുങ്ങാതെ ക്രോസ് വോട്ടുചെയ്യാൻ ഉത്തരേന്ത്യൻ ജാതി സംഘടനകൾ പോലും പഠിച്ചിരിക്കുന്നു; കർഷകരും ഖനിത്തൊഴിലാളികളും കച്ചവടക്കാരും ഐക്യപ്പെട്ടത് അവരുടെ ജീവിതാനുഭവത്തിന്റെ അടിസ്ഥാനത്തിൽ; രാഹുൽ ഗാന്ധി പോലും പലയിടത്തും പുറത്തെടുത്തത് തനി ഹിന്ദുത്വ അജണ്ട; ജാതിയെ മതം വെച്ച് വെട്ടാനുറച്ച് ബിജെപി; 2019ലെ പൊതുതെരഞ്ഞെടുപ്പിൽ പ്രധാന അജണ്ടയായി ഉയരുക രാമക്ഷേത്രം തന്നെ - MarunadanMalayali.com\nന്യൂഡൽഹി: പ്രശസ്ത എഴുത്തുകാരനും, സാംസ്‌കാരിക പ്രവർത്തകനുമായ കാഞ്ച ഐലയ്യ, ഇന്ത്യൻ ജാതികളെ കുറിച്ച് പറയുമ്പോൾ ഉപയോഗിക്കാറുള്ള ഒരു ഉദാഹരണമുണ്ട്. രാജസ്ഥാനിലെ മീണ, ഗുജ്ജാർ സമുദായങ്ങളെ കുറിച്ചാണത്. ഒരിക്കലും ഇവർ ഒരേ പാർട്ടിക്ക് വോട്ട് ചെയ്യാറില്ലത്രേ. പട്ടികജാതി വിഭാഗക്കാരായ മീണകൾ കോൺഗ്രസിനാണ് വോട്ടുചെയ്യുകയെങ്കിൽ ഗുജ്ജാറുകൾ ബിജെപിക്കൊപ്പം. ഗുജ്ജാറുകൾ കോൺഗ്രസിന് ഒപ്പമാണെങ്കിൽ മീണകൾ ബിജെപിക്ക് കണ്ണും പൂട്ടി കുത്തും. ഈ രീതിയിലുള്ള ജാതി -ഉപജാതി കളികൾ കൊണ്ട് സമ്പന്നമാണ് ഇന്ത്യൻ തെരഞ്ഞെടുപ്പ്. ആദിവാസികളും ദലിതരും ഒരുപാർട്ടിക്ക്, യാദവർ മറ്റൊരു പാർട്ടിക്ക്, പട്ടേലുമാർ വേറൊരു പാർട്ടിക്ക്, മുസ്ലീങ്ങളടക്കമുള്ളവർ വേറെയും. ഇന്ത്യൻ രാഷ്ട്രീയത്തിന്റെ എറ്റവും വലിയ ചളിക്കുണ്ടായി സാമൂഹിക നിരീക്ഷകർ കാണുന്നതും ഈ ജാതിയും മതവും തിരിച്ചുള്ള വോട്ടുബാങ്കുകളെയാണ്.\nഎന്നാൽ ഇത്തവണത്തെ തെരെഞ്ഞെടുപ്പിൽ താൽക്കാലികമായെങ്കിലും ഈ ജാതിക്കളിക്ക് ചെറിയ മാറ്റം കണ്ടുതുടങ്ങിയിട്ടുണ്ടെന്ന് മാധ്യമ പ്രവർത്തകനും സാമൂഹിക നിരീക്ഷകനുമായ വെങ്കിടേഷ് രാമകൃഷ്ണൻ ചൂണ്ടിക്കാട്ടുന്നു. ജനങ്ങൾ അവരുടെ ജീവിതാനുഭവങ്ങളുടെ അടിസ്ഥാനത്തിൽ വോട്ട് ചെയ്യുന്ന കാലം വിദൂരമല്ലെന്ന് ഈ തെരഞ്ഞെടുപ്പ് ഫലം സൂചിപ്പിക്കുന്നു. ജാതി മാറി കർഷകൻ, തൊഴിലാളി എന്നതിന്റെ അടിസ്ഥാനത്തിൽ ഇന്ത്യൻ സമൂഹം വോട്ടുചെയ്യാൻ ഒരുങ്ങുന്നുവെന്നത് വലിയ അത്ഭുദമാണ്.- അദ്ദേഹം പ്രതികരിച്ചു.\nചില ജാതിസമൂഹങ്ങളെ ലക്ഷ്യമിട്ട് ഇറങ്ങിയ അജിത്-ജോഗി മായാവതി സഖ്യത്തിന് അത്തരം മണ്ഡലങ്ങളിൽ പോലും യാതൊരു നേട്ടവും ഉണ്ടാക്കാനായിട്ടില്ല. പരമ്പരാഗതമായ വോട്ടുബാങ്കായ രജപുത്രരും കുർമികളും രാജസ്ഥാനിൽ ബിജെപിയെ കൈവിടുകയാണ് ചെയ്തത്. കർണിസേന ബിജെപിക്കെതിരെ പരസ്യമായ നിലപാട് എടുത്തിരുന്നു. അവസാനവട്ടം അമിത്ഷാ അനുനയിപ്പിക്കാൻ എത്തിയിട്ടും കാര്യമായ ഫലമുണ്ടായിട്ടില്ല. ഛത്തീസ്‌ഗഡിലെ ഖനി മേഖലയിലും സമാനമായ അവസ്ഥയാണ്. കൽക്കരി ഖനി സ്വകാര്യവത്ക്കരണത്തിൽ ജോലിപോയവരുടെയും, കാർഷിക വിലത്തകർച്ചമൂലം നടുവൊടിഞ്ഞ കർഷരുടെയും വികാരം ജാതിക്കതീതമായി ഭരണവിരുദ്ധമായി.\nഎന്നാൽ ജാതിയെ മതംവെച്ച് വെട്ടുകയെന്ന അതിലുമോശം കളിയാണ് ബിജെപിയും കോൺഗ്രസും പുറത്തെടുത്തതെന്ന് എഴുത്തുകാരനും സാംസ്കാരിക വിമർശകനുമായ ഷാജഹാൻ മാടമ്പാട്ട് അഭിപ്രായപ്പെടുന്നു.'അവസാന നിമിഷത്തിൽ അയോധ്യാവികാരം പൊടിതട്ടിയെടുത്തില്ലായിരുന്നെങ്കിൽ ബിജെപിയുടെ നില ഇതിലും പരുങ്ങലിൽ ആവുമായിരുന്നു. ഇത് മനസ്സിലാക്കിക്കൊണ്ടെന്നോണം മൃദുഹിന്ദുത്വ കാർഡാണ് ഇത്തവണ കോൺഗ്രസും പുറത്തെടുത്തത്. രാഹുൽ ഗാന്ധിയുടെ ക്ഷേത്ര സന്ദർശനത്തിലും ഗോപൂജയിലുമെല്ലാം കാര്യങ്ങൾ വ്യക്തമാണ്. മധ്യപ്രദേശിലൊന്നും ആൾക്കൂട്ട ആക്രമണങ്ങളും ഗോരക്ഷകരുടെ ആക്രമണങ്ങളുമൊന്നും ഒരു കാമ്പയിനായി കോൺഗ്രസ് എടുത്തിട്ടില്ല. പകരം അവർ ഗോ സംരക്ഷകരാവാൻ മൽസരിക്കയായിരുന്നു.'- ഷാജഹാൻ ചൂണ്ടിക്കാട്ടി.\nമാത്രവുമല്ല സച്ചിൽ പൈലറ്റിനെപ്പോലുള്ള രാജസ്ഥാനിലെ കോൺഗ്രസ് നേതാക്കൾ ജാതി രാഷ്ട്രീയത്തെയും നന്നായി ചൂഷണം ചെയ്തിട്ടുണ്ട്. ഗുജ്ജാർ വിഭാഗക്കാരനായ സച്ചിൻ പൈലറ്റ് മീണ സമുദായക്കാരുടെ പിന്തുണ നേരിട്ട് അഭ്യർത്ഥിച്ചും കുറച്ചുപേരെ സ്ഥാനാർത്ഥികളാക്കിയുമാണ് ഈ പരമ്പരാഗത വൈരത്തെ മറികടന്നത്. മുൻ കശ്മീർ മുഖ്യമന്ത്രിയും നാഷണൽ കോൺഫറൻസ് നേതാവുമായിരുന്ന ഫാറൂഖ് അബ്ദുല്ലയുടെ മകൾ സാറ അബ്ദുല്ലയാണ് സച്ചിന്റെ പത്നി. ഇക്കാര്യം ചൂണ്ടിക്കാട്ടി ബിജെപി പ്രചാരണം നടത്തിയപ്പോൾ മുസ്ലിം കേന്ദ്രങ്ങളിൽ ഭാര്യയെ പ്രചാരണത്തിന് ഇറക്കി അവരുടെ പിന്തുണകൂടി നേടുകയാണ് സച്ചിൻ ചെയ്തത്.\nപക്ഷേ ജാതിക്കളിയെ സാധ്യതകളും അപകടവും നന്നായി തിരച്ചറിഞ്ഞ ബിജെപി ജാതിക്ക് പകരം മതത്തെയാണ് പ്രമോട്ട് ചെയ്യുന്നത്. ഈ തിരഞ്ഞെടുപ്പ് തിരിച്ചടിയോടെ ഒരു കാര്യം ഉറപ്പാണ്. 2019ലെ പൊതുതെരഞ്ഞെടുപ്പിൽ രാമക്ഷേത്രം തന്നെ ആയിരിക്കും ബിജെപിയുടെ പ്രധാന അജണ്ടയെന്നും ഏതാണ്ട് ഉറപ്പായിരിക്കയാണ്.


ചിരപരിചിതമായ ആ നൊസ്റ്റു സ്വാദ്; ദുബായിലെ കോഴിക്കോട് സ്റ്റാർ ചായക്കടേലേക്ക് വാ...\nTue Oct 16 2018 01:59:43 GMT+0530 (IST)\nMathew Samuel| Updated On: 2018-02-25 14:55:13.0 | Location : ദുബായ്\nഅവിടിവിടെയായി എഴുതിയിരിക്കുന്ന അക്ഷരങ്ങള്‍ക്ക് എല്ലാം ഒരു കോഴിക്കോടന് ടച്ചുണ്ട്. 10 ദിർഹം മാത്രം മുടക്കിയാല് മാത്രം മതി, ഒരു വിധപ്പെട്ട എല്ലാ കറികളും കൂട്ടി നാടന് ഊണ് ഇവിടെ ലഭിക്കും. കൂടെ നാവില് വെള്ളമൂറിക്കുന്ന നല്ല മീന് കറിയും!- നാരദാ ന്യൂസ് എഡിറ്റർ ഇൻ ചീഫ് മാത്യു സാമുവൽ എഴുതുന്നു\nദുബായ് എന്ന എമിരേറ്റ് നഗരത്തില് എന്നെ ഏറ്റവും കൂടുതൽ ആകർഷിച്ചതും ഇപ്പോഴും ആകര്‍ഷിക്കുന്നതും നമ്മുടെ ചില പ്രവാസി സുഹൃത്തുക്കള് നടത്തുന്ന ഹോട്ടലുകളില് ലഭിക്കുന്ന 'കിടു' രുചികളാണ്. ഒരു പക്ഷെ ഞാനൊരു ആഹാര പ്രിയന് ആയതിനാലാകാം ഇങ്ങനെയൊരു നിരീക്ഷണം. എന്തായാലും പറയാതെ വയ്യ, നമ്മുടെ സ്വന്തം വിഭവങ്ങള് ഒന്നൊന്നര രുചിയോടെ കഴിക്കണമെങ്കില്, ഇവിടെ ദുബായിലെ ഇത്തരം ഹോട്ടലുകളില് തന്നെ എത്തണം.\n"ഹോട്ടല് നടത്താന് അറിയാവുന്ന മലയാളികള് എല്ലാവരും ഗള്‍ഫിലേക്ക് പോയി, അതുകൊണ്ട് ഇപ്പോള് നാടന് ഭക്ഷണം കഴിക്കണമെങ്കില് കടല് കടക്കണം" എന്നൊരു സുഹൃത്ത് പറഞ്ഞത് ഓര്‍ക്കുകയാണ്. ശരിയല്ലേ? ഇന്ന് കേരളത്തിലെ ഹോട്ടല് പാചകം അന്യസംസ്ഥാനക്കാര് ഏറ്റെടുത്തു കഴിഞ്ഞു. നമ്മുടെ രുചിഭേദങ്ങള് അവരുടെ കൈപുണ്യത്തിനു വിധേയമായി. തനിനാടൻ വിഭവങ്ങൾ അതിന്റെ നാടന് രുചികൂട്ടുകൾ ചേര്‍ന്നുള്ള സ്വാദ് കേരളത്തില് തന്നെ അന്യമാകുമ്പോഴാണ് നമ്മുടെ മിടുക്കരായ ചില പ്രവാസി സുഹൃത്തുക്കള് അറബിനാട്ടില് മലയാളിയുടെ അടുക്കള ഒരുക്കുന്നത്.\nചിരപരിചിതമായ ആ നൊസ്റ്റു സ്വാദ് മാത്രമല്ല, അതിലുമേറെ ഇവര് നമുക്ക് മുന്നില് വിളമ്പുന്നു. "ഞാന് തന്നെ ഗവേഷണത്തില് കണ്ടെത്തിയ ചില വിഭവങ്ങള് ഉണ്ട്" എന്ന് പച്ചാളം ഭാസിയായി നമ്മുടെ ജഗതി ശ്രീകുമാര് പറഞ്ഞത് പോലെയാണ് കാര്യങ്ങള്. ഈ പ്രവാസി സംരംഭകര് തന്നെ പരീക്ഷിച്ചു ചിട്ടപ്പെടുത്തിയ ചില കറികളുമുണ്ട്-\n*ഓടുന്ന കോഴിയെ എറിഞ്ഞു കൊന്ന് മുളകില് ഇട്ടത്.\n*പച്ചമുളകിൽ പഴുത്ത മുളകിട്ടു വറുത്തു കോരി വേവിച്ചത്.\n*ആടിന്റെ തല ആകാശത്തോട്ടു കറക്കിയെറിഞ്ഞു താഴെയിട്ടു പൊള്ളിച്ചെടുത്തത് ....എന്ന് വേണ്ട, എത്രയാണ് വെറൈറ്റി വിഭവങ്ങള്!\nഇത്തവണത്തെ ദുബായ് യാത്രയില് എന്നെ ആകര്‍ഷിച്ചതും ഇതുപോലെ ഒരു പാചകപ്പുരയാണ്. 'കോഴിക്കോട് സ്റ്റാര് ചായക്കട' എന്നാണ് ഇതിനു പേര്. 35 വയസുകാരനായ 'ചുള്ളന്' മുഹമ്മദ് സാഹില് ഗിസീസില് നടത്തുന്ന രുചികരമായ ഭക്ഷണം വിളമ്പുന്ന ഹോട്ടല്! അവിടിവിടെയായി എഴുതിയിരിക്കുന്ന അക്ഷരങ്ങള്‍ക്ക് എല്ലാം ഒരു കോഴിക്കോടന് ടച്ചുണ്ട്. 10 ദിർഹം മാത്രം മുടക്കിയാല് മാത്രം മതി, ഒരു വിധപ്പെട്ട എല്ലാ കറികളും കൂട്ടി നാടന് ഊണ് ഇവിടെ ലഭിക്കും. കൂടെ നാവില് വെള്ളമൂറിക്കുന്ന നല്ല മീന് കറിയും! ഇനി വേണമെങ്കില് കോഴിക്കോട് 'അമ്മ മെസ്സില്' കിട്ടുന്ന രീതിയിൽ മീൻ പൊരിച്ചും തരും! മനോഹരമായ രീതിയില് മോടി പിടിപ്പിച്ച വിശാലമായ ഇന്റീരിയറാണ് മറ്റൊരു ആകര്‍ഷകത്വം.\nമലബാറിൽ നിന്നുള്ള ഉർജസ്വലരായ ചെറുപ്പക്കാർ സ്വയസിദ്ധമായി ആര്‍ജിച്ച മനോഹരമായ ചിരി സമ്മാനിച്ചു നമ്മളെ സ്വീകരിക്കും, അവര് തന്നെ നമുക്ക് വിളമ്പാനും മുന്‍പന്തിയില് ഉണ്ടാകും. ഞാൻ പലതും കഴിച്ചു, പേരുകൾ പറയാന് മാത്രം പറയല്ലേ... രുചിയാണ് പ്രധാനം- അത് ഉറപ്പായും കിട്ടുകയും ചെയ്യും. ഒന്നു പറയാം, പോക്കറ്റ് കീറാതെ ഒരു സാധാരണ പ്രവാസി കുടുംബത്തിനു രുചികരമായ ഭക്ഷണം വയറു നിറയെ കഴിക്കാനുള്ള ഇടമാണ് ഇത്!\nKozhikode star chayakkada


Howasalesman paid the price for his fascination for Honda city car | ടെസ്റ്റ് ഡ്രൈവിന് പോയ അത്യാഡംബരക്കാർ ഗാരേജിൽ കയറ്റാതെ മാറ്റിയിട്ടു; ലോണെടുത്ത് കാറെടുത്തുവെന്ന് പറഞ്ഞ് രാത്രി വീട്ടിൽ കൊണ്ടു വന്ന് വീട്ടുകാരെ പറ്റിച്ചു; എല്ലാ ദിവസവും കാറിൽ ഷോറൂമിന് രണ്ട് കിലോമീറ്റർ അടുത്തെത്തി ലിഫ്റ്റ് ചോദിച്ച് ഓഫീസിലെത്തി; ഓഡിറ്റിംഗിൽ ഒരു കാറു കാണാതായതോടെ മാനേജർ നെട്ടോട്ടം തുടങ്ങി; പേട്ട പൊലീസിന്റെ സൈബർ ഇടപെടലിൽ കുടുങ്ങിയത് മാറനെല്ലൂരുകാരൻ; ഇരുപത്തിയേഴുകാരൻ സെൽയിസ് മാന്റെ ഹോണ്ട സിറ്റി ഉടമസ്ഥനാകാനുള്ള മോഹം - MarunadanMalayalee.com\nDecember 05, 201808:10 PM IST Permalink\nതിരുവനന്തപുരം: തലസ്ഥാനത്തെ പ്രമുഖ വാഹന ഷോറൂമിൽ നിന്നും സെയിൽസ്മാൻ കാർ മോഷ്ടിച്ചു കൊണ്ടു പോയി. കാർ അടിച്ചു മാറ്റിയ വിവരം അറിയുന്നത് പതിനെട്ട് ദിവസത്തിന് ശേഷം നടന്ന ഓഡിറ്റിങ്ങിനിടെ. ഒടുവിൽ പൊലീസിന്റെ സഹായത്തോടെ കാർ വീണ്ടെടുക്കുകയും പ്രതിയെ അറസ്റ്റ് ചെയ്യുകയും ചെയ്തു. ഹോണ്ടയുടെ തിരുവനന്തപുരത്തെ ഷോറൂമിൽ നിന്നുമാണ് സെയിൽസ്മാൻ കാർ കടത്തി കൊണ്ട് പോയത്. ഷോറൂമുകാരുടെ പരാതിയെ തുടർന്ന് ഷോറൂം ജീവനക്കാരനും മാറനല്ലൂർ കോട്ടമ്പള്ളി തുഷാരത്തിൽ വസന്ത സ്റ്റാലിന്റെ മകനുമായ സെബിനെ(27) പേട്ട പൊലീസ് അറസ്റ്റ് ചെയ്തു. ടെസ്റ്റ് ഡ്രൈവിനായി ഷോറൂമിൽ നിന്നും പുറത്തുകൊണ്ടുപോയ ആഡംബരകാർ ഗാരേജിൽ കയറ്റാതെ മാറ്റി ഇട്ട ശേഷം കടത്തി കൊണ്ടു പോകുകയായിരുന്നു ഇയാൾ. പതിനേഴു ദിവസത്തോളം ഉപയോഗിച്ച ശേഷമാണ് ഒടുവിൽ കള്ളി വെളിച്ചെത്തായത്.\nകഴിഞ്ഞ മാസം 10 നാണ് പെർഫെക്ട് ഹോണ്ടയുടെ ഷോറൂമിൽ നിന്നും സെബിൻ ഹോണ്ടാ സിറ്റി കാർ ഒരു കസ്റ്റമറിന് വേണ്ടി ടെസ്റ്റ് ഡ്രൈവിനായി പുറത്തുകൊണ്ടുപോയത്. ടെസ്റ്റ് ഡ്രൈവിന് ശേഷം ബൈപാസ്സിലുള്ള കേരളാ ഹോട്ടലിന് മുന്നിൽ കാർ പാർക്ക് ചെയ്തു. പിന്നീട് ഷോറൂമിലെത്തുകയും സാധാരണ പോലെ ഇയാൾ ജോലി സമയത്തിന് ശേഷം സ്വന്തം ബൈക്കിൽ കയറി വീട്ടിൽ പോകുകയും ചെയ്തു. താൻ പുറത്തുകൊണ്ടുപോയ കാറിന്റെ വിവരം ആരും ചോദിക്കാതിരുന്നതോടെ രാത്രിയായപ്പോൾ വീണ്ടും പാർക്ക് ചെയ്ത സ്ഥലത്തെത്തി കാർ എടുത്തു കൊണ്ട് പോകുകയായിരുന്നു. കാറുമായി വീട്ടിലെത്തിയ ശേഷം ഇത് തനിക്ക് തവണ വ്യവസ്ഥയിൽ കമ്പനി തന്നതാണ് എന്നാണ് പറഞ്ഞത്.\nബൈക്കിനെ നോക്കി മീശ പിരിച്ചാൽ അത് സ്വന്തമാക്കും കള്ളൻ; മീശ മാധവനെ പോലെ അടിക്കാനും വെട്ടാനും കൊല്ലാനും പോകാത്ത സമൂഹ സ്‌നേഹി! പൊലീസുകാരനെ അകത്തിട്ട് മുറി പുറത്ത് നിന്ന് പൂട്ടി സിനിമാ സ്‌റ്റൈലിൽ ലോക്കപ്പ് ചാട്ടം; അരിസ്റ്റോ ജംഗ്ഷനിൽ നിന്ന് നടത്തിയത് അത്ഭുതകരമായ അപ്രത്യക്ഷമാകൽ; കേരളാ പൊലീസിന്റെ ഉറക്കം കെടുത്തി തമ്പാനൂരിൽ നിന്ന് തൂങ്ങാപാറക്കാരന്റെ ഒളിച്ചോട്ടം; സെബിൻ സ്റ്റാലിൻ രക്ഷപ്പെട്ടത് വിരലടയാളം എടുക്കാൻ വിലങ്ങ് അഴിച്ചപ്പോൾ\nപതിനെട്ടാം വയസിൽ ജോലിക്ക് കയറിയത് നാവികസേനയിൽ; വർഷങ്ങൾക്കിപ്പുറം ലിംഗമാറ്റ ശസ്ത്രക്രിയയിലൂടെ സ്ത്രീ ആയതിന്റെ പേരിൽ പുറത്താക്കിയത് കഷ്ടപ്പെട്ട് നേടിയ ജോലിയിൽ നിന്ന്; തളരാതെ പോരാടിയത് നഷ്ടപ്പെട്ട് പോയ ജീവിതം തിരികെ പിടിക്കാൻ; ഒടുവിൽ എൽഡി ക്ലർക്ക് പരീക്ഷ എഴുതിയാൽ ജോലി നൽകാമെന്ന് വാഗ്ദാനം\nപുതിയ കാർ എടുത്ത സന്തോഷത്തിൽ കുടുംബവുമായി തീർത്ഥാടന കേന്ദ്രങ്ങളിലൊക്കെ പോയി. മുൻപ് ഷോറൂമിൽ നിന്നും എടുത്ത കാറിന്റെ ഉപേക്ഷിച്ച താൽക്കാലിക നമ്പർ കാറിൽ ഘടിപ്പിച്ചായിരുന്നു യാത്ര. കാറിനുള്ളിൽ കന്യാ മറിയത്തിന്റെ ഒരു രൂപവും പിടിപ്പിച്ചിരുന്നു. എന്നും രാവിലെ വീട്ടിൽ നിന്നും കാറുമായി ഓഫീസിലേക്ക് ഇറങ്ങും. ഷോറൂമിന് രണ്ട് കിലോമീറ്റർ അകലെയുള്ള കിംസ് ഹോസ്പിറ്റലിന് മുന്നിൽ പാർക്ക് ചെയ്തതിന് ശേഷം സുഹൃത്തിനെ വിളിച്ചു വരുത്തി ഓഫീസിലേക്ക് പോകുകയായിരുന്നു രീതി. സുഹൃത്തിനോട് പറഞ്ഞത് തന്റെ ഒരു ബന്ധു ആശുപത്രിയിൽ കിടക്കുന്നുണ്ട് അവർക്ക് കൂട്ടിരിക്കാനായിട്ടാണ് ആശുപത്രിയിൽ ഇറങ്ങുന്നത് എന്നാണ്.\nസെബിൻ താൻ കാർ അടിച്ചു മാറ്റിയത് കമ്പനി അറിഞ്ഞില്ല എന്ന സന്തോഷത്തിൽ ഇരിക്കുമ്പോഴാണ് ഓഡിറ്റിങ് നടക്കുന്നത്. ഓഡിറ്റിങ്ങിൽ ഹോണ്ടാ സിറ്റിയുടെ ഒരു കാർ കാൺമാനില്ല എന്നു കണ്ടെത്തി. കാറെവിടെ എന്ന് ചോദിച്ച് ഷോറൂമുടമകൾ ജീവനക്കാരെ ചോദ്യം ചെയ്തു. അറിയില്ല എന്ന മറുപടിയാണ് സെബിൻ അടക്കമുള്ള ജീവനക്കാർ പറഞ്ഞത്. വിൽപ്പന നടത്താതെ കാർ എവിടെ പോകാനാണ് എന്ന് തലപുകഞ്ഞ ഉടമകൾ ഒടുവിൽ പൊലീസിൽ പരാതി പെടാൻ തീരുമാനിച്ചു. പേട്ട പൊലീസിൽ പരാതി നൽകിയതോടെ പൊലീസ് കാർ തപ്പാൻ തുടങ്ങി. ഇതിനിടയിൽ സംശയാസ്പദമായി ഒരു കാർ കിംസ് ഹോസ്പിറ്റലിന് സമീപം കിടക്കുന്നു എന്ന് പൊലീസ് കണ്ടെത്തി. തുടർന്ന് ഷോറൂമിലെ മെക്കാനിക്കിനെ വിളിച്ചു കൊണ്ടു വന്ന് ചെയിസ് നമ്പർ പരിശോധിച്ചു. കാണാതെയായ കാറിന്റെ അതേ ഷാസി നമ്പർ. ഇതോടെ പൊലീസ് വാഹനം സ്റ്റേഷനിലേക്ക് കൊണ്ടു പോയി. കാറിനുള്ളിൽ കന്യാമറിയത്തിന്റെ രൂപം കണ്ടതോടെ ക്രിസ്ത്യാനിയായ ആരോ ആണ് കാർ എടുത്തുകൊണ്ടു പോയതെന്ന് പൊലീസ് അനുമാനിച്ചു. അങ്ങനെ ഷോറൂമിലെ ജീവനക്കാരെ എല്ലാം പൊലീസ് സ്റ്റേഷനിലേക്ക് വിളിപ്പിച്ചു ചോദ്യം ചെയ്തു. എന്നാൽ കാര്യമായ വിവരമൊന്നും തന്നെ ലഭ്യമായില്ല. പിന്നീട് കിംസ് ഹോസ്പിറ്റലിന് സമീപമുള്ള സിസിടിവി ദൃശ്യങ്ങൾ പരിശോദിച്ചപ്പോൾ സെബിനാണ് എന്ന് പൊലീസ് കണ്ടെത്തി. കൂടാതെ സ്ഥിരമായി സെബിനെ കൂട്ടിക്കൊണ്ട പോകുന്ന സുഹൃത്തിന്റെ മൊഴിയും കണക്കിലെടുത്ത് പ്രതി സെബിൻ എന്ന് ഉറപ്പിക്കുകയായിരുന്നു. ഇതറിഞ്ഞതോടെ ഇയാൾ ഫെയ്സ് ബുക്കും വാട്ട്സാപ്പും ഡിലീറ്റ് ചെയ്ത ശേഷം ഫോൺ ഓഫ് ചെയ്ത് ഒളിവിൽ പോകുകയായിരുന്നു.\nപേട്ട പൊലീസ് സൈബർ സെല്ലിന്റെ സഹായത്തോടെ മൊബൈൽ ഫോൺ കേന്ദ്രികരിച്ചു നടത്തിയ അന്വേഷണത്തിൽ പേരൂർക്കടയിലുള്ള വാടക വീട്ടിൽ ഉണ്ടെന്ന് മനസ്സിലാക്കുകയും അവിടെയെത്തി അറസ്റ്റ് ചെയ്യുകയുമായിരുന്നു. ശംഖുമുഖം അസി.കമ്മീഷ്ണർ ഷാനിഹാന്റെ നിർദ്ദേശ പ്രകാരം പേട്ട സ്റ്റേഷൻ ഹൗസ് ഓഫീസർ ജി.പി സജുകുമാർ, എസ്‌ഐ വിനോദ് വിക്രമാദിത്യൻ സീനിയർ സി.പി.ഓ സന്തോഷ്, സി.പി.ഓ മാരായ ഉദയകുമാർ,ജയദേവൻ,ബിജു എന്നിവർ ചേർന്നാണ് പ്രതിയെ അറസ്റ്റ് ചെയ്തത്. കോടതിയിൽ ഹാജരാക്കിയ പ്രതിയെ റിമാൻഡ്ചെയ്തു.


പുതിയ നിറങ്ങളിൽ CB150 വെര്‍സ അവതരിപ്പിച്ച് ഹോണ്ട | Honda cb150 Verza Launched At Indonesia\nജാപ്പനീസ് ഇരുചക്ര വാഹന നിര്‍മ്മാതാക്കളായ ഹോണ്ട പുതിയ CB150 വെര്‍സ പുറത്തിറക്കി.\nIndonesia, First Published Jun 18, 2021, 4:35 PM IST\nജാപ്പനീസ് ഇരുചക്ര വാഹന നിര്‍മ്മാതാക്കളായ ഹോണ്ട പുതിയ CB150 വെര്‍സ പുറത്തിറക്കി. ഇന്തോനേഷ്യന് വിപണിയില് ആണ് വാഹനത്തിന്‍റെ അവതരണം എന്ന് സിഗ് വീല്‍സ് റിപ്പോര്‍ട്ട് ചെയ്യുന്നു. CB150 വെര്‍സ ഒരു കമ്മ്യൂട്ടര് മോട്ടോര്‍സൈക്കിളായിട്ടാണ് അവതരിപ്പിച്ചിരിക്കുന്നത്. മാക്കോ മാറ്റ് ബ്ലാക്ക്, ബോള്‍ഡ് റെഡ്, മാസ്‌കുലിന് ബ്ലാക്ക് എന്നിങ്ങനെ പുതിയ കളര് ഓപ്ഷനുകളിലാണ് വാഹനം എത്തുന്നത്.\nഡയമണ്ട് സ്റ്റീല് ഫ്രെയിമിലാണ് മോട്ടോര്‍സൈക്കിളിന്റെ നിര്‍മാണം. 150 സിസി എയര്-കൂള്‍ഡ് SOHC സിംഗിള് സിലിണ്ടര് എൻജിനാണ് ഹൃദയം. 13.04 bhp കരുത്തും 12.73 Nm ടോർക്കും ഈ എൻജിൻ സൃഷ്ടിക്കുന്നു. ഇത്5സ്പീഡ് ഗിയര്‍ബോക്‌സുമായി ചേർത്തുവെയ്ക്കുന്നു. ഒരു ടെലിസ്‌കോപ്പിക് ഫ്രണ്ട് ഫോര്‍ക്കും ഒരു ജോടി പ്രീലോഡ് ക്രമീകരിക്കാവുന്ന ഡ്യുവല് റിയര് ഷോക്കുകളും ലഭിക്കുന്നു. മുന്നില് ഡിസ്‌ക് ബ്രേക്കും പിന്നില് ഡ്രം ബ്രേക്കുമാണ് സുരക്ഷക്കായി നൽകിയത്.\nട്യൂബ് ടയറുകളുള്ള സ്പോക്ക്ഡ് വീലുകള്, ട്യൂബ്‌ലെസ് ടയറുകളുള്ള കാസ്റ്റ് അലോയ് വീലുകള് എന്നിങ്ങനെ രണ്ട് വേരിയന്റുകളിലാണ് CB150 വെര്‍സ എത്തുന്നത്. 129 കിലോഗ്രാമാണ് ആകെ ഭാരം. CB150 വെര്‍സയെ ഇന്ത്യയിലേക്ക് എത്തുമോ എന്ന് വ്യക്തമല്ല. 2021 ഗോള്‍ഡ് വിംഗിനെ അടുത്തിടെയാണ് ഇന്ത്യയിൽ എത്തിച്ചത്.\nLast Updated Jun 18, 2021, 4:35 PM IST\nHonda CB150 Price\nHonda CB150 Review\nCB150 വെര്‍സ വില


ഓർമ്മകളിലെ നന്ദ്യാർ വട്ട പൂക്കൾ\nഈ സായാഹ്നത്തിന് തെളിച്ചം കൂടുതലുണ്ട്. ജാലക കാഴ്ച്ചകളിലൂടെ തെളിയുന്നത് എന്തൊക്കെയാണ് ? പടിഞ്ഞാറന് ചക്രവാളത്തില് , ഇന്നത്തെ നിയോഗം കഴിഞ്ഞ് സൂര്യന് അസ്തമിക്കാന് ഒരുങ്ങുന്നു. നാളെ വീണ്ടും ഉദിക്കും, പുതിയ സ്വപ്നങ്ങളിലേക്കും പ്രതീക്ഷകളിലേക്കും. സൂര്യോദയവും അസ്തമയവും കാണാന് -ഇപ്പോള്. ഇന്നെനിക്ക് നല്ല സന്തോഷം തോന്നുന്നു.\nഎവിടെയൊക്കെയോ ഒരു നഷ്ടബോധം. ഒരു നാലുമണിപ്പൂവ് വിരിഞ്ഞത് കാണാന് കൊതിയാകുന്നല്ലോ. സായാഹ്ന സ്വപ്നങ്ങളിലെ കാമുകൻ മുഖമാണ് നാലുമണിപ്പൂക്കള്‍ക്ക് . ഓരോ പൂക്കളും വിരിയുന്നത് ഓരോ സ്വപ്നങ്ങളുമായാണ്. ആ പൂക്കളുടെ വിവിധ വര്‍ണ്ണങ്ങളാണ് സ്വപ്നങ്ങളുടെ വൈവിധ്യവും. മനുഷ്യന്റെ വികാരങ്ങള് തന്നെയല്ലേ പൂക്കള്‍ക്കും.? വെയിലത്ത് തിളങ്ങുന്ന പൂക്കള് ചിരിക്കുകയാണ്. മഞ്ഞുതുള്ളികള് ഇതളിലൂടെ പൊഴിയുമ്പോള് പൂക്കള് കരയുകയാണ് എന്ന് തോന്നും. ഇത് രണ്ടും തന്നെയാണല്ലോ മനുഷ്യന്റെ വലിയ രണ്ടു വികാരങ്ങളും.\nകാറ്റില് അലിയുന്ന ഗസല് നാദങ്ങള്, അതിനൊപ്പം ചേര്‍ന്ന് താളം പിടിക്കുന്ന പൂക്കള് . കുഞ്ഞു നാളിൽ ഒന്നും അർത്ഥം അറിയാതെ കേട്ടിരുന്ന ഗസലുകൾ ..ഇന്ന് അര്‍ത്ഥമറിഞ്ഞ് വീണ്ടും ആ പാട്ടുകള് കേള്‍ക്കുമ്പോള് മാധുര്യം കൂടുന്നു. ഇപ്പോള് പൂക്കള് വിരിയുന്നത് മനസ്സിലാണ്. കണ്മുന്നില് ഒരു നന്ദ്യാര്‍വട്ടം വിരിഞ്ഞു നില്‍ക്കുന്നുണ്ട്. ഒളിക്കണ്ണിട്ടൊരു നാലുമണിപ്പൂവും ഉണ്ട് . ഇവിടെ വീശുന്ന ചൂടുള്ള കാറ്റിന് ഇപ്പോള് നാട്ടിലെ കാറ്റിന്റെ അതേ കുളിര്‍മ്മ ഉണ്ട്. ഓര്‍മ്മകള് നല്‍കുന്ന സമ്മാനമാണത്.\nഞാന് വീണ്ടും പുറത്തെ കാഴ്ച്ചകളിലേക്ക് കണ്ണെറിഞ്ഞു. സൂര്യന് ഇപ്പോള് മുങ്ങി താഴും. മേഘങ്ങള്‍ക്കും വന്നു നിറം മാറ്റം. കൂടണയാന് കൂട്ടമായും ഒറ്റക്കും ദൃതിയില് പറന്നകലുന്ന കുറെ വെള്ള പറവകള്. കാറ്റില് പതുക്കെ ആടുന്ന യൂക്കാലി മരങ്ങളുടെ ചില്ലകൾ ,നല്ല മനോഹരമായ സായാഹ്നം. കുറുകി കുറുകി രണ്ട് വെള്ളരിപ്രാവുകള് പറന്നു വന്ന് ബാല്‍ക്കണിയുടെ കൈവരിയില് ഇരുന്നു. അവരും ലയിച്ചിരിക്കട്ടെ ഈ സംഗീത സായാഹ്നത്തില്…….\nയാത്രക്കിടെ ഒരു ഒഴിഞ്ഞ സിഗരറ്റ് കവര് എടുത്തു. അതു കീറി മറുഭാഗത്ത് എഴുതിത്തുടങ്ങി ...


(wasim jaffer) | ദ്രാവിഡിനും ലക്ഷ്മണിനും ടി20 വന്നതോടെ അർഹിച്ച പരിഗണന ലഭിച്ചില്ലെന്ന് വസീം ജാഫർ | wassim jafer about dravid and laxman\nBy സ്പോർട്സ് ഡെസ്ക് • 16/03/2020 at 6:04PM\nടെസ്റ്റില് ഒപ്പം കളിച്ചിട്ടുള്ളവര്‍ക്ക് അറിയാം, ദ്രാവിഡിന്റെയും ലക്ഷ്മണിന്റെയും ടീമിലെ പ്രാധാന്യം. എന്നാൽ ടി20 കാലം വന്നതോടെ അവർക്കും വലിയ പരിഗണന ലഭിച്ചില്ല. ജാഫർ പറയുന്നു.\nകഴിഞ്ഞ ആഴ്ചയാണ് ഇന്ത്യൻ ആഭ്യന്തര ക്രിക്കറ്റിലെ എക്കാലത്തേയും മികച്ച ബാറ്റ്സ്മാൻമാരിലൊരാളായി കണക്കാക്കുന്ന വസീം ജാഫർ വിരമിക്കൽ തീരുമാനം പ്രഖ്യാപിച്ചത്. ആഭ്യന്തര ക്രിക്കറ്റിലെ റണ്‍മെഷീനായിരുന്ന അദ്ദേഹത്തിന് പക്ഷെ ദേശീയ ടീം വേണ്ടത്ര അവസരങ്ങള് നല്‍കിയിരുന്നില്ല. ക്രിക്കറ്റിന്റെ ദൈവമായി സച്ചിനെ വിശേഷിപ്പിക്കാമെങ്കിൽ തീർച്ചയായും ഫസ്റ്റ് ക്ലാസ് ക്രിക്കറ്റിന്റെ തമ്പുരാൻ വസീം ജാഫറായിരിക്കും. 19410 റൺസാണ് അദ്ദേഹം തന്റെ രണ്ടരപതിറ്റാണ്ട് നീണ്ട ഫസ്റ്റ് ക്ലാസ് കരിയറിൽ നേടിയത്. ഇതിൽ 57 സെഞ്ച്വറികളും 10 രഞ്ജി കിരീടങ്ങളും പെടും. \nബാറ്റിങ് ഇതിഹാസങ്ങളെന്നു വിശേഷിപ്പിക്കപ്പെടുന്ന രാഹുല് ദ്രാവിഡ്, വിവിഎസ് ലക്ഷ്മണ് എന്നിവര്‍ക്കു പോലും അവസാനകാലത്ത് വലിയ പരിഗണന ലഭിച്ചതായി തനിക്കു തോന്നുന്നില്ല.\nഇപ്പോൾ ടി20യുടെ ആവിർഭാവത്തോടെ ആ ഫോർമാറ്റിന് ലഭിച്ച അമിത പ്രധാന്യവും മറ്റും കാരണം പലര്‍ക്കും അര്‍ഹിച്ച പരിഗണ ലഭിച്ചിട്ടില്ലെന്നു തുറന്നു പറഞ്ഞിരിക്കുകയാണ് ജാഫര്. ഇന്ത്യന് ക്രിക്കറ്റിലെ ബാറ്റിങ് ഇതിഹാസങ്ങളെന്നു വിശേഷിപ്പിക്കപ്പെടുന്ന രാഹുല് ദ്രാവിഡ്, വിവിഎസ് ലക്ഷ്മണ് എന്നിവര്‍ക്കു പോലും അവസാനകാലത്ത് വലിയ പരിഗണന ലഭിച്ചതായി തനിക്കു തോന്നുന്നില്ല. ടെസ്റ്റില് ഒപ്പം കളിച്ചിട്ടുള്ളവര്‍ക്ക് അറിയാം, ദ്രാവിഡിന്റെയും ലക്ഷ്മണിന്റെയും ടീമിലെ പ്രാധാന്യം. എന്നാൽ ടി20 കാലം വന്നതോടെ അവർക്കും വലിയ പരിഗണന ലഭിച്ചില്ല. ജാഫർ പറയുന്നു.\nക്രിക്കറ്റ് വളര്‍ന്നു കൊണ്ടിരിക്കെ ബിസിനസ് വളര്‍ത്താന് കൂടുതല് സമയം ടെലിവിഷനില് കാണിച്ചു കൊണ്ടിരിക്കുന്ന താരങ്ങളെയാണ് കമ്പനികള്‍ക്കു ആവശ്യം. ഏറെ ഗ്ലാമറുള്ള, ടി20യില് മികച്ച പ്രകടനം നടത്തുന്ന താരത്തെയാണ് ജനങ്ങള്‍ക്കും വേണ്ടത്. ജാഫർ ചൂണ്ടിക്കാട്ടുന്നു.\nമൂന്നു ഫോര്‍മാറ്റിലും കളിക്കാന് മിടുക്കുള്ളവരെയാണ് ഇപ്പോള് ക്രിക്കറ്റിനു വേണ്ടതെന്നാണ് തനിക്കു തോന്നിയിട്ടുള്ളത്. വെറും ടെസ്റ്റില് മാത്രം, അല്ലെങ്കില് ടി20യില് മാത്രം കളിച്ച് പിടിച്ചുനില്‍ക്കാന് കഴിയില്ല. മൂന്നു ഫോര്‍മാറ്റിലും തിളങ്ങിയാല് മാത്രമേ ഒരു താരത്തിന് അംഗീകാരവും ബഹുമാനവും ലഭിക്കുകയുള്ളൂ. എന്നു കരുതി നിലവില് ടെസ്റ്റില് മാത്രം കളിക്കുന്ന ചേതേശ്വര് പുജാരയ്ക്കു അംഗീകാരം ലഭിക്കുന്നില്ലെന്നു താന് പറയില്ല. ജാഫർ നിരീക്ഷിക്കുന്നു.


മഅ്മൂന് | Islampadasala\nമഅ്മൂന് (ഹി. 198  218, ക്രി. 813  833)\nഹാറൂന് അല് റഷീദ് മരണപ്പെട്ടപ്പോള് മൂത്തമകന് അമീന് ഖലീഫയായി. ഹാറൂന് തന്റെ സാമ്രാജ്യത്തെ രണ്ടു ഭാഗങ്ങളാക്കി വിഭജിച്ച് ഇറാഖ് മുതല് ആഫ്രിക്ക വരെയുള്ള ഭാഗം അമീന്റെയും പേര്‍ഷ്യന് പ്രദേശങ്ങളും സിന്ധും സമീപപ്രദേശങ്ങളും ഉള്‍പ്പെടുന്ന പൌരസ്ത്യ ഭാഗത്തിന്റെ ചുമതല സഹോദരന് മഅ്മൂനിന്റെയും കീഴിലാക്കിയിരുന്നു. അമീന് ബാഗ്ദാദ് കേന്ദമാക്കി ഭരണം നടത്തി. മര്‍വ് ആയിരുന്നു മഅ്മൂന്റെ ആസ്ഥാനം.\nസുഖലോലുപനും ആഡംബരപ്രിയനുമായിരുന്നു അമീന്. ഇദ്ദേഹം ഭരണകാര്യങ്ങളില് വേണ്ടത്ര ശ്രദ്ധ പതിപ്പിച്ചിരുന്നില്ല. പ്രധാനമന്ത്രയായ ഫദ്ല് ഇബ്നു റബീഅ് ആണ് യഥാര്‍ഥത്തില് ഭരണകാര്യങ്ങള് നടത്തിയിരുന്നത്.\nഭരണനിപുണനായ മഅ്മൂന്, പൌരസ്ത്യഭാഗത്ത് വളരെ വേഗം ജനപ്രീതി നേടി. ഇത് അമീനിനെ അസ്വസ്ഥനാക്കി. അവര് തമ്മില് അഭിപ്രായവ്യത്യാസത്തിന് ഇത് കാരണമായി. തുടര്‍ന്ന് അമീന് മഅ്മൂനിനെ അധികാരസ്ഥാനത്തുനിന്ന് ഒഴിവാക്കി. അതിനുശേഷം കരീടാവകാശിയായി തന്റെ മകന് മൂസയെ നിശ്ചയിച്ചു. മഅ്മൂന് ഖലീഫയുടെ ഉത്തരവ് കൂട്ടാക്കാതെ സൈന്യവുമായി പുറപ്പെട്ടു. അമീനിന്റെ സേനയുമായി ഏറ്റുമുട്ടി. അമീനിന്റെ സൈന്യം പരാജയപ്പെടുകയും അമീന് വധിക്കപ്പെടുകയും ചെയ്തു. ഹിജ്റ 194 മുതല് 198 വരെയായിരുന്നു അമീനിന്റെ ഭരണകാലം. അമീനിന്റെ വധത്തെത്തുടര്‍ന്ന് മഅ്മൂന് ഖലീഫയായി അധികാരമേറ്റു.\nഖലീഫയായി സ്ഥാനമേറ്റ മഅ്മൂന് ശീആ വിഭാഗത്തെ അനുനയ മാര്‍ഗത്തിലൂടെ പാട്ടിലാക്കി. ഇതുമൂലം അദ്ദേഹം ഒരു ശീഈ പക്ഷപാതിയായി ചിത്രീകരിക്കപ്പെടുകയും ബാഗ്ദാദില് അബ്ബാസീ രാജകുമാരന്മാരുടെ നേതൃത്വത്തില് കലാപം തുടങ്ങുകയും ചെയ്തു. മഅ്മൂന് തന്റെ ആസ്ഥാനം മര്‍വില്‍നിന്ന് ബഗ്ദാദിലേക്കു മാറ്റുകയും കലാപത്തെ തന്ത്രപരമായി അവസാനിപ്പിക്കുകയും ചെയ്തു. തുടര്‍ന്ന് 14 വര്‍ഷക്കാലം ഏറെക്കുറെ ശാന്തിയും സമാധാനവും രാജ്യത്ത് നിലനിര്‍ത്തി സദ്ഭരണം കാഴ്ചവെക്കുവാന് അദ്ദേഹത്തിനു കഴിഞ്ഞു.\nരാജ്യനിവാസികളോട് നീതിപൂര്‍വം പെരുമാറിയ മഅ്മൂന് ഉദ്യോഗങ്ങളില് എല്ലാ വിഭാഗം ആളുകള്‍ക്കും പ്രാതിനിധ്യം നല്‍കിയിരുന്നു. ദര്‍ബാറില് അദ്ദേഹത്തിന് ഒരു ഉപദേശക സമിതി ഉണ്ടായിരുന്നു. ഇതില് എല്ലാ വിഭാഗം ജനങ്ങളുടെയും പ്രതിനിധികളെ ഉള്‍പ്പെടുത്തിയിരുന്നു. ഭരണകാര്യങ്ങളില് പ്രത്യേക ശ്രദ്ധ പതിപ്പിച്ചിരുന്നു. ജനങ്ങളുടെ വിഷമങ്ങളും ആവലാതികളും ശാന്തമായി കേള്‍ക്കുകയും പരിഹാരം കാണുകയും ചെയ്തിരുന്നു. ഇതിനായി എല്ലാ ഞായറാഴ്ചകളിലും രാവിലെ മുതല് ഉച്ചവരെ സമയം മാറ്റി വെച്ചിരുന്നു. അദ്ദേഹത്തിന്റെ ഉയര്‍ന്ന നീതിബോധം പ്രശംസനീയമായിരുന്നു.\nഒരിക്കല് ഒരാള് മഅ്മൂനിനെതിരെ കോടതിയില് ഒരു കേസ് കൊടുത്തു. മഅ്മൂനിന് കോടതിമുമ്പാകെ ഹാജരാകേണ്ടിവന്നു. ഭൃത്യന്മാര് കോടതിയില് അദ്ദേഹത്തിനുവേണ്ടി പരവതാനി വിരിക്കുവാനൊരുങ്ങി. ന്യായാധിപന് അതു തടഞ്ഞു. അദ്ദേഹം പറഞ്ഞു: "കോടതിയില് വാദിയും പ്രതിയും തുല്യരാണ്. ആരോടും വിവേചനം കാണിച്ചുകൂടാ.'' ജഡ്ജിയുടെ ഈ പ്രഖ്യാപനം ഖലീഫയില് അദ്ദേഹത്തോടുള്ള മതിപ്പ് വര്‍ദ്ധിപ്പിച്ചു. ഖലീഫ ജഡ്ജിക്കു ശമ്പളം വര്‍ദ്ധിപ്പിച്ചുകൊടുക്കുകയും അദ്ദേഹത്തെ പ്രശംസിക്കുകയും ചെയ്തു.\nപ്രജകളോട് അദ്ദേഹം യാതൊരുവിധ വിവേചനവും കാണിച്ചിരുന്നില്ല. ലാളിത്യവും എളിമയും അദ്ദേഹത്തിന്റെ പ്രത്യേകതകളായിരുന്നു.\nഒരു ജനതയുടെ സര്‍വതോന്‍മുഖമായ പുരോഗതിയുടെ അടിസ്ഥാനഘടകം വിദ്യാഭ്യാസമാണെന്ന് മഅ്മൂന് മനസ്സിലാക്കിയിരുന്നു. വിദ്യാഭ്യാസപ്രവര്‍ത്തനങ്ങള്‍ക്ക് അദ്ദേഹം സ്ഥിരമായ സംവിധാനമുണ്ടാക്കി. ആവശ്യമുള്ള സ്ഥലങ്ങളില് വിദ്യാഭ്യാസ സ്ഥാപനങ്ങള് തുടങ്ങി. ഇവയുടെ സുഗമമായ നടത്തിപ്പിന് വരുമാനമുള്ള നിലങ്ങള് പതിച്ചുകൊടുത്തിരുന്നു. ഉന്നത വിദ്യാഭ്യാസപ്രോത്സാഹനത്തിന് പ്രത്യേക സംവിധാനങ്ങള് ഏര്‍പ്പെടുത്തി. ലോകത്തിന്റെ വിവിധ ഭാഗങ്ങളില്‍നിന്ന് വൈജ്ഞാനിക ഗ്രന്ഥങ്ങള് ശേഖരിച്ച് അവ അറബിഭാഷയിലേക്ക് തര്‍ജ്ജുമ ചെയ്തു. ഇവ പഠിക്കുവാന് സൌകര്യങ്ങളുണ്ടാക്കി. വിവര്‍ത്തനഗ്രന്ഥത്തിന്റെ തൂക്കത്തിനു സ്വര്‍ണവും വെള്ളിയും വിവര്‍ത്തകര്‍ക്കു കൂലി നല്‍കിയിരുന്നതായി പറയപ്പെടുന്നു. മഅ്മൂന് പണ്ഡിതനായിരുന്നു. ഖുര്‍ആന് അദ്ദേഹത്തിനു മനഃപാഠമായിരുന്നു. കലാവൈജ്ഞാനിക രംഗങ്ങളിലും ഗണിതഗോള ശാസ്ത്രങ്ങളിലും അദ്ദേഹം അതീവ തല്‍പരനായിരുന്നു. ഗോളശാസ്ത്രത്തെപ്പറ്റി പഠിക്കുവാന് പ്രത്യേകം വിദ്യാലയം സ്ഥാപിച്ചിരുന്നു. 20 വര്‍ഷത്തെ ഭരണത്തിനു ശേഷം നാല്‍പത്തി എട്ടാമത്തെ വയസ്സില് മഅ്മൂന് അന്തരിച്ചു.\nഇസ് ലാമിക ചരിത്രം (ടെക്സ്റ് ബുക്ക്, മജ്ലിസ് ഡിസ്റന്‍സ് എജ്യുക്കേഷന് പ്രോഗ്രാം)


‘പെയിന്റിങ്ങും പൂച്ചെടി വച്ചു പിടിപ്പിക്കലുമാണ് ഈ സര്‍ക്കാരിന്റെ കാലത്ത് കാര്യമായി നടന്നത്’; അഡ്വ ജയശങ്കര് – Chandrika Daily\nBy chandrika Friday June 16, 2017 05:54 am\n‘പെയിന്റിങ്ങും പൂച്ചെടി വച്ചു പിടിപ്പിക്കലുമാണ് ഈ സര്‍ക്കാരിന്റെ കാലത്ത് കാര്യമായി നടന്നത്’; അഡ്വ ജയശങ്കര്\nകൊച്ചി മെട്രോയുടെ പണി തുടങ്ങിയതും 80-85% പൂര്‍ത്തീകരിച്ചതും ഉമ്മന്‍ചാണ്ടിയുടെ ഭരണത്തിലാണെന്ന് അഡ്വ ജയശങ്കര്. അത് കൊച്ചിയിലെ കൊച്ചു കുട്ടികള്‍ക്കു വരെ അറിയാം. പെയിന്റിങ്ങും പൂച്ചെടി വച്ചു പിടിപ്പിക്കലുമാണ്…\nകൊച്ചി മെട്രോയുടെ പണി തുടങ്ങിയതും 80-85% പൂര്‍ത്തീകരിച്ചതും ഉമ്മന്‍ചാണ്ടിയുടെ ഭരണത്തിലാണെന്ന് അഡ്വ ജയശങ്കര്. അത് കൊച്ചിയിലെ കൊച്ചു കുട്ടികള്‍ക്കു വരെ അറിയാം. പെയിന്റിങ്ങും പൂച്ചെടി വച്ചു പിടിപ്പിക്കലുമാണ് ഈ സര്‍ക്കാരിന്റെ കാലത്ത് കാര്യമായി നടന്നതെന്നും അദ്ദേഹം ഫേസ്ബുക്കില് കുറിച്ചു. കൊച്ചി മെട്രോയുടെ ഉദ്ഘാടനവേദിയില് മുന്‍മുഖ്യമന്ത്രി ഉമ്മന്‍ചാണ്ടിക്ക് ഇടമില്ലാത്ത സാഹചര്യത്തിലാണ് ജയശങ്കറിന്റെ പ്രതികരണം. നാളെ പ്രധാനമന്ത്രി നരേന്ദ്രമോദിയാണ് കൊച്ചി മെട്രോ ഉദ്ഘാടനം ചെയ്യുന്നത്.\nCategories: More, Views Tags: jayashankar, ummenchandi


15 Jan 2021 6:02 AM GMT\nഡല്‍ഹിക്കെതിരായ മുഷ്താഖ് അലി ടി20 മത്സരത്തില് നിര്‍ണായക വിക്കറ്റുകള് സ്വന്തമാക്കി എസ്. ശ്രീശാന്ത്. ഡല്‍ഹി നായകനും ടോപ് സ്‌കോറുറുമായ ശിഖര് ധവാന്, ഐപിഎല് സ്റ്റാര് നിധീഷ് റാണ എന്നിവരെയാണ് ശ്രീശാന്ത് പുറത്താക്കിയത്. കഴിഞ്ഞ മത്സരത്തെ അപേക്ഷിച്ച് ഇത്തവണ റണ് വിട്ടുകൊടുക്കുന്നതിലും താരം മെച്ചപ്പെട്ടു. നാല് ഓവറില് 11.50 ഇക്കണോമിയില് 46 റണ്‍സാണ് ശ്രീശാന്ത് വിട്ടുകൊടുത്തത്.\nമുംബൈക്കെതിരായ രണ്ടാം മത്സരത്തിന് ശേഷം ശ്രീശാന്തിനെതിരെ വിമര്‍ശനവുമായി ആരാധകര് രംഗത്ത് വന്നിരുന്നു.4ഓവറില് 47 റണ്‍സാണ് മുംബൈക്കെതിരെ ശ്രീ വഴങ്ങിയത്. പുതുച്ചേരിക്കെതിരായ ആദ്യ മത്സരത്തില് ശ്രീശാന്ത് ഒരു വിക്കറ്റ് നേടിയിരുന്നു. ആദ്യ വിക്കറ്റ് നേട്ടം ഒരു തുടക്കം മാത്രമാണെന്നായിരുന്നു ശ്രീശാന്ത് ട്വിറ്ററില് കുറിച്ചത്. മൂന്നാം മത്സരത്തില് പരിചയ സമ്പത്തിനൊത്ത പ്രകടനമാണ് ശ്രീശാന്ത് പുറത്തെടുത്ത്. എന്നാല് കൂടുതല് റണ് വിട്ടുനല്‍കുന്നത് താരത്തിന് ശുഭകരമാവില്ലെന്നാണ് നിരീക്ഷകരുടെ വിലയിരുത്തല്.\nഅതേസമയം മൂന്നാം മത്സരത്തില് കേരളം തകര്‍പ്പന് വിജയം സ്വന്തമാക്കി. അര്‍ധ സെഞ്ച്വറി നേടിയ റോബിന് ഉത്തപ്പയും (54 പന്തില് 91 റണ്‍സ്) വിഷ്ണു വിനോദുമാണ് (38 പന്തില് 71 റണ്‍സ്) കേരളത്തിന്റെ വിജയ ശില്‍പ്പികള്. ഴിഞ്ഞ മത്സരത്തിലെ കേരളാ ഹീറോ മുഹമ്മദ് അസഹ്‌റുദ്ദീന് ഇത്തവണ പൂജ്യനായി മടങ്ങി. ഇന്ത്യന് താരം ഇഷാന്ത് ശര്‍മ്മയാണ് അസഹ്‌റിനെ കൂടാരം കയറ്റിയത്.


ഇത് പതാകയല്ല, അതുക്കുംമേല; സാഹസികനായ യുവാവിന്‍റെ വീഡിയോ പങ്കുവച്ച് ആനന്ദ് മഹീന്ദ്ര | never too late to see something that inspires us anand mahindra sharesainspiring video\nഇത് പതാകയല്ല, അതുക്കുംമേല; സാഹസികനായ യുവാവിന്‍റെ വീഡിയോ പങ്കുവച്ച് ആനന്ദ് മഹീന്ദ്ര\nMumbai, First Published 27, Jan 2020, 12:20 PM\nഅംഗപരിമിതനായ വ്യക്തിയുടെ സാഹസിക പ്രകടനത്തിന്‍റെ വീഡിയോയാണ് അത്...\nട്വിറ്ററില് സജീവമാണ് വ്യവസായി ആനന്ദ് മഹീന്ദ്ര. സമൂഹിക രാഷ്ട്രീയ കാര്യങ്ങളില് നിലപാട് വ്യക്തമാക്കാറുള്ള അദ്ദേഹം ഇത്തവണ ട്വിറ്ററില് പോസ്റ്റ് ചെയ്തിരിക്കുന്ന വീഡിയോ ആരുടെയും കണ്ണിനെ ഈറനണിയിക്കാന് പോന്നതാണ്.\nRead More : 'നിങ്ങൾ ഇന്ത്യക്കാരനാണെങ്കിൽ ആയുധമേന്തിവരുന്ന അക്രമകാരികളെ സഹിക്കേണ്ടതില്ല'; ജെഎന്‍യു ആക്രമണത്തിനെതിരെ ആനന്ദ് മഹീന്ദ്ര\nഅംഗപരിമിതനായ വ്യക്തിയുടെ സാഹസിക പ്രകടനത്തിന്‍റെ വീഡിയോയാണ് അത്. പതാകക്ക് സമാനമായ വസ്ത്രം ധരിച്ച അയാള് കുത്തി നിര്‍ത്തിയ വടിയില് കയറി മുകളില് പതാക പോലെ നില്‍ക്കുന്നതാണ് വീഡിയോ.\nറിപ്പബ്ലിക് ദിനമായ ഇന്നലെ പകര്‍ത്തിയ വീഡിയോ ആനന്ദ് മഹീന്ദ്ര ട്വിറ്ററിലൂടെ ഇന്നാണ് പങ്കുവച്ചത്. മുപ്പതിനായിരത്തിലേറെ പേരാണ് ഇതുവരെ വീഡിയോ കണ്ടത്. കമന്‍റില് നിരവധി പേരാണ് ആ സാഹസികനെ അഭിനന്ദിച്ച് രംഗത്തെത്തിയത്.\nRead More:'ഇത് കണക്കിലെ മാജിക്'; ഒൻപതിന്റെ ഗുണനപട്ടിക എളുപ്പമാക്കി അധ്യാപിക; അഭിനന്ദനവുമായി ഷാരൂഖും ആനന്ദ് മഹീന്ദ്രയും\nLast Updated 27, Jan 2020, 12:29 PM


ബംഗളൂരുവില് അവഗണിച്ച പിണറായിയ്ക്ക് മമതയുടെ പിറന്നാള് ആശംസകള്\n24 May 2018 3:39 AM GMT\nബിജെപി കഴിഞ്ഞാല് സിപിഎമ്മിന്റെ രാജ്യത്തെ ഏറ്റവും വലിയ രാഷ്ട്രീയ എതിരാളികളായാണ് തൃണമൂല് കോണ്‍ഗ്രസിനെയും മമത ബാനര്‍ജിയെയും കണക്കാക്കുന്നത്. പശ്ചിമബംഗാളിലാണെങ്കില് ഇരുവര്‍ക്കും പരസ്പരം ബിജെപിയോടുള്ളതിനേക്കാള് വൈരാഗ്യവുമാണ്.\nഅതേസമയം ബിജെപിയ്‌ക്കെതിരായ മഹാസഖ്യത്തിന് രാജ്യത്തെ മറ്റ് പ്രതിപക്ഷ പാര്‍ട്ടികളും ഇരുപാര്‍ട്ടികളും പരസ്പരം കൈകോര്‍ക്കുമെന്നും ഉറപ്പായിരിക്കുകയാണ്. ഇന്നലെ കര്‍ണാടകയില് എച്ച്ഡി കുമാരസ്വാമിയുടെ സത്യപ്രതിജ്ഞാ ചടങ്ങില് സിപിഎം നേതാക്കളും മമത ബാനര്‍ജിയും പങ്കെടുത്തിരുന്നു. സിപിഎം ജനറല് സെക്രട്ടറി സിതാറാം യെച്ചൂരിയ്ക്ക് ഈ ചടങ്ങില് വച്ച് കൈകൊടുക്കുകയും ചെയ്തത് ഏറെ കൗതുകമുണര്‍ത്തിയ കാഴ്ചയായിരുന്നു.\nഎന്നാല് അപ്പോഴും പിണറായി വിജയനും മമതയും തമ്മില് പ്രകടമായ അകല്‍ച്ചയും എല്ലാവരും ശ്രദ്ധിച്ചിരുന്നു. പിണറായിയുടെ തൊട്ടടുത്തിരുന്ന ലോക് തന്ത്രിക് ജനതാദള് നേതാവ് ശരത് യാദവുമായി മമത കുശലം നടത്തുമ്പോള് പിണറായി അവരെ ശ്രദ്ധിക്കാതിരിക്കുകയായിരുന്നു. ചടങ്ങിനെത്തിയ മുഴുവന് നേതാക്കള്‍ക്കും മമത കൈകൊടുക്കുകയും സൗഹൃദ സംഭാഷണം നടത്തുകയും ചെയ്തപ്പോള് അവര് പിണറായി വിജയനെ കണ്ടില്ലെന്ന് നടിച്ചു.\nഎന്നാല് ഇന്നു രാവിലെയായപ്പോള് എല്ലാവരെയും അമ്പരപ്പിച്ച് മമത പിണറായി വിജയന് പിറന്നാള് ആശംസകള് നേര്‍ന്നിരിക്കുകയാണ്. ഇന്നാണ് പിണറായിയുടെ 74-ാം പിറന്നാള്. 'കേരള മുഖ്യമന്ത്രി പിണറായി വിജയന് പിറന്നാള് ആശംസകള്' എന്നാണ് മമതയുടെ ട്വീറ്റ്. പ്രത്യക്ഷത്തില് അകല്‍ച്ച കാണിച്ചെങ്കിലും ബിജെപിയ്‌ക്കെതിരായ മഹാസഖ്യത്തില് ഈ നേതാക്കളെല്ലാം ഒറ്റക്കെട്ടായിരിക്കുമെന്ന് വ്യക്തമാക്കുന്നതായി മമതയുടെ ട്വീറ്റ്.\nBroadAllianceAgainstBJP HDKumaraswami MamtaBanerjee pinarayivijayan sharadyadav SitaramYechuri


എഴുത്തുകാരന്, പത്രപ്രവര്‍ത്തകന്.കാസര്‍കോട് ജില്ലയിലെ പിലിക്കോടില് ജനനം.ഇപ്പോള് ദേശാ'ിമാനിയില് ചീഫ് സബ്എഡിറ്റര്.\nപ്രധാന കൃതികള് : ചരിത്രത്തിനൊപ്പം നടന്ന ആള്,ആലസ്യത്തിന്റെ ആള്‍ക്കൂട്ടങ്ങള്, ഇടവേളകളില്ലാത്ത ചരിത്രം,ബുദ്ധിജീവികളുടെ പ്രതിസന്ധി, തിരസ്‌കൃത ചരിത്രത്തിന് ആമുഖം, ഒറ്റുകാരുടെ ചിരി, ചിഹ്നങ്ങളുടെ രാഷ്ട്രീയം, സി, കെ.പി.ആര്. യിരമ്യാവ്: അടിമയുടെ ജീവിതം.\nപുരസ്‌കാരങ്ങള്: സാഹിത്യ അക്കാദമി അവാര്‍ഡ്, അബുദാബി ശക്തി പുരസ്‌കാരം.\nമേല്‍വിലാസം: 'വീട്', കരിങ്കല്‍ക്കുഴി, കൊളച്ചേരി, കണ്ണൂര് ജില്ല.\nAuthor:Anil Kumar AV Experienceനമ്മുടെ നാട്, അതിനെ മുന്നോട്ടു നയിച്ച പോരാളികള്. വിസ്മയങ്ങളും കൌതുകങ്ങളായി ചരിത്രത്തിന്റെ നെറുകയില് സ്ഥാനം പിടിച്ച അപൂര് വ്വ വ്യക്തികള് എന്നിങ്ങനെ ഒരു പത്രപ്രവര്ത്തകന്റെ അന്വേഷണങ്ങളുടെ പരിണിതിയാണ് ഈ പുസ്തകം. വെല്ലൂര്സ്കെച്ചുകള് പ്രശസ്തമായ ഒരു ആതുരാലയത്തിന്റെയും അതിനെ ചുറ്റിപറ്റിയുള്ള മനുഷ്യരുടെയും ഭൂമിശാസ്ത്രത്തിന്റെയ..